
Ce înseamnă „cult cargo!“? Termenul se referă la fenomenul 
etnologic din viața reală care se produce atunci când o civilizaţie 
primitivă din punct de vedere tehnologic vine în contact cu o societate 
mai avansată tehnologic. In nenumărate ocazii documentate, etnologii 
au observat că în condiţiile în care vizitatori avansați din punct de 
vedere tehnologic trăiesc în mijlocul unor culturi primitive tehnologic - 
nu intelectual! — pentru perioade scurte de timp apoi le părăsesc, 
curând după aceea, tehnologiile fundamentale avansate ale 
vizitatorilor determină populaţiile aborigene să-i considere pe acești 
oameni cât se poate de obișnuiți ca fiind zei și să înceapă să-i 
venereze. In numeroase ocazii de-a lungul șederii lor, vizitatorii 
interacționează cu populaţia băștinașă dându-i bunuri și alimente - 
marfă! După plecarea acestor „zei“, cultura băștinașă presupune că 
aceștia s-ar întoarce dacă ar practica intens venerarea, dacă ar aduce 
sacrificii și i-ar emula pe „zei“. Exemple de comportament de cult 
cargo modern se pot găsi în regiunile din Pacificul de Sud, datând din 
perioada celui de-al Doilea Război Mondial. De ce este atât de 
important acest fenomen? 

Este important deoarece, dacă el continuă să existe și în zilele 
noastre, o concluzie logică este că acest comportament de cult cargo 
s-a manifestat și cu mii și mii de ani în urmă. Fenomenul cultului 
cargo ilustrează premisa fundamentală a Teoriei Paleoastronautice 
clasice: cu multe mii de ani în urmă, extratereștri în carne și oase, 
avansați din punct de vedere tehnologic, au sosit pe Pământ în nave 
spaţiale cât se poate de reale. Străbunii noștri nu erau proști, din 
punct de vedere intelectual (în esenţă aveau același creier pe care îl 
avem și noi astăzi); însă deoarece cadrul tehnologic de referinţă de 
care dispuneau la vremea aceea era limitat, nu au înţeles aspectele 
materiale ale apariţiei acestor extratereștri în carne și oase, astfel 
încât străbunii noștri i-au interpretat greșit ca fiind de natură divină, 
ceea ce, desigur, vizitatorii nu erau nici pe departe. Și astfel s-au 


1 Cargo (engl.) - marfă, încărcătură. (n. trad.). 


născut „zeii“. Dintr-o neintelegere simplă (dar majorä!). 

Potrivit textelor și tradiţiilor străvechi, cu foarte mult timp în urmă, 
zeii (cu „z“ mic) au coborât din ceruri și i-au instruit pe oameni în 
diverse domenii. De ce ne este atât de greu să credem, în condiţiile în 
care trăim într-o cultură atât de bogată în metafore, că strămoșii 
noștri au ajuns și ei la concluzii similare? Chiar este un efort de 
imaginaţie prea mare să înţelegem că tot ceea ce regăsim în textele 
străvechi nu reprezintă altceva decât descrierea unor extratereștri 
greșit intelesi, în carne și oase, care au sosit aici în nave spaţiale cât 
se poate de materiale și reale? 

Știința clasică crede că acest efort de imaginaţie este într-adevăr 
prea mare. Știința clasică crede că toate aceste povești și tradiţii 
străvechi sunt plăsmuiri ale imaginaţiei străbunilor noștri și că toate 
aceste legende nu sunt altceva decât niște fantezii. Insă chiar este 
posibil să se creeze ceva din neant? 

Mai mulţi ani, am urmat cursurile unui internat izolat din munţii 
Elveţiei. După dezmembrarea Uniunii Sovietice, la școala noastră au 
fost primiţi câţiva elevi noi din fosta Uniune Sovietică. Îmi amintesc că 
eram la o oră de desen, tema fiind să desenăm un „castel fantastic,“ 
un „castel de vis,“ plutind în nori, cu turnuri sclipitoare și o înfățișare 
arhitectonică extraordinară. Tema care ne-a fost propusă ne-a dat 
tuturor o stare de surescitare și am început să desenăm cu un 
entuziasm neînfrânat. Toţi, cu excepţia celor trei noi colegi ruși. 
Niciunul dintre ei nu a pus mâna pe creion. Stăteau nemiscati în fața 
foilor de desen mari și albe. „Ce s-a întâmplat?“ a întrebat profesorul. 
„De ce nu desenati?“ Elevii au răspuns atunci: „Ce înseamnă un castel 
fantastic? Cum arată? Nu am văzut niciodată așa ceva. De vreme ce 
nu am văzut niciunul, nu putem desena așa ceva“. Ce reacţie 
extraordinară! 

Acest incident subliniază un lucru: dacă nu ai văzut un lucru, nu-l 
poți inventa. Traducerea: este imposibil să inventezi ceva din neant în 
lipsa elementelor fundamentale. Nimic nu se întâmplă în lipsa unei 
scântei inițiale de inspirație, în lipsa unui catalizator. Prin urmare, nu 
este posibil ca întreaga mitologie, toate legendele, poveștile, toate 
lucrurile de acest gen - pe care știința clasică actuală le respinge ca 
nefiind altceva decât simple invenţii ale imaginaţiei străbunilor noștri 
- să fie doar invenţii lipsite de fundament sau simple pläsmuiri ale 
imaginației cuiva. Ba chiar dimpotrivă! Este absolut necesar ca initial 
să se fi întâmplat ceva care să acţioneze ca un catalizator, un element 
fundamental care a generat povestea. Străbunilor noștri li s-a 
întâmplat ceva; au fost martorii unor întâmplări care i-au împins să 
povestească despre ele în tradiții. 

Cred că trebuie să fim toţi de acord că este imposibil să creezi, 
darmite să rezolvi o ecuaţie algebrică, fără să cunoști elementele 


fundamentale ale matematicii. Este pur si simplu imposibil. In cazul 
acestui scenariu, elementele fundamentale ale matematicii reprezintä 
tocmai acea scânteie iniţială pe care am pomenit-o, catalizatorul. 
Totul decurge după aceea cât se poate de natural. 

Se spune că orice legendă are sâmburele său de adevăr. Tocmai 
acest sâmbure de adevăr reprezintă elementul fundamental, 
catalizatorul. Fără acest element fundamental, fără inspiraţia iniţială, 
nimic nu este posibil. Prin urmare, dacă acelor colegi ruși ai mei li s-a 
întâmplat așa ceva în secolul XX, de ce nu este posibil ca un lucru 
asemănător să li se fi întâmplat și străbunilor noștri, cu multe mii de 
ani în urmă? Teoria Paleoastronautică arată că li s-a întîmplat. 

Trebuie să ne reamintim că, atunci când toate aceste legende și 
povești au fost așternute pentru prima oară pe hârtie, însăși arta 
scrisului reprezenta o invenţie cât se poate de nouă. Străbunii noștri 
și-au dat seama foarte repede că această nouă invenţie reprezenta 
cel mai puternic instrument cu ajutorul căruia puteau să păstreze 
cunoștințe importante. Chiar este absolut logic că primele povești și 
legende care au fost așternute în scris de către străbunii noștri au fost 
doar niște plăsmuiri ale imaginaţiei lor? Sigur că nu! De ce? 

Străbunii noștri au trăit într-o perioadă marcată de incertitudini și 
transformări radicale. La ordinea zilei erau supraviețuirea, asigurarea 
hranei și găsirea unui adăpost. Prin urmare, o concluzie logică este 
aceea că primii oameni care au avut putere asupra cuvântului scris 
aveau lucruri mai bune de făcut în afară să stea în faţa focului, să se 
îmbete și să inventeze povești fantastice! „Ce poveste să mai 
inventăm noi în seara asta, ca să ne chinuim apoi să o crestăm în 
piatră?“ Insă exact asta susţine știința clasică: toate poveștile 
străvechi au fost inventate pentru ca autorii lor să „se poată pune de 
acord“ cu lumea și mediul în care trăiau. Personal, consider că acest 
gen de gândire este o insultă la adresa inteligenței străbunilor noștri. 

Aflu că Teoria Paleoastronautică este insultătoare la adresa 
străbunilor noștri, deoarece „subminează inventivitatea omenească“. 
Și te întreb, cititorule, cine insultă de fapt inteligenţa și inventivitatea 
străbunilor noștri susținând pompos că ar fi „false“ consemnările lor 
sau că „au comis erori în consemnarea anumitor date“ etc.? Cu 
certitudine, nu Teoria Paleoastronauticii. 

Odată cu inventarea cuvântului scris, pentru prima oară în istoria 
omenirii, omul a dispus de mijlocul de a consemna pentru eternitate 
cele mai importante evenimente ale vremurilor sale. La fel cum noi 
avem astăzi ziare și cărţi, în care vorbim despre lucrurile care sunt 
importante pentru noi, de ce în cazul străbunilor noștri lucrurile ar fi 
trebuit să stea altfel? 

De exemplu, băștinașii americani se mai referă și astăzi la tren 
numindu-l „cal de foc“, o oglindire a vremurilor în care nu aveau în 


vocabular cuväntul „tren“. Acelasi lucru este valabil si in privinta 
lucrurilor și evenimentelor pe care le-au consemnat străbunii noștri. 
Nu aveau cum să denumească un obiect zburător folosind cuvintele 
„navă aeriană“ sau „avion“, așa că au făcut ce-au putut: l-au descris 
cu ajutorul unor obiecte cu care erau cel mai familiarizați din viaţa de 
zi cu zi. Tehnologie greșit înțeleasă. Prin urmare, dacă există descrieri 
detaliate, minutioase, ale fiinţelor care au coborât din cer pe scuturi 
zburătoare sau în care înconjurate de flăcări și i-au iniţiat pe oamenii 
străvechi în diverse discipline academice într-un trecut foarte 
îndepărtat, trebuie să începem să examinăm aceste relatări dintr-o 
altă perspectivă. 

Ceea ce au imortalizat ei în momentul respectiv a fost istoria lor! 
Viața lor! Au consemnat sârguincioși și au încercat să circumscrie 
evenimentele care într-adevăr li s-au întâmplat (lor înșile sau 
strămoșilor lor). Nici măcar nu le-a trecut prin minte că „savanții“ 
viitorului aveau să le asocieze scrierile cu domeniul simbolismului și al 
fanteziei. Acest gen de atitudine prețioasă ne indică o imensă lipsă de 
respect faţă de străbunii noștri și nu faptul că extratereștrii și-au făcut 
apariţia aici, pe Pământ, în urmă cu mii de ani. 

In cinci sute de ani de acum înainte, după ce își va înfiinţa baze pe 
Lună și pe Marte, omenirea se va aventura în explorarea spațiului 
cosmic îndepărtat. O navă spaţială a generaţiei noastre ar putea 
ajunge în cele din urmă pe o planetă pe care să existe o formă de 
viață inteligentă. Și dacă această viaţă inteligentă pe care am întâlni- 
o s-ar dovedi a fi primitivă din punct de vedere tehnologic? Ce o să 
facem? Vom sta deoparte și o vom studia de la distanță? Da, o lună 
sau două, poate. Insă pe urmă, după ce-i vom fi studiat și le vom fi 
stăpânit limbajul (ceea ce etnologii fac zi de zi), cu siguranță vom 
intra în contact fizic cu ei pentru că, în sfârșit, acesta ne este obiceiul 
- răscolim și ne amestecăm în toate lucrurile pentru că nu ne putem 
abtine să nu o facem. Cu siguranță, ne vom amesteca în dezvoltarea 
lor culturală. Cu siguranță, le vom directiona dezvoltarea tehnologică. 
Cu siguranță, le vom da un ușor impuls. Cu siguranță, îi vom învăţa 
câteva lucruri. Cu siguranță, îi vom pune la curent cu unele elemente 
esenţiale ale științei și diverselor discipline academice. 

Și după multe, multe generaţii după plecarea noastră, vizita 
noastră „străveche“ cu certitudine va fi considerată un mit și o 
fantezie, pentru că relatările din textele străvechi, referitoare la vizita 
noastră, vor fi considerate „nestiintifice“ de, vezi Doamne, inteligentii 
savanţi ai acelei societăţi („Cu mult timp în urmă, zeii au coborât din 
ceruri și le-au dat învăţătură străbunilor noștri! etc"), In momentul 
acela, societatea probabil că va fi ajuns și ea la o dezvoltare 
tehnologică atât de „avansată“, încât se va afla în pregătiri pentru a 
porni ea însăși la drum în depărtările spaţiului cosmic. Insă vizita 


noastră fizică va fi considerată cu siguranță o pläsmuire a imaginaţiei 
străbunilor /or și va fi surghiunită în domeniul atât de înșelătoarei 
mitologii, deoarece este „absolut absurd“ să crezi că istoria străveche 
este de fapt consemnarea unor evenimente reale. Ti se pare un 
scenariu cunoscut? Si astfel, va începe un nou ciclu... 

Intr-o zi din viitorul nu prea îndepărtat, cu certitudine vom deveni 
noi înșine paleoastronauti pe cine știe ce planetă îndepărtată. Si 
atunci, de ce n-ar fi posibil ca exact aceleași lucruri să se fi petrecut și 
pe Pământ, cu mii și mii de ani în urmă? Răspunsul este evident și a 
sosit vremea să renuntäam la atitudinea arogantă si să ne deschidem 
minţile la ceea ce s-a petrecut cu adevărat în trecutul nostru cosmic. 

Cu salutări prietenești, 

Giorgio A. Tsoukalos 

Director, A.A.S.R.A. - Centrul pentru Cercetări de Paleoastronautică, 
Editor, revista Legendary Times Magazine 


Prefatä 
Așadar, cum a început totul? 


Să dăm ceasul în urmă cu aproximativ 65 de ani. Ne găsim într-o 
școală primară din orașul Schaffhausen, din Elveţia. Și iată-mă și pe 
mine! Am zece ani și îl ascult pe profesorul de educaţie religioasă care 
descrie o bătălie care s-a petrecut în ceruri. Bătălie care iată cum s-a 
petrecut: Intr-o bună zi, arhanghelul Lucifer și oastea lui cerească s-au 
dus la tronul lui Dumnezeu și i-au spus: „Nu te vom mai sluji!“ La 
aceasta, Atotputernicul a poruncit ca arhanghelul Mihail să-i alunge 
pentru totdeauna din ceruri pe Lucifer și întreaga lui oaste de pierde- 
vară. De atunci - explica profesorul meu - Lucifer a fost Diavolul și toţi 
adepţii lui au ars în focurile infernale ale iadului. 

Ei bine, această poveste mi-a dat de gândit și, în seara aceea, 
poate pentru prima oară în viața mea, m-am așezat și m-am gândit 
foarte serios. Cerurile, așa cum am fost învăţaţi dintotdeauna, sunt un 
loc al fericirii absolute, un sanctuar spre care se îndreaptă toți 
oamenii buni după ce scapă de acest înveliș muritor. Este, de 
asemenea, locul în care toate sufletele trăiesc etern într-o comuniune 
cerească cu Dumnezeu. Prin urmare, cum ar fi posibil să intervină un 
asemenea conflict tocmai în Paradis, unde totul este scăldat în 
fericirea divină și unde abundă comuniunea perfectă cu Dumnezeu? 
Cu siguranţă, într-un asemenea loc un conflict ar fi cu totul imposibil, 
nu-i așa? Și atunci, pentru care motiv Lucifer și îngerii lui și-ar fi ridicat 
armele împotriva atotputernicului și binevoitorului Dumnezeu? 

M-am dus la mama mea și i-am cerut părerea, însă nicieanua 
putut să-mi dea un răspuns satisfăcător. Pe tărâmul lui Dumnezeu, 
mi-a spus ea, bâjbâind după un răspuns, totul este posibil. Și s-ar 


părea că tocmai asta e: totul este posibil - chiar si imposibilul. 
__ Când am împlinit 16 ani, am fost trimis la un internat al iezuiţilor. 
Invăţam latina și greaca și mi-am dat seama că acest cuvânt, Lucifer, 
derivă din două cuvinte: /ux (lumină) și ferre (a purta, a duce, a 
aduce). Prin urmare, în realitate, Lucifer înseamnă aducătorul sau 
purtătorul luminii. Dintre toţi, tocmai Diavolul să fie aducătorul 
luminii? Noile mele cunoștințe de limba latină n-au făcut decât să 
adâncească și mai mult în confuzie întreaga chestiune. 

Zece ani mai târziu, studiasem în profunzime Vechiul Testament, 
cum numesc creștinii textul străvechi. lată ce am citit în Cartea 
profetului Isaia (datată aproximativ în jurul anului 740 î.Hr.): 


Cum ai căzut din Cer, Luceafăr strălucitor, fiu al zorilor! Cum ai fost 
doborât la pământ, tu, biruitorul neamurilor! 

Tu ziceai în inima ta: „Mă voi sui în cer și-mi voi ridica scaunul de 
domnie mai presus de stelele lui Dumnezeu; voi ședea pe muntele 
adunării dumnezeilor, la capătul miază-noaptei!“ (Isaia 14:12-13). 


Este foarte posibil ca peste milenii, cuvintele profetului Isaia să se fi 
schimbat întru câtva. Și atunci, care a fost semnificaţia lor originară? 
Dacă cercetezi cu mai multă atenţie, vei mai găsi o referire la un 
război din Paradis: 


Și în Cer s-a făcut un război. Mihail și îngerii lui s-au luptat cu 
balaurul. Și balaurul cu îngerii lui s-au luptat și ei. Si au fost biruiti; și 
nu a mai fost loc pentru ei în cer. (Apocalipsa lui loan, 12:7). 


Războaie în Cer? În spaţiu poate? Oare străbunii noștri, fără să știe, 
încercau să dea glas doar luptei dintre bine și rău care se petrece în 
fiecare dintre noi? Oare au interpretat greșit bătălia atmosferică care 
se dezläntuie în timpul unei furtuni ca fiind un război din ceruri? Norii 
negri care acoperă soarele? Sau poate că rădăcina confuziei lor se 
afla în eclipsa solară, în cursul căreia pare că ceva monstruos 
devorează soarele? Insă niciuna dintre aceste explicaţii naturaliste nu 
pune punctul pe „i“, cum mi-am dat seama ulterior, după ce am 
comparat aceste scrieri cu texte străvechi aparținând unor alte 
culturi. 

Mitologia greacă, de exemplu, începe de asemenea cu o bătălie 
cerească. Potrivit grecilor, fiii lui Uranus au respins ordinea cerească 
și pe creatorul lor. Și au dezläntuit o vărsare de sânge îngrozitoare - 
iar Zeus, părintele zeilor, a fost doar unul dintre învingători. 

Tocmai la celălalt capăt al lumii - și foarte departe de Grecia! — se 
află Noua Zeelandă. Băștinașii de aici, maori, au legende care încep 
de asemenea cu un război ceresc. Din nou, un grup de fii ai zeilor se 


răscoală împotriva tatilor lor. Conducătorul acestor războinici cerești 
se numește Rongamai și, după repurtarea victoriei, s-a stabilit 
împreună cu poporul lui pe Pământ. 

IO dai seama cât de tulburat a fost spiritul meu tânăr când am 
primit ca temă să traduc capitolul 19, de la versetul 12, din Exodul, 
Vechiul Testament. In capitolul 19, versetul 18, am citit cum 
„Domnul“ a coborât pe un munte: „Muntele Sinai era tot numai fum, 
pentru că Domnul se pogorâse pe el în mijlocul focului. Fumul acesta 
se înălța ca fumul unui cuptor și tot muntele se cutremura cu putere“. 

Dă-mi voie să clarific un lucru: am crezut întotdeauna în Dumnezeu 
și încă mă rog cu regularitate. Insă Dumnezeul meu trebuie să aibă 
anumite calităţi. Trebuie să fie în afara timpului - cu alte cuvinte, nu 
are nevoie să facă experimente și să aștepte să vadă cum se soldează 
acestea. El știe deja. Este atotputernic și omniprezent. Nu are nevoie 
de niciun fel de vehicul care să-l ducă din punctul A în punctul B. De 
ce ar avea Dumnezeu nevoie de un fel de car în flăcări cu care să 
coboare pe un munte și să transforme totul în foc și fum - într-o 
asemenea măsură încât muntele să se cutremure? Exact muntele pe 
care lui Moise i se ceruse să-l izoleze din motive de siguranţă. Ce 
anume se descrie de fapt aici? 

Ulterior am citit experienţele profetului Ezechiel, din Biblie. Și el 
descrie un vehicul cu aripi, roți și picioare de metal, care făcea un 
zgomot îngrozitor și ridica nisipul în aer. Carul-tron al Domnului? 
Dumnezeul meu nu călătorește de colo-colo într-un asemenea 
vehicul! Ca să fiu cinstit, mi se pare insultător pentru Dumnezeu cel 
omniprezent să sustii că este atât de nesemnificativ încât să aibă 
nevoie de un mijloc oarecare de transport! 

Și deodată am fost cuprins de îndoieli față de propria religie. Ca 
tânăr, am vrut să aflu dacă alte popoare străvechi aveau povestiri la 
fel de ciudate cum erau cele ale evreilor, cuprinse în Biblie. Și de aici 
a început totul. M-am apucat de lucru și am pornit să mă documentez. 
In acest fel, a început o viaţă fascinantă, plină de suisuri și coboräsuri, 
care m-a dus în toate colțurile lumii. M-a purtat prin marile biblioteci 
ale lumii. M-a făcut să le caut și să discut cu multe minți învăţate și 
inteligente. M-a făcut să vizitez nenumărate excavații arheologice. Si, 
în sfârșit, dar nu în ultimul rând, m-a inspirat să încep să scriu. Am 
scris prima carte, Amintiri despre viitor, la frageda vârstă de 33 de 
ani, fiind încă directorul unui hotel de primă clasă. 

Amurgul zeilor este cea de-a 25-a carte non-ficțiune pe care am 
scris-o! Adaugă la această carte colaborarea la șapte antologii și - în 
afara lor - șase romane și ai o adevărată colecţie. Recent m-am 
distrat calculând totalul paginilor de non-ficțiune pe care le-am 
publicat: 8 342 pagini! E genul de număr pe care ai vrea să-l vezi scris 
pe un cec. 


Opt mii trei sute patruzeci si două de pagini! Îţi vine să crezi așa 
ceva? Omul acesta nu rămâne niciodată fără subiecte? Sigur trebuie 
că se repetă foarte mult! 

Ca să fiu cinstit, motivul pentru care nu mă plictisesc niciodată este 
acela că, în permanenţă, apar noi și noi materiale! Domeniul în care 
scriu este actualizat fără încetare. Tot mai multi autori și oameni de 
știință sunt fascinati de subiect. Și nu este niciun fel de surpriză, de 
fapt. La urma urmelor, gândul că este posibil ca în urmă cu mii și mii 
de ani extratereștrii să fi fost aici interesează o gamă foarte 
cuprinzătoare de domenii științifice. Așadar, despre ce este vorba? Ei 
bine, implică preistoria, arheologia, filologia (în special lingvistica), 
etnologia, evoluția, genetica, filosofia, astronomia, astrofizica, 
exobiologia, călătoriile spaţiale și, desigur, nu trebuie să uităm 
teologia. 

Repetitiile? Ei bine, este dificil să le eviti complet. De exemplu, am 
dedicat deja 12 pagini din cartea mea, The Stones of Kiribati (Pietrele 
din Kiribati), ruinelor misterioase din Puma Punku, din munţii Boliviei, 
și acum am revenit asupra subiectului. De ce, te întrebi? 

Ei bine, iată cum stau lucrurile: în trecut, m-am ocupat de Puma 
Punku mai mult ca un jurnalist. Am relatat în legătură cu acest loc și 
am prezentat o serie de imagini fără să intru câtuși de puţin în 
profunzimea subiectului. Insă de această dată vreau să documentez 
ce anume le-a tăiat respiraţia primilor vizitatori și i-a descumpănit 
atunci când s-au pomenit în fața imenselor blocuri de piatră de la 
Puma Punku, în urmă cu patru sute de ani. Vreau să-ţi prezint ce 
anume au descoperit arheologii cu sute de ani în urmă și să 
demonstrez cât de mult s-a distrus pe parcursul secolelor. S-a distrus 
cu bună știință. Insă voi dovedi și că Puma Punku nu a fost construit 
nici pe departe de un popor din Epoca de Piatră. 

lar în decembrie 2012 zeii se vor întoarce din îndelungata lor 
călătorie și își vor face din nou apariţia pe Pământ. Cel puţin asta ne 
lasă să credem calendarul mayas și tradiţiile scrise si orale ale 
mayasilor. De această dată, m-am adâncit mai mult ca niciodată în 
subiect. Asa-numitii zei - cu alte cuvinte, extratereștrii - se vor 
întoarce. Suntem pe cale să avem un „șoc al zeilor“ de proporții 
imense. 

Dar nu știe orice om cu cât de puţină minte că o călătorie 
interstelară este pur și simplu imposibilă și că este foarte posibil să 
rămână imposibilă, din cauza distanțelor imense dintre stele? Și nu 
știe nimeni că extratereștrii nu au cum să semene cu noi? 

Ei bine, dragii mei cititori, voi distruge aceste idei preconcepute. 
Sistematic. Bucată cu bucată. Sper ca lectura acestei cărţi să-ţi facă 
plăcere! 

Al vostru, 


Erich von Däniken 
septembrie 2009 


Capitolul 1 


O tabärä de baza a zeilor 


Ce ai zice dacă ti-as spune că, în munţii Anzi, există un loc 
situat la altitudinea de 3 964 metri, care, potrivit tradiţiilor 
incașe străvechi, a fost construit de zei într-o singură noapte? 
Un loc în care dale uriașe de piatră zac risipite de jur împrejur ca 
niște cărţi de joc aruncate pe jos? Dale din piatră care au fost 
atent tăiate și transportate, dar despre care cronicarii spanioli - 
care au scris în urmă cu 400 de ani - spuneau că niciun om nu 
le-ar fi putut mișca? Un loc în care dale uriașe de andezit au fost 
cioplite și prelucrate cu o incredibilă precizie, arheologii 
așteptându-se ca noi să credem că oamenii Epocii de Piatră au 
fost autorii? Un loc în care a fost descoperit un calendar care 
ajunge cu 15.000 de ani în urmă? Un calendar care arată până 
și fazele Lunii, zi de zi și oră de oră? 

Dă-mi voie să-ţi spun că un asemenea loc există cu adevărat. 
Se numește Tiahuanaco și este situat la mare altitudine, în Anzii 
Boliviei. Și atunci de ce nu am aflat niciodată despre acest loc? 
De ce National Geographic si Discovery Channel nu au făcut 
documentare zguduitoare despre acest loc? Să fie vorba, la 
mijloc, de un fel de conspirație? Sau această descoperire 
senzationalä a dispărut pur și simplu într-un nor de fum? 

Unul dintre motivele acestei tăceri de-a dreptul asurzitoare 
este un prieten al lui Adolf Hitler și bine-cunoscut antisemit pe 
nume Hans Hörbiger, un excentric de genul care recunoaște un 
singur adevăr - al lui. Despre asemenea oameni nu se scrie 
niciodată - nici măcar atunci când avansează idei extrem de 
valide. Așadar, cine a fost omul acesta? 

Hans Hörbiger s-a născut în 1860 într-o familie înstărită din 
regiunea Tirol. A studiat ingineria la Universitatea Tehnică din 
Viena și după absolvire a lucrat iniţial ca proiectant într-o fabrică 
în care se construiau motoare cu aburi. Ulterior s-a transferat la 
Compania Land, unde a lucrat ca specialist în compresoare. În 
1894, a conceput un nou sistem de valve pentru pompe și 


compresoare. Si-a patentat inventia si a vändut-o pe bazä de 
licență mai multor firme germane si străine. Pentru o vreme, 
acesta l-a făcut destul de bogat, însă o mare parte din avere s-a 
risipit - mai întâi din cauza hiperinflatiei din anii 1920 și ulterior 
din cauza Primului Război Mondial. 

Ca tânăr inginer, Hörbiger a observat într-o zi oţel topit 
prelingându-se pe un strat de zăpadă. A fost surprins de faptul 
că zăpada și pământul practic au explodat din cauza 
temperaturii ridicate a oţelului. De aici i-a venit o idee foarte 
interesantă: dacă în întregul univers se producea un proces 
identic, într-un gen de luptă eternă? Gheaţa și focul - viaţa și 
moartea. Hörbiger a postulat că, în tot cosmosul, corpuri cerești 
imense s-ar ciocni în permanenţă cu bucăţi dure de gheaţă și, 
ca urmare, ar exploda. Resturile rezultate ar forma apoi planete 
și luni. Aceasta a fost baza Teoriei Lumii de Gheata, pe care 
Hans Hörbiger a publicat-o în anul 1913. 

Potrivit acestei Teorii a Lumii de Gheaţă, Pământul nostru ar fi 
găzduit numeroase culturi deosebit de dezvoltate care au 
existat pe parcursul diferitelor ere geologice - chiar înainte să fi 
existat Luna actuală. Aceste culturi au fost de fiecare dată 
distruse atunci când din spaţiu au apărut bolovani imenși, care 
au explodat în atmosfera noastră. Resturile care s-au prăbușit 
pe Pământ au provocat diverse catastrofe, cum ar fi Potopul și 
scufundarea Atlantidei. După părerea lui Hörbiger, omenirea era 
deja extrem de civilizată în epoca tertiarä. Potrivit lui Hörbiger, 
Luna care a apărut în era terţiară s-a prăbușit pe Pământ în 
urmă cu 25.000 de ani, ducând la inundarea întregii suprafeţe 
de uscat a globului, aflată la tropice. Cu excepţia câtorva vârfuri 
înalte din Anzi și din Etiopia. 

Hans Hörbiger a fost cu adevărat un profet furios! Si cu 
siguranță avea și un aspect corespunzător: avea o barbă albă 
lungă și o permanentă expresie fioroasă. Peste toate acestea, a 
avut un scris practic indescifrabil. Cât se poate de egocentric, se 
considera pe sine ca fiind cel mai mare savant și singurul care 
proclama adevărul. Ca atare, a cerut comunităţii științifice, la 
mijlocul anilor 1920, recunoașterea radicală. Modul lui de 
gândire era foarte asemănător celui al lui Hitler - și viceversa. În 
zelul lui profan, Hörbiger nu tolera niciun fel de opoziţie, 
considerând cunoștințele de matematică și astrofizică ale vremii 
ca fiind niște minciuni netrebnice. 


Hitler si Hörbiger 


În Germania antebelică, marcată de fixatia pe stiintä si 
tehnologie, Hans Hörbiger si-a marcat calea cu un amestec de 
dogmatism, forţă brută si pretinsă iluminare. Laolaltă cu adepţii 
săi, a început să provoace agitaţie în rândurile intelighentiei. 
Lipsit de orice scrupule și absolut imun la critici, și-a investit o 
parte din averea împuţinată pentru înfiinţarea unei mișcări 
formate din membri cotizanti și având de asemenea și propria 
mică unitate de trupe de elită. Aderentii acopereau zidurile 
universităţii și ale stadioanelor cu afișe și distribuiau mii de foi 
volante scrise de mână. Prelegerile ţinute de astronomi care nu 
erau de acord cu opiniile lui Hörbiger erau întrerupte de 
huiduieli si de râsete ironice, iar profesorii erau härtuiti pe 
străzi. Hörbiger le-a scris unor cunoscuţi ingineri și astronomi: 
„Ori învăţaţi să credeţi în mine, ori trebuie să vă tratez ca 
dusmani“.? 

Mișcarea Hörbiger a publicat un total de trei lucrări de 
referinţă și încă patruzeci de cărţi destinate unui public mai larg. 
În afară de acestea, au fost împrăștiate și nenumărate foi 
volante si broșuri. Publicaţia lunară, Der Schlüssel zum 
Weltgeschehen (Cheia evenimentelor mondiale) a atins un tiraj 
de 100.000 de exemplare. 

Hitler credea în Hörbiger și l-a susținut public. De asemenea, 
cei doi s-au întâlnit cu mai multe ocazii. Hitler asculta avid 
prelegerile lui Hörbiger, cu toate că irascibilul Hörbiger nu-i 
permitea nici măcar Fuhrerului să-l întrerupă. Intr-o foaie 
volantă publicată de grup la vremea respectivă, se putea citi: 
„Un austriac, Hitler, i-a alungat pe politicienii evrei. Un alt doilea 
austriac, Hörbiger, îi va alunga și pe oamenii de știință evrei!“3 

Luis Pauwels și Jacques Bergier, doi mari gânditori și jurnaliști, 
scriau despre învăţăturile lui Hörbiger: 


Hörbiger pretinde că poate să dezvăluie adevărurile despre 
istoria veche a planetei noastre, precum și despre viitorul ei 
depărtat. El pur și simplu aruncă pe fereastră toate teoriile 
actuale referitoare la istoria culturilor, apariţia și dezvoltarea 


2 Pauwels şi Bergier, Aufbruch. 
3 Ibid. 


omenirii si a societăţilor ei. Cu sute de mii, dacă nu chiar cu 
milioane de ani în urmă, susţine el, existau deja popoare 
asemenea zeilor, giganţi, și culturi deosebit de dezvoltate... 
întregul univers trece printr-un fel de fază de dezvoltare 
uniformă; este un organism viu și fiecare parte componentă a sa 
exercită influenţe asupra tuturor celorlalte. Căutările omenirii 
sunt legate de căutările stelelor; tot ceea ce se petrece în 
cosmos se reflectă în evenimentele de pe Pământ și invers.* 


Dar care este legătura dintre toate acestea, munții din Bolivia 
și misteriosul oraș în ruine Tiahuanaco? 

Răspunsul este că unul dintre adepţii lui Hörbiger era 
arheolog, un anume dr. Edmund Kiss, care petrecuse nouă ani 
efectuând cercetări pe înălțimile din munţii Anzi. Aici, la 
Tiahuanaco, 


1.1. Poarta Soarelui din Tiahuanaco. 
Imagine reprodusă prin bunăvoința Tatjanei Ingold, Solothurn, 
Elveţia. 


4 Ibid. 


1.2. Fiinte inaripate flanchează figura centrală. 
Imagine reprodusă prin bunăvoința Tatjanei Ingold, Solothurn, 
Elveţia. 


fusese descoperită o poartă monolitică - care astăzi este 
cunoscută sub numele de „Poarta Soarelui“. In viziunea lui 
Edmund Kiss, gravurile de pe această poartă a soarelui 
reprezentau un fel de calendar. Era posibil, susținea el, să citești 
solstitiile, echinoctiile, fiecare zi a anului, poziţia Lunii în fiecare 
oră - iar toate aceste date luau în calcul până și rotația 
Pământului! „Oamenii care au inventat acest calendar au 
aparţinut unei civilizaţii superioare civilizaţiei noastre“, insista 
Kiss.” Potrivit calculelor sale, Tiahuanaco a fost ridicat cu 
aproximativ 27.000 de ani înainte de nașterea lui Hristos. Acest 
calendar, susţinea el, era gravat în piatră de astronomi din 
perioada tertiarä și ne pune la dispoziție „dovezi științifice 
incontestabile.“$ 

Pe bună dreptate, adepţii lui Hörbiger au găsit într-adevăr 
dovezi - în Tiahuanaco și în împrejurimi - ale unui gen de 
dezastru global. De exemplu, rămășițele unui mare port, 
sedimente marine la altitudinea de 4000 metri, cenușă 


5 Kiss, Das Sonnentor. 
6 Ibid. 


vulcanică amestecată cu noroiul rămas în urma unui potop de 
proporţii biblice și chiar fragmente de oase ale unor presupusi 
uriași. Și nu numai atât, toate aceste lucruri își aveau originea 
într-o perioadă în care se presupune că Luna noastră anterioară 
ar fi explodat, provocând la început formarea unui inel de resturi 
în jurul Pământului, care ulterior s-au prăbușit într-un mod cu 
totul catastrofal pe planeta noastră. Si haideţi să nu uităm că - 
cel puţin potrivit lui Hörbiger - nu a fost pentru prima oară. Mai 
existaseră multe Luni anterioare și numeroase catastrofe. 
Hörbiger a calculat că durata în care în jurul Pământului nu a 
mai orbitat nicio Lună a fost de 138.000 de ani. În această 
perioadă, chipurile, pe Pământ ar fi domnit regi uriași. Pe urmă, 
cu aproximativ 14.000 de ani în urmă, Pământul a captat Luna 
noastră actuală și o nouă catastrofă s-a abătut asupra 
chinuitului nostru Pământ: „[Venind] din nord și din sud, apele 
au inundat regiunile ecuatoriale ale Pământului; iar în nord, pe 
platourile pe care Luna-nou capturată de Pământ le-a lăsat 
descoperite, au început erele glaciare“. 

Dar Teoria Lumii de Gheaţă a lui Hörbiger a fost respinsă 
complet? Nu tocmai, deoarece în vremuri de mult apuse pe faţa 
Pământului chiar au trăit uriași - cel puţin potrivit consemnărilor 
străvechi. Însă deocamdată, dă-mi voie să-ţi spun ce știu cu 
siguranţă pe acest subiect. 


Uriașii rătăcesc pe faţa Pământului 


În cea mai sfântă carte a creștinătății, Biblia, uriasii sunt 
menţionaţi încă din Facere (Facerea, 6:4): „Uriașii erau pe 
Pământ în vremurile acelea și chiar după ce s-au împreunat fiii 
lui Dumnezeu cu fetele oamenilor, și le-au născut ele copii; 
aceștia erau vitejii cari au fost în vechime, oameni cu renume“®, 

În Cartea a cincea a Pentateuhului se face chiar referire la un 
sarcofag grandios: „Numai Og, împăratul Basanului, mai 
rămăsese din neamul Refaimiţilor. Patul lui, un pat de fier, este 
la Raba, cetatea copiilor lui Amon. Lungimea lui este de nouă 
CO, și lăţimea lui de patru coti, după cotul unui om.“ 
(Deuteronomul 3:11). (Cotul evreiesc este echivalent cu 48,26 


7 Pauwels şi Bergier, Aufbruch. 
8 Toate citatele din Biblie, dacă nu sunt notate altfel, provin din Die 
Heilige. 


centimetri.) Aceeasi carte face referire la „un popor mare si 
înalt, fiii lui Anachim“, pe care Dumnezeu plănuia să-i distrugă 
cu un „foc mistuitor“ (Deuteronomul, capitolele 2 și 3). 

Şi am auzit cu toţii despre celebra luptă dintre David și Goliat. 
În Biblie, este descrisă de profetul Samuel (1 Regi, capitolul 17): 


Atunci a ieșit un om din tabăra filistenilor și a înaintat între 
cele două ostiri. El se numea Goliat, era din Gat, și avea o 
înălţime de șase coti și o palmă... și purta niște zale de solzi în 
greutate de cinci mii de sicli de aramă...coada suite lui era ca 
un sul de ţesut, și ferul sulitei cântărea șase sute de sicli. 


Toţi uriașii „Anachimi“, cu excepţia doar a câtorva, au fost 
alungaţi de losua: „N-au mai rămas deloc Anachimi în ţara 
copiilor lui Israel; numai în Gaza și în Gad și la Asdod au mai 
rămas câţiva“ (losua, 11:22) si „În vechime, numele Hebronului 
fusese Chiriat-Arba, numit astfel după Arba, cel mai mare dintre 
Anachimi“ (losua 15). 

In Cartea întâi a Cronicilor, cititorul poate să se minuneze de 
povestirea uciderii ultimului uriaș: 


... în care vremuri Sibecai Hușanitul l-a omorât pe Sippai, care 
era dintre copiii uriașului... un bărbat de statură uriașă, ale cărui 
degete de la mâini și de la picioare erau douăzeci și patru, șase 
la fiecare mână și șase la fiecare picior: și el era fiul uriașului. 
(capitolul 8)... aceștia erau născuţi din uriașul din Gat; și au 
murit de mâna lui David și de mâna slujitorilor lui. (1 Cronicile 4 
și urm.) 


Desigur, Biblia nu este unica sursă care confirmă existenţa 
uriașilor în epocile anterioare. În textele străvechi referitoare la 
legendele evreilor, poţi citi: „Erau Emimii sau cei înfricoșători, 
apoi erai Refaimii sau uriașii și de asemenea Giborimii sau cei 
violenti...“? 

Uriasii mai sunt mentionati si in capitolul 14 al cärtii profetului 
antediluvian Enoch, una dintre apocrife. Aici, „Prea inaltul“ le 
reproșează „paznicilor decäzuti ai cerurilor“: „Pentru ce ati 
părăsit cerurile înalte, sfinte și eterne și v-aţi culcat cu femeile și 
v-aţi pângărit cu fiicele oamenilor și le-aţi luat de neveste și ati 


9 Berdyczewski, Die Sagen. 


făcut asemenea copiilor pământului și ati avut uriași (ca) fii?“10 

În epopeea greacă „Argonautica“, uriașii sunt frecvent 
menţionaţi. lată un exemplu: în peninsula Kapidag, Argonautii 
au urcat necugetat pe un munte ca să vadă mai bine care era 
poziția lor. Heracle cu câţiva oameni au rămas la bord ca să 
păzească Argo, corabia. Deodată, au fost atacați de uriași. Dar 
monștrii nu aveau știință de Heracle, care i-a săgetat și i-a 
omorât pe mai multi dintre ei de la distanţă, cu săgețile lui. 
„Trupurile lor au trei perechi de mâini, ca niște labe de animal. 
Prima pereche le atârnă de umerii incovoiati, perechile a doua și 
a treia încep din șoldurile lor neplăcute la vedere...“ 

Acești monștri abundă în numeroase dintre epopeile și 
legendele grecești clasice. De exemplu, în „Odiseea“ lui Homer, 
când eroul luptă cu un uriaș pe Insula Ciclopilor și îi arde unicul 
ochi.!? În zilele noastre, zidurile construite din pietre gigantice 
sunt cunoscute sub numele de ziduri ciclopice. 

Monștri de diferite feluri apar și în povestea lui Ghilgameș, 
care a fost dezgropatä la Ninive (în Irakul zilelor noastre). 
Tablitele străvechi din lut făceau parte din biblioteca regelui 
asirian Ashurbanipal. Povestea ne spune că Ghilgameș cu 
prietenul său, Enkidu, au escaladat muntele zeilor. La scurt timp 
după ce și-au atins scopul, au fost înfruntaţi de o ființă 
înfricoșătoare pe nume Humbaba. Humbaba are labe de leu, 
corpul îi este acoperit de solzi din fier și la picioare are gheare. 
Cei doi fraţi de arme trag săgeți în monstru și aruncă lăncile, dar 
nici săgețile și nici lăncile nu-i străpung corpul. „Parcul Zeilor“ 
este de asemenea păzit de fiinţe îngrozitoare. Mai precis 
gigantice, „fiinţe asemănătoare scorpionilor... Inspiră o groază 
care te face să tremuri, vederea lor este aidoma morţii, umbra 
lor înfiorătoare se prelinge peste munţi.“!* Acești monștri nu pot 
fi niște creaturi obișnuite: vorbesc și chiar le dau celor doi 
prieteni un avertisment aspru. 

Profesorul de sumerologie Samuel Kramer a tradus chiar o 
pagină din una din täblitele cu caractere cuneiforme, în care un 
viol duce la nașterea unui uriaș. Enlil o lasă însărcinată pe Ninlil. 


10 Kautzsch, Die Apokryphen. 

11 Apollonius, Die Argonauten. 

12 Vezi Mooney, Argonautica; Delage şi Vian, Apollonius; 
Radermacher, Mythos; şi Meuli, Odyssee. 

13 Burckhardt, Gilgamesch. 


Ea îi respinge avansurile, dar aceasta nu-l oprește pe Enlil să o 
supună: „... vaginul meu e prea mic. Ea nu înţelege coitul. 
Buzele mele sunt prea mici...“1 

Poţi să mai citești și în scrierea Popol Vuh a mayasilor Quiche 
despre uriașii primitivi. Aceștia au făcut ravagii în populaţia 
omenească până când zeul Ah Mucenab a dezläntuit un infern 
devastator pentru a-i șterge de pe fața pământului. Unii dintre 
ei au supravieţuit și „rătăceau pierduţi în amurgul întunecat“. 

Cartea Eschimoșilor ne spune succint: „În vechime erau uriași 
pe Pämänt“"*. 

Să fiu cinstit, aș putea continua așa la nesfârșit. Există citate 
referitoare la uriași practic în toate textele străvechi - indiferent 
care popor le-a compilat. Dar fa-mi o plăcere și dă-mi voie să-ţi 
mai ofer două exemple, deoarece sunt mai precise decât 
majoritatea legendelor populare. În venerabila Carte a 
Impäratilor Etiopieni, Kebra Negast, capitolul 100, se spun 
următoarele: 


Si fiicele lui Cain cu care se insotiserä îngerii au rămas 
însărcinate, dar nu au putut să le dea naștere și au murit. Si unii 
dintre copiii care erau în pântecele lor au murit și unii s-au 
născut; despicând pântecele mamelor lor... și când au crescut și 
au ajuns bărbaţi, au devenit uriași...” 


Însă cea mai insondabilă afirmaţie poate fi găsită în Cartea lui 
Baruch, apocrifă. Baruch enunţă, practic, numărul de uriași 
despre care se spune că ar fi trăit anterior Potopului: 
„Dumnezeu a trimis potopul pe pământ și a distrus tot ce era 
din carne și patru sute și nouă mii de uriași“!8. Rămâne în 
continuare un mister de unde a luat venerabilul autor aceste 
cifre. 

Aluziile la uriași în tradiţiile străvechi sunt numeroase și ușor 
de găsit - pentru cei care-și dau osteneala să le caute. 
Dificultatea stă în găsirea dovezilor sub forma unor mărturii 


14 Kramer, Geschichte. 

15 Vezi Schultze-Jena, Popol Vuh şi Cordan, Popol Vuh: das Buch des 
Rates Schöpfungsmythos und Wanderung der Quich&-Maya. 

16 Freuchen, Peter. 

17 Bezold, Kebra Nagast. 

18 Kautzsch, Die Apokryphen. 


materiale. Fapt cunoscut de toată lumea, numeroși oameni de 
știință au susţinut că ar fi găsit oase sau unelte ale uriașilor, 
care nu ar fi putut fi făcute și folosite decât de uriași, însă toate 
acestea rămân în continuare niște subiecte controversate. De 
exemplu, paleontologii germani Gustav von Koenigswald (1902- 
1982) și Franz Weidenreich (1873-1948) au descoperit mai 
multe oase uriașe in spiterii din Hong Kong și China. 
Weidenreich chiar a ţinut prelegeri în fața Societăţii Etnologice 
Americane, în 1944.19 


Mărturii materiale 


Profesorul Denis Saurat, renumitul director al Centre 
International d’Etudes Francaises - Centrul International de 
Studii Franceze - din Nisa, a descoperit topoare de mänä (färä 
coadă) cântărind 3,1 kilograme la mai puţin de 6,5 kilometri sud 
de Safita, în Siria. lar în Ain Fritissa, în Marocul de Est, a 
descoperit unele cântărind aproape 3,5 kilograme (lungi de 32,5 
centimetri și late de 22 centimetri)! În viziunea sa de expert, 
topoare de mână de asemenea dimensiuni ar fi fost potrivite 
numai pentru niște uriasi.?° Saurat este un partizan al existenţei 
uriașilor și chiar a afirmat că ei ar putea fi responsabili pentru 
inexplicabilele dolmene și imensele menhire care pot fi găsite în 
toată Europa. Mai consideră, de asemenea, că existenţa 
uriașilor ar putea să explice și forța supraomenească necesară 
pentru construirea zidurilor ciclopice care punctează întreaga 
regiune mediteraneeană. Oase aparţinând unor oameni primitivi 
supradimensionati au fost descoperite încă din 1936 de 
antropologul german L. Kohn-Larsen In apropierea lacului Eyasi, 
în Tanzania. Autorul descoperirii le-a dat chiar și o denumire 
științifică: Meganthropus africanus. Descoperiri similare au fost 
făcute în Java (Meganthropus palaeojavanicus). Fostul delegat al 
Societăţii Preistorice Franceze, dr. Louis Burkhalter, într-un 
articol care a apărut în Revista Muzeului din Beirut, în Beirut, în 
1950, susţinea fără rezerve descoperirea acestor oase: „Aș vrea 
să spun foarte clar că existenţa unor umanoizi uriași în Epoca 
Acheuleană?! trebuie să fie considerată o realitate dovedită 


19 Weidenreich, Apes. 
20 Saurat şi Streller, Atlantis. 
21 Epoca Acheuleană (sau Acheuliană, cum mai apare ortografiatä) 


științific“. 

La mijlocul secolului trecut, arheologul australian dr. Rex 
Gilroy, director al Muzeului de Științele Naturii Mount York din 
Bathurst, New South Wales, a descoperit unelte preistorice 
uriașe, împreună cu un schelet și un molar care măsoară 5,8 
centimetri lungime și 4,5 centimetri în diametru. Tot el a mai 
descoperit într-un strat de noroi solidificat și o urmă imensă de 
talpă, măsurând 60 x 18 centimetri. Doctorul Gilroy a presupus 
că fiinţa care a lăsat această urmă ar fi trebuit să aibă o 
înălțime de peste 6 metri! 

O altă descoperire de-a dreptul „imposibilă“ legată de urme 
imense de tălpi a fost făcută în Glen Rose, Texas. Aici, în albia 
râului Paluxy, au fost descoperite urme de tălpi de dinozaur, 
alături de urmele de tălpi ale unor ființe omenești uriașe. In unul 
și același strat sedimentar! Orice antropolog îţi va spune că așa 
ceva pur și simplu este imposibil: dinozaurii nu au trăit în același 
timp cu oamenii. Ce este ciudat este că, în acest caz, nu a fost 
vorba doar de două urme de tălpi, ci de zeci de urme! Direcţia 
de fugă a dinozaurului este clar identificabilă - iar urmele 
aparținând unei fiinţe umane le urmează, ca și cum cel care le-a 
lăsat ar fi urmărit bestia. Descoperirile de la Glen Rose au 
aprins o controversă științifică foarte îndârjită. Teoreticienii 
evolutionismului au făcut front comun: urme de tălpi de 
dinozaur și de om în același strat sedimentar? Nu putea să fie 
vorba decât de o escrocherie. Și chiar au pus această 
escrocherie pe seama creationistilor, acei oameni care - mai 
ales în Statele Unite - nu cred în teoria evoluționistă a lui 
Darwin, ci dimpotrivă, cred că toate formele de viaţă de pe faţa 
Pământului au apărut ca rezultat al creaţiei divine. Pe de altă 
parte, înșiși creationistii au negat vehement că ar fi avut vreo 
legătură cu această înșelătorie. Ceea ce e uimitor la această 


este denumirea atribuită unei perioade din paleoliticul inferior, din 
care provin o multitudine de unelte din piatră cioplită, asociate cu 
existenţa oamenilor primitivi, civilizaţia aceasta fiind localizată în 
întreaga Africă, în mare parte din vestul Asiei şi în Europa. Tehnica de 
obţinere a acestor unelte a primit numele de la situl arheologic din 
Saint-Acheul, actualmente o suburbie a oraşului Amiens din nordul 
Franţei, unde au fost identificate primele exemplare de unelte de 
acest gen, în secolul al XIX-lea. (n. trad.). 

controversă stiintifica este că foarte puţinii evolutionisti care au 
îndrăznit să facă o excursie pe râul Paluxy ca să vadă 
descoperirea cu ochii lor au sfârșit de regulă schimbând 
taberele. Oameni și dinozauri în același timp? Imposibil? In 
ultima vreme s-ar părea că până și imposibilul a devenit posibil. 

Renumitul biolog evoluționist, profesorul Robert Martin de la 
Muzeul de Științe Naturale Field (Chicago), este convins că 
oamenii și dinozaurii au trăit în aceeași perioadă: „Oamenii și 
alte primate au evoluat în urmă cu aproximativ 90 de milioane 
de ani. Prin urmare, strămoșii gorilelor, ai cimpanzeilor și ai 
oamenilor au trăit cot la cot cu dinozaurii și și-au început 
evoluția cu adevărat abia după extinctia dinozaurilor“??, 

Paleontologul Wolf-Dieter Heinrich de la Muzeul de Istorie 
Naturală din Berlin a descoperit chiar rămășițe pietrificate 
datând de la sfârșitul perioadei jurasice. Si le-a descoperit în 
celebrele straturi fosile Tendaguru din Tanzania - un sit bine 
cunoscut pentru rămășițele de dinozauri. 

Profesorul Martin împreună echipa sa au realizat o serie de 
teste genetice moleculare care au confirmat vârsta extremă a 
acestor oase. Profesorul Ulfur Arnason de la Universitatea din 
Lund, Suedia, de asemenea specialist în genetică moleculară, a 
certificat că „cea mai importantă ramificare a arborelui 
genealogic al mamiferelor s-a produs încă din era mezozoică.“24 

Pentru a încheia această scurtă trecere în revistă a 
observaţiilor referitoare la uriașii din preistorie, vreau să-ți 
împărtășesc o poveste ciudată din perioada regelui Solomon. În 
afara relaţiilor cu numeroase alte femei, înțeleptul rege - după 
cum știm - a avut o relaţie intimă și cu Regina din Sheba (sau 
Balquis, cum este cunoscută potrivit numelui arab). Ultima 
întâlnire a regelui Solomon și a Reginei din Sheba a avut loc la 
Tadmor, orașul palmierilor. (Tadmor a fost cunoscut ulterior sub 
numele de Palmira, un oraș situat într-o oază din nordul 
deșertului sirian.) Risipitorul Solomon a pus să se ridice un 
mausoleu uriaș în acest oraș, pentru marea sa iubire. 
Muhammed al-Hassan, biograful profetului Mohammed, 
relatează ca un calif, Walid I (705-715) a descoperit un 
mormânt cu inscripția: „Acesta este mormântul și catafalcul 
pioasei Balquis, soţia lui Solomon“. Califul a pus să fie deschis 


23 Glaubrecht, Saurier. 
24 Ibid. 


mormântul. Când a văzut ce se afla înăuntru, a îngheţat si a 
poruncit ca mormântul să fie închis și să nu mai fie deschis 
niciodată. Deasupra mormântului a ridicat o clădire imensă, ca 
avertisment. Ce ar fi putut să-l îngrozească în așa măsură pe 
calif? Mormântul lui Balquis era mormântul unui uriaş!” 

Poate că, la urma urmelor, uriașii controversati ai Teoriei 
Lumii de Gheata a lui Hörbiger nu au fost chiar o pläsmuire. Este 
posibil ca el să fi luat această informaţie din consemnările 
străvechi care, în definitiv, erau cu toate accesibile la vremea 
respectivă. Și să nu uităm - indiferent dacă ne convine sau nu - 
că evoluţia lui Darwin nu a fost nici pe departe atât de lipsită de 
accidente pe cât ar vrea această teorie să ne facă să credem. In 
lucrarea lor de o mie de pagini, deosebit de bine documentată, 
Forbidden Archaeology - Arheologie interzisă - autorii, Michael 
Cremo și Richard Thompson, documentează o serie întreagă de 
inconsecvente antropologice care cu certitudine nu corespund 
ideii unei evoluţii liniare.” Lucru de neînțeles, cartea a fost 
ignorată atât de arheologi, cât și de antropologi. Insă precizia 
surselor și dovezilor este absolut impresionantă. 


Originile Lunii? 


Dar să nu uităm că Hans Hörbiger mai susţinea în a sa Teorie 
a Lumii de Gheaţă că au existat mai multe Luni care au evoluat 
în jurul Pământului și că actuala Lună se află pe orbita sa de 
numai circa 14.000 de ani. Numeroasele Luni au reprezentat 
motivul ridicării și prăbușirii multelor și diferitelor culturi, a 
postulat el, inclusiv a culturii de la Tiahuanaco. Absurd? Nu 
avem destule dovezi concludente cu privire la Lună și la 
moștenirea ei? La urma urmelor, americanii au și adus pe 
Pământ roci selenare, nu? Doar pentru sceptici: cunosc toate 
cărţile care susţin că americanii nu au ajuns niciodată pe Lună și 
că aselenizările prezentate la televiziune n-au fost decât niște 
înșelătorii puse la cale în deșerturi și în diverse studiouri de 
televiziune. Genul acesta de antiamericanism este cât se poate 
de ușor de demontat. Astronauții americani au plasat pe Lună o 
placă destinată efectuării de măsurători și care este, până în 
zilele noastre, vizată cu un fascicul laser de pe Pământ. Este 


25 Stiegner, Die Königin. 
26 Cremo şi Thompson, Verbotene. 


utilizată pentru măsurarea distanţei exacte dintre Pământ si 
Lună. Mai mult chiar, alte aselenizări sunt planificate de către 
chinezi și de către japonezi. Cu siguranţă, vor găsi acolo 
resturile lăsate de americani la vizitele lor anterioare. Ca de 
obicei, niciunul dintre scepticii din „Liga Anti-Aselenizării“ nu-și 
va cere scuze de la americani. (Îi cunosc personal pe mai multi 
dintre cei care au lucrat în cadrul Programului Selenar al NASA, 
începând cu Wernher von Braun, Hermann Oberth, Willi Ley, 
Harry Ruppe, Ernst Stuhlinger - toţi fiind mânari purtători ai 
titlurilor de profesori sau doctori - până la inginerul-șef, Joseph 
Blumrich. Toţi au fost oameni de onoare - fără excepţie. Nici 
măcar unul dintre ei nu s-ar fi amestecat, sub nicio formă, în 
vreo inselätorie la nivel global, legată de Lună.) 

Prin urmare, știm cum a fost creată Luna sau cât este de 
bătrână? Într-adevăr au fost demontate fanteziile lui Hörbiger? 

Există mai multe teorii cu privire la originile Lunii: 


e Ipoteza fisiunii. Rotatia proto-Pământului a generat forte 
centrifugale care au aruncat o parte importantă din masa lui în 
spaţiu. Acest material s-a concentrat și a format Luna. 

° Ipoteza Lunilor multiple. În câmpul gravitațional al 
Pământului au fost captati mai mulți sateliți de mici dimensiuni. 
Aceşti sateliți s-au contopit si au format Luna de astăzi. 

e Ipoteza capturării. Pământul si Luna, ca si corpuri cerești, 
au apărut independent unul de celălalt. Intr-un moment anume, 
Pământul a „capturat“ Luna în câmpul lui gravitațional. 

° Ipoteza coformării. Pământul si Luna s-au format 
împreună, din materia primordială, în acelaşi timp si în acelaşi 
loc, Luna formându-se propriu-zis din materialul care înconjura 
proto-Pământul. 

e Ipoteza impactului gigantic. Pământul s-a ciocnit cu un 
corp ceresc gigantic, de dimensiunile planetei Marte. Materia 
care a fost aruncată în spațiu s-a concentrat, formând Luna. 


Indiferent care dintre aceste teorii este cea corectă, cele mai 
recente cercetări realizate în cadrul Swiss Federal Institute of 
Technology (ETH) - Institutului Federal Elvetian de Tehnologie - 
si al Universitätilor Oxford (Marea Britanie), Köln (Germania) si 
Münster (Germania) concluzionează, toate, ca Luna a fost creată 

cu milioane de ani in urmä.?® Ce anume poate să sugereze o 
vârstă într-atât de venerabilă? 

Totul se reduce la nivelul de izotopi de wolfram 182 care se 
formează ca urmare a descompunerii izotopului radioactiv 
hafniu. Hafniul se descompune complet în 60 milioane de ani. 
Aceasta este o realitate fizică. Cercetătorii de la Institutul de 
Geologie Izotopică de la ETH Zurich au examinat rocile selenare 
pe care le-au adus pe Pământ astronauții americani. Au măsurat 
cantităţi minuscule de wolfram 182, ceea ce le-a permis să 
stabilească vârsta, pe baza hafniului descompus. Cu cât 
diferenţele dintre nivelurile de wolfram 182 sunt mai mari, cu 
atât roca este mai veche. Rezultatul a fost o vârstă de X 
milioane de ani”, rezultat care înclină să susțină „ipoteza 
impactului gigantic“, care afirmă că Pământul și Luna sunt două 
corpuri cerești care s-au ciocnit între ele cu milioane de ani în 
urmă. 

Presupunând că dăm crezare acestor rezultate de ultimă oră, 
înseamnă că într-adevăr Hörbiger a greșit și că Luna noastră nu 
orbitează în jurul Pământului de numai 14.000 de ani. Prin 
urmare, nu poate să fie răspunzătoare pentru distrugerea 
civilizaţiei de la Tiahuanaco. Totuși, indiferent dacă Luna a fost 
sau nu de vină pentru aceasta, se poate demonstra cu 
certitudine că, în trecut, Pământul a fost afectat de catastrofe 
climaterice bruște. Acestea ni se dezvăluie în urma examinării 
sedimentelor sau a blocurilor eratice glaciare (bucăţi mari de 
stâncă, depozitate de ghețarii aflaţi în faza de topire, la finalul 
erei glaciare; poalele Munţilor Alpi sunt pline de asemenea 
sedimente). (Apropo, acești ghețari s-au topit cu multe mii de 
ani în urmă, chiar și fără „ajutorul“ efectului de seră din zilele 
noastre - fapt care este adeseori trecut cu vederea în discuţiile 
actuale.) 

Au existat impacturi cosmice chiar și în cursul istoriei 
Pământului. Este posibil ca, în diverse momente ale istoriei sale, 
meteoriți să fi lovit Pământul sau să se fi prăbușit în oceanele 
acestuia, provocând inundaţii înfricoșătoare în întreaga lume. 
Un lucru este sigur însă: cauza tuturor acestor evenimente - 

după cum știm actualmente - nu ar fi putut să fie Luna. Prin 
urmare, adepţii lui Hörbiger vor fi nevoiţi să se mai gândească. 

Pe de altă parte, mai există un aspect care rămâne în 
continuare în suspensie - un lucru pe care Hörbiger l-a avansat 
pur intuitiv și care a fost din nou, recent, subiectul unor 
controverse. Hörbiger a susținut că tot ceea ce există în univers 
se supune unui proces atotputernic de evoluţie - că întregul 
univers este un „organism viu“ și că fiecare din părţile sale 
constituente le influențează pe toate celelalte. Și într-adevăr, 
particulele elementare nu și-au căpătat caracteristicile 
descumpănitoare din neant, ci tocmai prin interacţiunile lor cu 
alte obiecte, cum ar fi particulele Higgs. Particulele nu sunt - 
după cum sugerează însăși denumirea lor - niște obiecte 
independente; sunt „parte“ din ceva. Fiecare particulă reflectă 
întregul și universul constă în particulele din care el însuși a fost 
creat. Acest adevăr simplu i-a dus pe astrofizicieni la întrebarea 
(la prima vedere absurdă): să fie oare universul un organism 
viu? 


Universul: un organism viu? 


Ce sau poate chiar cine este universul? Dumnezeu nu este 
altceva decât o manifestare a întregului cosmos? Întrebări de 
acest gen au făcut parte din filosofia religiilor timp de mii de ani 
și nu au fost ticluite de Hörbiger. În astrofizica modernă, „fiinţa 
universului“ este tratată la fel cum este tratată în religie - 
diferenţa este, desigur, aceea că specialiștii în cosmologie nu 
susțin că reprezintă credinţa, ci opinia științifică. Profesorul Paul 
Davies, specialist în fizica cuantică și cosmologie în cadrul 
Universităţii de Stat Arizona, din Statele Unite, a publicat mai 
multe articole pe acest subiect, precum și o serie de cărți 
controversate, cum ar fi The Accidental Universe - Universul 
întâmplător, The Mind of God - Mintea lui Dumnezeu, About 
Time - Despre timp si The Goldilocks Enigma - Enigma 
Goldilocks.* 

Un alt exponent strălucit al acestei ipoteze „Dumnezeu ca 
Univers“ este americanul James Gardner. În prezentările sale la 
convențiile și simpozioanele internationale, își șochează și își 
uimește audiența cu logica sa rece și afirmaţiile provocatoare, 

cum ar fi cele ce urmează: 


__ Orice copil știe că universul este un mediu ostil pentru om. 
Insă dacă vei privi lucrurile mai îndeaproape, îţi vei da seama că 
nu este așa. Universul este un loc foarte ospitalier!?! 


James Gardner își începe prezentările cu originile universului 
și dovedește că exact acest caracter ospitalier a fost un element 
constitutiv al însuși Big Bangului. Toate componentele - care 
ulterior s-au transformat în atomi, particule subatomice, 
molecule și chiar forme de viaţă - au fost prezente deja la 
momentul Big Bang. Privind lucrurile din această perspectivă, 
dezvoltarea și proliferarea formelor de viaţă în cosmos nu s-au 
mai produs la întâmplare, ci au reprezentat o parte naturală a 
evoluţiei universului. Scopul universului constă în a umple 
întregul cosmos cu forme inteligente de viaţă. Prin urmare, 
observăm încontinuu nașterea unor noi universuri. Fiecare 
gaură neagră care înghite o Cale Lactee, o scuipă înapoi într-un 
nou Big Bang într-un alt loc și într-un alt moment. Se petrece un 
fel de reproducere cosmică: se nasc noi „universuri-bebelus“. 
Hipercivilizatiile deosebit de avansate insämänteazä apoi aceste 
universuri-bebeluș cu viață. Acest „mesaj al vieții“ se 
răspândește în întregul univers; noi, oamenii, nu suntem decât o 
părticică din el. Aceasta este o intuiţie pe care am împărtășit-o 
în multe dintre cărţile mele, cu mult înainte să fi auzit măcar de 
minunatele cercetări ale lui James Gardner.“ Și atunci, de unde 
mi-a venit această intuiţie? Ei bine, nu este nicio coincidenţă, 
susține controversatul James Gardner. „Memele“ sunt 
răspunzătoare pentru această proliferare.** Spre deosebire de 
gene, memele sunt particule de informaţie care se răspândesc 
ca virusurile. În vreme ce genele transmit informaţia ereditară 
(ADN), memele transmit informaţiile de o manieră mai 
dematerializată - direct de la creier la creier, neîntrerupt, clipă 
de clipă, în întregul univers. De fiecare dată când tin o 
prelegere, „infectez“ alte creiere cu memele mele. (Același 
lucru, dragă cititorule, ti se întâmplă exact în această clipă, în 

timp ce citesti aceste cuvinte.) 

Poate că Hörbiger a reușit să marcheze câteva puncte dintr- 
un noroc chior cu a sa Teorie a Lumii de Gheata - de exemplu, 
posibila existenţă a uriașilor într-un trecut sumbru și depărtat ori 
scufundarea unor locuri străvechi ca urmare a unor catastrofe 
globale - însă în rest, în cea mai mare parte, a fost foarte 
departe de realitate. De exemplu, Luna de astăzi se rotește în 
jurul Pământului de mult mai mult decât 14.000 de ani. Pe 
urmă, mă întreb, de unde i-a venit lui Hörbiger ideea că întregul 
univers este un fel de formă de viaţă cosmică? La vremea 
respectivă a fost considerată o nebunie. Să fi fost vorba doar 
despre megalomania lui sau a avut vreo legătură cu memele? 


Cum a fost descoperit Tiahuanaco 


Oamenii se îndreaptă spre Tiahuanaco de secole întregi. Cele 
mai vechi relatări despre acest subiect ne vin de la cronicarul 
spaniol Pedro Cieza de Leon, care l-a vizitat în 1549. 


Tiaguanaco no es pueblo muy grande, pero es mentado por 
los grandes edificios que tiene... 

... Tiahuanaco nu este un mare sat, dar este celebru pentru 
construcțiile sale grandioase... la scurtă distanță de un deal se 
află două statui din piatră sculptate în formă omenească... sunt 
atât de mari, încât par niște uriași... însă faptul care trezește 
cea mai mare uimire este dimensiunea [blocurilor din piatră - 
adăugarea autorului], care sunt atât de gigantice, încât nu 
înțelegem cum a fost posibil să fi fost mutate de oameni. Multe 
dintre aceste blocuri au fost prelucrate în diverse moduri... 
Există de asemenea blocuri din piatră cu treceri asemenea 
ușilor, toate făcute dintr-un singur bloc... nu înțelegem cu ce fel 
de unelte a fost posibil să se realizeze asemenea lucrări... mai 
mult decât atât, trebuie că blocurile au avut niște dimensiuni cu 
mult mai mari înainte să fie prelucrate... Nimeni nu înţelege 
cum a fost posibil să fie deplasate aceste greutăţi imense... Am 
primit asigurări că aceste construcţii existau deja aici înaintea 
perioadei incașilor și mare parte din ceea ce au ridicat ulterior 
incașii la Cuzco a fost inspirat de ceea ce au văzut la 
Tiahuanaco... În prezenţa lui Juan Varagas, i-am întrebat pe 
băștinași dacă aceste construcţii au fost ridicate în perioada 


incașilor: au râs si mi-au răspuns că aceste clădiri existau cu 
mulţi ani înainte ca incașii să-și înceapă stăpânirea. Aceste 
structuri - m-au asigurat ei, și știau acest lucru cu certitudine de 
la înaintașii lor - fuseseră ridicate într-o singură noapte, 
construite de fiinţe a căror origine nu o cunoșteau... Si fie ca 
faima acestor lucruri să rămână intactă în întregul univers... (...y 
hacen que vuela la fama de las cosas que sucden por el 
universo...) Nu mai trăia nimeni care să fi cunoscut acest loc 
nepământean altfel decât ca o ruină...” 


1.3. Blocurile din piatră de la Puma Punku. 
Imagine reprodusă prin bunăvoința Tatjanei Ingold, Solothurn, 
Elveţia. 


Cu aproximativ patru sute de ani în urmă, și Garcilaso de la 
Vega a stat în fața ruinelor impozantelor ziduri și platforme, 
dintre care astăzi nu s-au mai păstrat decât o parte. (Aceasta 
pentru că bolivienii au detonat aceste blocuri din piatră vechi de 
milenii întregi pentru a-și face material de construcţii.) 

În Cartea 1, capitolul 23 al lucrării sale pe acest subiect, 
Garcilaso de la Vega scria despre acest inexplicabil loc: 


Am privit minunându-mă marele zid construit din blocuri din 
piatră atât de mari, încât nu ne-am putut imagina ce forță 
pământească ar fi putut duce la bun sfârșit o asemenea 


34 Cieza de Leon, La crónica. 


întreprindere... Bästinasii susţin că aceste construcţii se aflau 
aici înaintea incașilor... Nu știu cine au fost constructorii, dar 
știu cu un anumit grad de certitudine de la strămoșii lor că toate 
aceste minuni au fost ridicate într-o singură noapte...% 


1.4. Secţiuni ale platformei de la Puma Punku. 
Imagine reprodusă prin bunăvoința Tatjanei Ingold, Solothurn, 
Elveţia. 


Juan de Betanzos, un alt cronicar al vremii, a afirmat că era 
vorba despre creatorul „Con-Tici Viracocha,“ care a mai creat și 
Soarele, Luna și stelele: „Si în aceeași noapte a oamenilor, a 
construit el însuși Tiahuanaco“®®, 

Potrivit acestei versiuni, zeii - indiferent cum vrei să 
interpretezi acest termen - au fost implicaţi în realizarea 
construcţiilor de la Tiahuanaco. Un lucru asupra cărora toți 
cronicarii au căzut de acord: impresionantul complex a fost 
construit „într-o singură noapte“. 

In 1572, Cristöbal de Molina era preot și medic al spitalului 
indian din Cuzco. Avea contacte intense cu băștinașii și a 
consemnat cu conștiinciozitate folclorul religios. Hans Hörbiger 

ar fi putut să folosească aceste scrieri ca sursă pentru a sa 
Teorie a Lumii de Gheaţă, Molina scriind că Manco Capac a fost 
primul incas și că povestea „potopului“ le era deja bine 
cunoscută indienilor educați din perioada precreştină. Potrivit 
legendelor lor, viaţa a fost cu desăvârșire distrusă și apa a 
acoperit până și cei mai înalți munţi. Un singur bărbat și o 
singură femeie au supraviețuit potopului, „într-o Cute" 2 
Creatorul, spuneau ei, a dus această pereche la Tiahuanaco, 
unde a început să creeze noi animale, pești și păsări. 

Nu mi-ar fi deloc greu să citez cel puţin 50 de pagini din 
epoca conchistadorilor și tot aș ajunge la aceeași concluzie: 
oricine a vizitat ruinele de la Tiahuanaco în urmă cu 400 de ani 
și a stat în faţa impresionantei Puma Punku s-a simţit intimidat 
de uriasele construcţii. În zilele noastre, ai putea spune chiar 
copleșit. O sută de ani mai târziu, Antonio de Castro y del 
Castillo, care era episcop în La Paz, în 1651, rezuma perfect: 

Cu toate că odinioară s-a presupus că ruinele ar fi reprezentat 
opera incașilor, fiind fortărețe pentru războaiele lor, acum este 
clar că sunt, de fapt, de origini antediluviene... [sublinierea 
autorului] Dacă ar fi fost opera incașilor, îngropată atât de 
adânc, nici spaniolii nu ar fi fost capabili să realizeze construcţii 
atât de minunate și de spectaculoase... 

Miguel Balboa, cronicar și preot care s-a stabilit în Peru în 
1566, a scris că până și incașii Huayna Capac priviseră ruinele 
de la Tiahuanaco „copleșiți și minunändu-se“.°? 


O problemă împietrită 


Uimirea și mirarea acelor oameni care s-au aflat în fața 
ruinelor de la Tiahuanaco cu secole în urmă i-au făcut și pe 
vizitatorii ulteriori să dea din cap copleșiți de propria micime si 
cu venerație. Însă aceasta nu a fost tot: o altă parte a 
complexului de la Tiahuanaco constă dintr-o serie inexplicabilă 
de blocuri de piatră de dimensiuni monstruoase, cunoscute sub 
numele de Puma Punku. Această parte a complexului este 
situată la câțiva kilometri sud-vest de Tiahuanaco - și vreau să- 
ţi spun cu această ocazie: dacă vizitezi vreodată Tiahuanaco, nu 

rata Puma Punku! Nu te lăsa înduplecat de scuzele ghizilor 
obositi. In vreme ce Tiahuanaco a fost, într-o mică măsură, 
reconstruit, acest lucru nu mai este posibil și la Puma Punku. 
Blocurile din piatră sunt pur și simplu prea grele și prea mari. 
Mulțumită Teoriei Lumii de Gheata a lui Hörbiger și filosofiei 
rasiste naziste a perioadei respective, Puma Punku a fost 
ignorată într-un mod scandalos in literatura arheologică 
modernă. lată cum este tratat misteriosul sit sud-american de la 
Puma Punku într-o măreaţă antologie - în numai câteva rânduri 
de text: 


În colţul de sud-vest de la Tiahuanaco se află marile piramide 
cunoscute sub numele de Puma Punku. Platformele lor 
superioare formează două suprafeţe plate, la înălţimi diferite, pe 
ambele putându-se ajunge urcând mai multe rânduri de trepte. 
Pe una dintre platforme este posibil să se fi aflat un templu, cu 
trei portaluri mari construite în stilul Porții Soarelui.“ 


Nu e doar insuficient; e și greșit. Puma Punku nu a fost 
niciodată o piramidă și nu se prezintă nici în zilele noastre ca o 
atare construcţie, iar așa-numita „Poartă a Soarelui“ - ei bine, 
este un subiect cu totul diferit și nu are nicio legătură cu 
platformele de la Puma Punku. (Voi reveni mai târziu la acest 
subiect.) 

În prima jumătate a secolului al XIX-lea, paleontologul francez 
Alice Charles Victor d'Orbigny (1802-1857) a efectuat o 
călătorie în America de Sud. În 1833 s-a aflat în faţa ruinelor de 
la Puma Punku și a relatat în legătură cu „imensele portaluri 
dispuse pe blocuri orizontale de piaträ“*'. El a măsurat lungimea 
uneia dintre platformele neîntrerupte ca fiind de 131 picioare - 
39,92 metri. În zilele noastre însă, nu mai există blocuri din 
piatră interconectate: toate sunt sparte, sfărâmate sau pur și 
simplu devastate de timp. În ciuda faptului că armata boliviană 
a folosit blocurile de piatră de la Puma Punku drept ţintă pentru 
exercițiile de tir până în anii 1940, blocurile rămase sunt 
suficiente încă pentru a-ţi tăia respiraţia. In 1869, călătorul si 
scriitorul elveţian Johann Jakob von Tschudi a dat peste ruinele 
de la Puma Punku și a scris: „În drumul către Puma Punku, am 

descoperit un câmp pe care se afla un monolit ciudat, înalt de 
aproximativ 1,5 metri și lung de aproximativ 1,67 metri. La bază 
are în jur de 0,6 metri, iar la vârf 0,45 metri. Prezintă două 
rânduri de jgheaburi sau compartimente. Monolitul acesta este 
cunoscut sub numele de EI Escritorio, biroul“*. 


1.5. O imagine a așa-numitului „birou“. 
Imaginea îi aparține autorului. 


Indiferent cine a fost cel care a numit acest bloc de piatră 
„biroul“ - deoarece numeroasele compartimente într-adevăr 
sugerează niște sertare - nu a nimerit-o deloc. Acest bloc este 
din andezit și probabil că a slujit ca suport pentru niște bare din 
piatră. Chiar și în calitate de specialist în misterele Epocii de 
Piatră, Puma Punku îmi taie întotdeauna răsuflarea. Si am fost 
acolo de șaisprezece ori! Acest sit, Puma Punku, și Tiahuanaco, 
din vecinătate, sunt panorame ale unei alte culturi. Blocurile 
imense din andezit și diorit (o rocă subterană cenusiu-verzuie 
incredibil de dură și de rezistentă la intemperii) sunt împrăștiate 
peste tot. Nu există absolut niciun pic de granit aici. Monolitii au 
fost lucraţi cu o asemenea precizie, gauriti și lustruiti, ca și cum 
ar fi fost realizaţi într-un atelier echipat cu utilaje moderne, cum 
ar fi freze din oţel inox și burghie cu vârf diamantat. Canale 
extraordinar de precise, late de aproximativ 0,63 centimetri și 

adânci de aproximativ 0,84 centimetri, tăiate în unghi drept - un 
lucru care pur și simplu nu ar fi fost posibil cu uneltele din Epoca 
de Piatră - străbat suprafeţele monoliţilor din diorit (Vezi 
imaginea 1.6 de la pagina 44). Nimic din ce se poate vedea aici 
nu corespunde imaginii unei culturi primitive a Epocii de Piatră. 
Puma Punku a fost martorul unei tehnologii superioare 
impresionante - și acest lucru poate fi demonstrat. 

Chiar dinainte ca Hans Hörbiger să înceapă să härtuiascä 
întreaga comunitate a oamenilor de 


1.6. Un ghint extrem de fin se întinde pe întreaga lungime a 
blocului lustruit din diorit. 
Imaginea îi aparţine autorului. 


știință cu a sa Teorie a Lumii de Gheaţă, alţi doi oameni de 
știință germani au vizitat Tiahuanaco și Puma Punku. Max Uhle 
(1856-1944) a fost arheolog. Este cunoscut ca „Părinte al 
arheologiei peruane“. L-a cunoscut pe geologul și exploratorul 
Alphons Stübel (1835-1904) la Muzeul Regal Zoologic si 
Antropologic-Etnografic din Dresda. Cei doi eruditi au devenit în 
curând prieteni și colegi și, în 1892, au publicat o lucrare 
standard incomparabilä: Die Ruinenstätte von Tiahuanaco im 
Hochlande des alten Peru - Ruinele de la Tiahuanaco, de pe 


înălțimile Peruului antic.”?” Această lucrare, care mai poate fi 
găsită, în zilele noastre doar în marile biblioteci și de obicei nu 
este împrumutată la domiciliu, are 58,5 centimetri înălțime și 38 
de centimetri lățime și cântărește în jur de 8,2 kilograme! 
Alphons Stübel a notat măsurătorile precise realizate la 
Tiahuanaco și Puma Punku, iar arheologul Max Uhle a adunat cu 
scrupulozitate întregul canon de scrieri existente pe subiectul 
misterioaselor ruine. Textul său este plin de note de subsol, 
însemnări și remarci. 

Chiar și la data aceea, Tiahuanaco era în ruină. Jefuit și 
vandalizat de hoţi și organizaţii de stat, care au transportat 
blocurile șlefuite Dumnezeu știe unde și le-au folosit la 
construcţia de case. De exemplu, de aici provine întregul 
material de construcţie pentru biserica satului Tiahuanaco, 
precum și pentru zidurile de împrejmuire ale tuturor curților din 
vecinătate. Monolitii au fost sparti, blocurile prelucrate cu o 
asemenea precizie au fost modificate și coloanele vechi de 
milenii întregi au fost adaptate pentru a corespunde arhitecturii 
bisericii. Prin urmare, nu este deloc surprinzător că munca 
actuală de 

1.7. Partea frontală a Porții Soarelui, aproximativ in jurul 
anului 1910. Imagine de domeniu public. 


reconstituire de la Tiahuanaco nu reușește decât să dea indicii 
cu privire la măreţia de odinioară a acestui sit. Cu toate acestea, 
Stubel a reușit să măsoare un dreptunghi lung de 120 metri (de 
la nord la sud) și lat de 113 metri (de la est la vest). In faţa 
acestui dreptunghi se afla o poartă pe jumătate prăbușită, 
construită din lavă andezică de culoare gri deschis, înaltă de 3 
metri și lată de 3,8 metri, cu o grosime de aproximativ 0,5 
metri. Astăzi, este cunoscută sub numele de „Poarta Soarelui“. 
Această poartă conţine, dăltuite în piatră, patruzeci și opt de 
fiinţe înaripate, care flanchează în stânga și dreapta un personaj 
principal. Max Uhle scria: 


„În ele [fiinţele înaripate - adăugarea autorului] vedem cea 
mai valoroasă moștenire a unei epoci de mult uitate din istoria 
religiilor. Mitologia conținută de această reprezentare se 


dezvăluie in aripile fiinţelor care înconjoară personajul din 
centru... Și acest personaj central nu poate fi altceva decât un 
fel de ființă divină, nu în ultimul rând datorită coroanei solare 
care îl înconjoară, au N GE zu semne. 

1.8. O reproducere precisă a personajului central, datând 
aproximativ din jurul anului 1910. Imagine de domeniu public. 


Este Dumnezeul suveran, căruia îi aduce omagiu mulţimea de 
slujitori cerești inaripati. Este aproape ca si cum friza dispusă 
de-a lungul părţii inferioare a fost destinată să transpună 
această scenă omagialä de pe Pământ într-un context 
ceresc...“ 

Această interpretare spontană a Porții Soarelui ne parvine din 
anul 1877. Toţi reprezentanţii mediului academic al epocii care 
au urmat, cum ar fi profesorul Arthur Posnansky, dr. Edmund 
Kiss și dr. Hans Schindler Bellamy, au analizat personajele de pe 
Poarta Soarelui și au presupus că reprezentau cel mai 
fenomenal calendar din lume. (Acesta este un alt lucru asupra 
căruia voi reveni mai târziu.) 

Stühle și Uhle au fost uimiti de calitatea pietrei folosite la 
Tiahuanaco și la Puma Punku. Citez: 


Tipurile de andezit care au fost prelucrate aici prezintă un 
asemenea grad de duritate și de rezistenţă în timp, încât trebuie 
fără îndoială să le considerăm ca fiind cele mai dificil de 
prelucrat... Retinänd caracteristicile majorităţii materialului 
prelucrat de aici, din acest sit în ruină, ne aflăm în faţa nu doar 
a unei probleme arhitectonice, ci și a unei probleme tehnice. S- 
ar părea că însăși calitatea muncii prezentă aici este cu totul 
disproportionatä în raport cu mijloacele tehnice aflate la 
dispoziția peruanilor antici.* 

1.9. Fiecare piesä este slefuitä. Imaginea ii apartine autorului. 


Aceste ränduri ii apartin lui Alphons Stübel, geolog de profesie 
si expert, care - putem fi cät se poate de siguri - era bine 
familiarizat cu duritatea rocilor. Dioritul - de exemplu - o rocă 
subterană de culoare cenușiu-verzuie, are o duritate de gradul 
8. Gradul de duritate este o măsură a rezistenţei unui corp solid 
la penetrarea de către un alt corp. Duritatea mineralelor este 
măsurată pe scara Mohs (numită astfel după Friedrich Mohs, 
1773-1839). Orice material solid are un grad mai redus de 
duritate decât un alt material care poate fi folosit pentru a-l 
zgâria și un grad de duritate mai ridicat decât oricare alt 
material pe care îl poate zgâria. Gândește-te la următorul lucru: 
diamantul, cel mai dur mineral de pe Pământ, are duritatea de 
gradul 10. Diamantul nu poate fi zgâriat de roci cum ar fi 
granitul. Pentru a prelucra dioritul cu acea precizie incredibilă 
care poate fi văzută la Puma Punku, ai avea nevoie de unelte cu 
mult mai avansate decât topoarele de piatră (Vezi imaginea 
1.9). Uneltele care au fost utilizate trebuie să fi fost cel puţin la 
fel de dure, dacă nu chiar si mai dure decât dioritul. A susţine 
orice altceva este o pierdere de timp! 


Scuze îndoielnice 


Exact despre aceasta este vorba! Cu siguranţă este ceva 
putred în Danemarca! Pentru început, din cauza uneltelor care 
pur și simplu nu se potrivesc cu această cultură a Epocii de 
Piatră și în al doilea rând din cauza planurilor tehnice complexe 
care ar fi fost necesare. În mod sincer, arheologia actuală nu 
poate risca să ia în considerare această problemă, deoarece ar 
însemna să deschidă o adevărată cutie a Pandorei. În mod 
intenţionat. Chiar și în epoca trecută a conchistadorilor, au fost 
constituite așa-numitele comites, care au primit sarcina de a 
distruge în mod sistematic tot ceea ce ar fi avut vreo legătură 
cu „religia păgână“. Fanatismul preoţilor a fost insatiabil. Aceste 
comités erau alcătuite din oameni familiarizați cu situaţiile din 
zonele respective. Adeseori, fiii șefilor de triburi și preoţii 
soarelui erau obligaţi să facă parte din aceste comites și să 
caute altarele străvechi. Sub conducerea preoţilor catolici, s-a 
distrus tot ceea ce era, într-un fel oarecare, distructibil. A fost 
vorba despre o ștergere sistematică a mult-urâtei culturi 
păgâne. Mii de statui și temple construite de incași și din 
perioada preincasa au fost distruse, iar resturile au fost 
aruncate pe pantele muntelui. Singurul simbol religios care a 
fost permis a fost semnul crucii. lar când acest zel religios a fost 
într-un târziu satisfăcut, au urmat jefuitorii de piatră, în căutare 
de material de construcţie pentru drumuri, biserici și case. Poate 
că acei constructori necunoscuţi care au creat Tiahuanaco au 
bănuit pericolele zelului religios orb și intenţionat au lăsat în 
urma lor câteva semne pentru eternitate. 

Se spune că Tiahuanaco a fost construit „într-o singură 
noapte“ - potrivit cronicarilor. Au fost implicaţi constructori 
necunoscuţi, unelte necunoscute și proiectanți necunoscuți. 
Unul dintre zeii folositori era numit „Viracocha,“ însă 
„Ticsiviracocham Con Ticsi Viracocha și Pachayachachic sunt 
unul și același personaj“. Potrivit lui Stübel si Uhle, cuvântul 
poate să fie împărţit în componentele sale în limba Quechua. 
Cocha înseamnă mare, ocean; vira înseamnă grăsime sau 
spumă. Alătură-le și obţii „spuma mării“. Expertul lingvist E.W. 
Middendorf, care a publicat patru volume referitoare la limbile 
Quechua și Aymara cu aproximativ 150 de ani în urmă și este 
recunoscut drept unul dintre cele mai mari autorităţi în limbile 
indienilor sud-americani, vine cu o altă interpretare. El traduce 

„Con Ticsi Viracocha“ prin „Zeul din marea de lavă lichidă 
[sublinierea autorului].*” Aici con = zeu, ticsi = lavă si cocha = 
mare. Johann Jakob Tschudi a tradus aceasta ca Insemnänd 
„Marea originii si sfârșitului tuturor lucrurilor“.%8 

Numele de „Zeu din marea de lavă lichidă“ ne aduce mai 
aproape de secretul lui Viracocha? 

După ce Stubel și Uhle au netezit calea cercetărilor serioase 
în situl de la Tiahuanaco, numeroși oameni de știință cu diverse 
specializări au preluat acest subiect. Către începutul secolului, 
Tiahuanaco si Puma Punku au devenit însăși chintesenta unei 
lumi a misterelor - alături, desigur, de Egipt. Problema era că 
Egiptul se afla mult mai aproape pentru arheologii britanici, 
francezi și germani, care au preferat să sape în nisipurile 
deșertului. Foarte puţini au ales să facă o călătorie anevoioasă 
până pe culmile Anzilor, în Peru și Bolivia. Să nu uităm că 
Tiahuanaco se află la o altitudine de aproape patru mii de metri. 
Aerul este rarefiat și urcușul este dificil. Astăzi, turiștilor le este 
mult mai ușor. Avionul îi duce la La Paz, capitala Boliviei. De 
aici, mai este doar o oră și jumătate de mers cu mașina pe un 
drum actualmente complet pavat până la Tiahuanaco și Puma 
Punku. Altitudinea nu s-a schimbat însă și, dacă vrei să 
întreprinzi această călătorie, nu încerca să faci prea multe 
lucruri în primele câteva zile. Ai nevoie de vreo două zile pentru 
ca hematiile să se aclimatizeze la această altitudine. 


Posnansky: un fanatic? 


Un om care a hotărât că voia să știe mai multe a fost Arthur 
Posnansky, profesor de inginerie geodezică la Universitatea 
Regală Bavareză. El a lucrat la Tiahuanaco între 1904 și 1945. 
Acest loc l-a fascinat într-o asemenea măsură, încât, la scurt 
timp după sosirea sa aici, a decis să rămână în Bolivia, iar pe 
parcursul anilor a fost apreciat cu titluri academice onorific 
venite unele după altele. Posnansky a fost: președinte al 
Societăţii Geografice din La Paz, președinte al Societăţii 
Arheologice din Bolivia; director al Institutului de Antropologie, 
Etnografie și Istorie Timpurie din Tiahuanaco; membru al 
Academiei de Științe de la New York și așa mai departe, lista 

poate continua. Incepänd din 1910, in domeniul arheologiei 
boliviene si peruane nu s-a întâmplat nimic fără aprobarea lui 
Arthur Posnansky. A fost respectat, acoperit cu onoruri și urât - 
în concluzie, o persoană foarte controversată. Posnansky a scris 
patru tratate științifice referitoare la Tiahuanaco sau „leagănul 
umanităţii,“ după cum l-a botezat el. L-a disprețuit, l-a luat in 
derâdere și l-a batjocorit pe arheologul Max Uhle, numindu-l 
chiar iluzionist, falsificator și fantast, acest ultim epitet apărând 
într-un pamflet scris cu scopul de a-l discredita pe Max Uhle.5 

1.10. Această statuie este cunoscută sub numele de 
Pachamama. 

Imagine reprodusă prin bunăvoința Tatjanei Ingold, Solothurn, 
Elveţia. 


Posnansky a fost primul care a stabilit cu precizie pozitia 
sitului Tiahuanaco: 16 grade, 33 de minute si 7 secunde sud si 
68 de grade, 40 de minute si 24 de secunde vest de Greenwich. 
Posnansky a condamnat distrugerea lipsită de profesionalism a 
ruinelor de cätre un sapator pe nume Georges Courty si a 
pretins că exact același lipsit de discernământ si egoist Georges 
Courty, care realizase excavații la Tiahuanaco în 1903, nu era 
altceva decât un jefuitor de morminte și că provocase mai multe 
distrugeri decât oricare din îndelungatele epoci trecute. 
Populaţia indigenă, potrivit lui Posnansky, numise templul 
principal „Akapana“, ca și străbunii lor. În limba străveche 
aymara, acest nume înseamnă „locul unde säläsluiesc 
observatorii“. Este un lucru pe care ar trebui să-l reținem, nu 
crezi? 

Potrivit lui Posnansky, Tiahuanaco nu a cunoscut o „perioadă 
de decădere. lar cei care susţin un asemenea nonsens nu au 
studiat niciodată cu adevărat această metropolă preistorică... 
Tiahuanaco este cel mai mare templu al Soarelui care a fost 
construit vreodată de om - nu doar în America de Sud, ci și în 
întreaga lume“.?! 

Nu a fost doar o comparaţie bombastică: Posnansky era 
foarte bine familiarizat cu structurile din Egipt. La Tiahuanaco, a 
găsit nenumărate semne care indicau o conexiune între Cer și 
Pământ. A descifrat descrierile stelelor și ale altor corpuri cerești 
și a observat că una dintre statuile mari care au fost descoperite 
la Tiahuanaco purta numele Pachamama, care înseamnă nici 
mai mult și nici mai puţin decât „Mama Cosmosului“. (Pacha 
înseamnă „cosmos“ în aymara.) Această statuie are pe sâni 
două din aceleași fiinţe înaripate care se găsesc pe Poarta 
Soarelui. Pe spate are o serie de ilustraţii fenomenal de delicate, 
gravate la milimetru, ca și cum mâna artistului ar fi fost 
călăuzită de un fel de șablon foarte fin și ar fi folosit un burghiu 
de precizie stomatologică. Actualmente, statuia este mândria și 
plăcerea Muzeului în aer liber din La Paz. Printre gravuri, 
Posnansky a descoperit un calendar absolut perfect, care nu 
este numai o cronică a parcurgerii anului, ci și a fazelor lunii. 

Același lucru este valabil și în cazul gravurilor de pe Poarta 
Soarelui.  „Preoţii-astronomi“ (Posnansky) au știut cum să 

reprezinte solstiţiile de iarnă și de vară, precum si echinoctiile, 
poziția zilnică a Lunii și chiar „ecuatorul ceresc“ până în cel mai 
mic detaliu („y el eje vertical de estas dos Figuras representa el 
Ecuador Celeste‘“).?? 

Posnansky s-a lăsat purtat de propria emotie si de propriul 
entuziasm. Era familiarizat cu întreaga literatură care fusese 
scrisă despre Tiahuanaco, cunoștea legendele și folclorul 
incașilor, vorbea aymara și quechua fluent și era hotărât să 
găsească răspunsul la întrebarea-cheie: cum au fost posibile 
toate acestea? Adeseori s-a îndoit de propriile sale descoperiri, 
s-a consultat cu alţi oameni de știință si a fost obligat să ajungă 
la aceeași concluzie - și anume că Tiahuanaco trebuie să fie 
considerat un fel de metropolă preistorică, ridicată înaintea 
marelui potop de ființe care erau într-un fel cu mult mai 
evoluate decât i-ar fi fost posibil omului din Epoca de Piatră. 
Pentru Posnansky, Poarta Soarelui reprezenta tocmai piesa 
centrală a unui zid fantastic acoperit cu reprezentări ale 
calendarului. (,... La Puerta del Sol es unicamente la Parte 
central de un formidable muro de inscriptiones 
calendograficas... °) 

Aceasta înseamnă că trebuie ca preotii-astronomi să fi ţinut 
seama și de precesiunea Pământului. (Precesiunea se referă la 
variațiile inclinatiei axei de rotație a planetei. Ciclul de 
precesiune al Pământului durează aproximativ 25.800 de ani.) 
Posnansky a identificat trei perioade de construcţie la 
Tiahuanaco și a observat că cel puţin unele părţi din Puma 
Punku aparțineau celei mai vechi dintre aceste perioade - 
această cea mai veche perioadă fiind, în mod paradoxal, 
perfectă din punct de vedere tehnic, contrar oricărei reguli a 
evoluţiei tehnologice. După cum știm cu toţii, la început tehnica 
este întotdeauna destul de primitivă: trebuie să fie perfecţionate 
uneltele și tehnicile. De la o generaţie la alta se fac mici 
progrese și se îmbunătățește și priceperea. Acest fapt se aplică 
doar într-o măsură limitată în cazul Tiahuanaco, deoarece într- 
un colț al complexului se află Puma Punku - construit cu o 
tehnologie inexplicabilă. Generaţiile ulterioare pur și simplu au 
vrut să extindă complexul cu unelte inferioare. 

Pe baza calculelor astronomice, Posnansky a datat cea de-a 

doua perioadă ca fiind situată cu cel puţin 10.000 de ani înainte 
de Hristos, iar cea mai veche în jurul a 15.450 ani înainte de 
Hristos. Aceasta înseamnă cu mult înainte de New Grange 
(Irlanda), Stonehenge (Anglia) sau orice fel de cultură egipteană 
sau sumeriană. Sau cel puţin dacă acceptăm învăţăturile 
arheologice consacrate. 

Dar cu toate că Arthur Posnansky s-a lăsat adeseori stăpânit 
de propriul entuziasm, a fost orice altceva, numai un fantezist 
nu. A fost un cercetător adevărat, trup și suflet: nu și-a 
întemeiat munca doar pe propriile descoperiri și teorii, ci a 
recurs în mod regulat la înțelepciunea altor astronomi, geologi și 
așa mai departe. In acest fel, a putut să se asigure că flora si 
fauna prezente în cursul construirii primei etape a complexului 
Tiahuanaco trebuie să se fi schimbat radical: „Acest fapt poate fi 
demonstrat limpede de resturile de viaţă marină si de 
sedimentele aluvionare din apropierea lacului Titicaca“.°* 
Posnansky a căutat și cariera din care au provenit imensele 
blocuri de piatră și a descoperit-o la o distanţă de aproximativ 
șaizeci și patru de kilometri de locaţia ruinelor, pe pantele 
vulcanice din „Kjapphia“ (regiune cunoscută acum sub numele 
de „Cerro de Skapia“) din apropiere de Zepita, de partea 
peruviană a frontierei. Aici au putut fi găsite numeroase tipuri 
diferite de andezit. (Andezitul se formează din magma vulcanică 
răcită.) 

Pe urmă, Posnansky s-a confruntat cu o altă problemă: cum 
au ajuns blocurile tocmai până la Tiahuanaco? Cea mai 
plauzibilă soluţie presupunea drumuri special construite, pe o 
fundaţie foarte solidă. Ar fi putut să fie folosiţi bușteni pe care s- 
ar fi putut deplasa blocurile de câte 200 de tone. Pe urmă a mai 
fost și ideea vaselor. Posnansky a susţinut că odinioară acolo ar 
fi existat - „fără umbră de îndoială“ - un sistem de canale. 
Faptul că a existat apă în împrejurimi poate fi demonstrat 
geologic. Însuși Tiahuanaco era aşezat într-un port. Însă aceasta 
s-a întâmplat cu foarte, foarte mult timp în urmă, într-o epocă 
preistorică. 

Posnansky a fost prima persoană care a postulat un sistem de 
canale complicat și perfect conceput, inclusiv conductele care - 
până în zilele noastre - arată ca și cum ar fi fost turnate din 

beton modern. (Vezi figura 1.11.) In plus, existau - mai ales la 
Puma Punku - o serie de incäperi subterane construite din 
blocuri de andezit perfect lipite unele de celelalte pentru a fi la 
fel de etanse ca un ceas elvetian. Posnansky le-a demonstrat 
adeseori acest lucru vizitatorilor neincrezätori, turnând găleți de 
apă în încăperile închise. 

Turiștii din zilele noastre nu mai pot vedea încăperile 
subterane. Există în continuare, dar au fost astupate. 

A existat însă o problemă căreia Posnansky nu a putut să-i 
găsească nicio soluţie: 


... Hay otra cosa curiosa... 


Mai este un lucru descumpänitor. In centrul Templului 
Soarelui din Tiahuanaco, cu alte cuvinte in partea cea mai 
importantă a ruinelor existente, am descoperit un bloc fasonat 
lat de aproximativ un metru si lung de doi metri. Acesta a fost, 
fără îndoială, locul in care preotii-astronomi şi-au plasat 
odinioară Poarta Soarelui, în mijlocul giganticului lor zid- 
calendar. Ciudat este faptul că acest bloc central, care se află în 
punctul cel mai sfânt al complexului, este făcut dintr-un gen 
complet diferit de piatră față de restul ruinelor. Este o rocă 
neobişnuit de urâtă... Pentru nespecialisti, arată ca si cum ar fi 
fost compus din multe resturi, dar eu suspectez că este vorba 
despre un gen de trachit dur cu completări din alte roci 
vulcanice, care fac blocul să arate ca un conglomerat de roci 
diferite. Aş vrea să repet: această rocă nu a mai fost folosită 
niciunde in altă parte - nici pentru statui, nici pentru 
platforme.°® 

1.11. Aceste bucăţi de conducte arată aproape ca si cum ar fi 
fost turnate din beton (foto din 1967). Imagine din colecția 
autorului. 


Poate, deși este posibil ca aceasta să nu fie decât o 
speculație, a fost un gen de „turnătură din beton“ și - din nou - 
poate este locul în care se află urnele pe care le-au lăsat 
constructorii pentru generațiile dintr-un viitor îndepărtat pentru 
ei. Am căutat acest bloc „neobișnuit de urât“ și nu am reușit să-l 
localizez - nici la Muzeul în aer liber din La Paz și nici în 
depozitul de la Puma Punku. 

Arthur Posnansky a rămas oarecum perplex la primele 
întâlniri cu Puma Punku: „Ești oarecum șocat de ceea ce vezi și 
îţi face impresia că te-ai afla în faţa unui atelier ciclopic“. („En el 
primer momento unoqueda aturdido al ver algo que pareceria 
taller de ciclopos.“)°’ Ulterior, Posnansky a alocat depozitul de 
deșeuri de la Puma Punku primei și celei mai vechi perioade. Cu 
toate că bănuia că Puma Punku ar fi fost un fel de templu al 
Lunii, a acceptat în cele din urmă că aceste ruine vor rămâne, 
probabil, pentru totdeauna, o enigmă. Pentru că a venit vorba 
despre asta, traducerea cuvintelor Puma Punku înseamnă 


57 Ibid. 


„poarta pumei“. Posnansky s-a interesat la bäträni despre 
istoricul de care aveau știință si ei l-au asigurat ca numele 
originar fusese „Winay Marca,“ ceea ce înseamnă „orașul 
etern“. Un nume ideal pentru ruinele de la Puma Punku. 

Chintesenta cercetărilor lui  Posnansky culminează cu 
următoarele: 


Se poate atesta fără nicio îndoială că principalul templu [de la 
Tiahuanaco; completarea autorului] a fost un observator aliniat 
pe meridianul astronomic și, de asemenea, în același timp, un 
calendar in piatră, ingenios conceput... lar inscripţiile 
hieroglifice și simbolice de pe Poarta Soarelui nu înseamnă 
altceva decât o descriere detaliată a diverselor funcţii ale 
calendarului.°® 


Schimbare climatericä? Nimic nou 


Descoperirile lui Posnansky nu au fost acceptate orbește - nici 
măcar la vremea respectivă. Asemenea lui Hans Hörbiger, 
Posnansky a fost convins de ideea „epocilor glaciare“. A 
descoperit o construcţie străveche cu pereţi groși de aproape 
3,65 metri într-un golf din Lacul Titicaca. A scris despre ea în 
cotidianul bolivian EI Diario din 14 iulie 1931: „Este bine 
cunoscut faptul că Pământul a trecut prin mai multe ere glaciare 
în cursul cărora s-au acumulat lacuri întinse, care odinioară au 
acoperit întregul altiplano boliviano-peruvian... această clădire 
trebuie că a fost construită înaintea erei glaciare, într-o perioadă 
în care lacul Titicaca nu era la fel de mare ca acum...“ 

Toată lumea a auzit de conceptul de schimbare climaterică - 
în zilele noastre! Insă pe vremea lui Posnansky, se vorbea deja 
despre schimbări climaterice - la plural! Nu vorbim aici de 
examinarea găurilor din stratul de ozon - pe atunci nu aveam 
tehnologia necesară - sau despre prelevarea de carote de 
gheaţă din Antarctica. Cu o sută de ani în urmă, totul se făcea 
cu târnăcopul, lopata și bunul simţ. Rezultatele au fost aceleași 
ca acum. Edmund Kiss care, după cum toată lumea știe, a fost 
un adept al lui Hörbiger și a efectuat cercetări la Tiahuanaco 
după Posnansky, a confirmat ceea ce alţii, după el, au fost de 
asemenea obligaţi să admită: „Faptul că Tiahuanaco s-a aflat la 

un moment dat complet sub apă este cert. Scara ciudată de la 
Tiahuanaco este acoperită cu un strat subţire de calciu, care 
trebuie să fi fost depus de apă. Este atât de strâns lipit, încât ai 
nevoie de un cuţit ca să desprinzi o mostră...“59 

Kiss considera că Tiahuanaco a fost distrus de un potop și 
citează drept dovadă resturile de oseminte: 


Oseminte de oameni și de animale, inclusiv multe specii care 
actualmente sunt dispărute, amestecate în sedimentele 
aluvionare de la Tiahuanaco. Aceste sedimente osoase au într- 
un loc chiar 3,5 metri adâncime... La un moment dat, calea 
ferată trece printr-un defileu cu pereţii de 3,5 metri și aceasta 
fără să depășească adâncimea sedimentelor osoase. Sub șine 
poate fi văzut același sediment, constând în milioane și milioane 
de oase, mai mici și mai mari, fragmente de perle de malahit 
ceramic și multe altele...5 


Asemenea lui Posnansky, Edmund Kiss a confirmat și el 
existenţa unor „urme de flux“ de-a lungul stâncilor, pe distanţe 
de kilometri întregi. Posnansky presupunea că înălțimile din 
Bolivia au fost inundate de mai multe ori, deoarece axa 
Pământului s-a modificat, împingând în sus întreaga regiune a 
Anzilor. Pe de altă parte, Kiss a respins acest punct de vedere. 
Insă a rămas convins că Tiahuanaco a fost, la un moment dat, 
inundat. Observator atent, Kiss a mai remarcat de asemenea că 
nu doar biserica din satul Tiahuanaco a fost construită din piatră 
furată din ruinele de la Tiahuanaco, ci și marea catedrală din 
capitala La Paz. 


Un calendar al erei glaciare 


Edmund Kiss s-a concentrat apoi asupra reprezentărilor de pe 
Poarta Soarelui. A observat că - fără excepţie - formele 
înaripate de pe friză aveau, toate, doar patru degete la fiecare 
mână și doar trei degete la picioare. După mulţi ani de studiu, 
Kiss a avansat o teorie atât de ciudată, încât s-a simţit dator să 
se scuze pentru ea chiar înainte de a fi prezentat-o. 

... dati-mi voie să vă rog încă de pe acum să nu lăsaţi cartea 
din mână. Si dati-mi voie de asemenea să vă implor ca, după 
citirea informaţiilor pe care sunt pe cale să le dezvălui... să nu 
vă sunati medicul și să-l rugaţi să-i prescrie bietului autor o cură 
de dușuri reci. El vă asigură că este sănătos și că nu îi este 
deloc ușor să-și expună statura inevitabilelor räsete zdrobitoare 
care urmeaza...°! 


Cel puţin, omul avea simţul umorului! Prin urmare, despre ce 
teorie imposibilă este vorba aici? 

1. Aceea că Poarta Soarelui de la Tiahuanaco este un calendar 
care marchează 12 perioade ale anului. Prezintă de asemenea 
solstitiile și echinoctiile. 

2. Fiecare dintre aceste 12 perioade are numai 24 de zile. 
Numai lunile februarie și martie au 25. 


1.12. Extras din calendarul lui Edmund Kiss. Imagine de 
domeniu public. 


3. Fiecare din aceste zile are 30 de ore. 
4. Fiecare din aceste ore are 22 de minute. ` 
La o primă vedere, într-adevăr ar părea o nebunie. Însă Kiss a 

demonstrat fiecare detaliu infinitezimal de pe friza Porții 
Soarelui. („Friză“ înseamnă partea inferioară, nu cele 48 de 
forme înaripate de deasupra.) Kiss a calculat și într-un sens, și în 
sens opus; nu a neglijat nimic - nici cel mai mărunt detaliu: totul 
era corect. Fiecare cerculet avea o semnificaţie exactă; fiecare 
„cap de puma“ sau „coadă de șarpe“ se încadrează cu precizie 
în această teorie a calendarului. Kiss le-a prezentat fotografii ale 
frizei multor colegi din comunitatea științifică și le-a cerut să 
socotească singuri și să-i contrazică calculele. Insă nici măcar 
unul singur dintre aceștia nu a putut să-l contrazică. Calculele 
corespundeau, însă doar dacă se ţinea cont de un an de 12 luni 
formate din câte 24 de zile cu 30 de ore și fiecare oră de 22 de 
minute. Oare vechii locuitori ai metropolei Tiahuanaco chiar au 
folosit un asemenea calendar? Și dacă da, când anume? Cu câte 
mii de ani în urmă? Înaintea ultimei ere glaciare? 

Mi-ar face plăcere să vă redau aici ideile lui Edmund Kiss pe 
marginea acestui calendar, dar ar trebui să citez cel puțin 
treizeci de pagini din cartea lui și acest lucru pur și simplu nu 
este posibil. Aceia dintre voi care vreţi să știți va trebui să vă 
duceti să căutaţi singuri această carte. Întotdeauna este util să 
ai o imagine de ansamblu, să-ţi faci o idee despre ce anume 
vorbea Kiss. El însuși concluziona: 


Să fie într-adevăr vorba despre o coincidenţă? Sau sunt doar 
invenţii ale unui om indus în eroare care - indiferent ce-ar fi - 
este hotărât să descifreze calendarul de pe Poarta Soarelui de la 
Tiahuanaco? Ei bine, în acest caz numărul coincidentelor se 
mărește alarmant! Nu, interpretarea acestor pictograme nu este 
forțată: s-a conturat aproape de la sine de îndată ce au fost 
descifrate hieroglifele de la bază. Cele trei referinţe care indică 
unde pot fi găsite ciclurile selenare în funcţie de an și de lună, 
precum și felul în care trebuie numărate sunt de o logică atât de 
limpede, încât modul în care sunt reprezentate pe calendar nu 
poate fi calificat decât ca fiind plin de inventivitate.‘? 


Oare tot ceea ce au pretins vrednicii doctori Edmund Kiss și 
Arthur Posnansky că au descoperit nu a fost decât o mistificare? 
Ei bine, să spunem așa: nu au fost singurii. După cel de-al 
Doilea Război Mondial au mai urmat multi alţii. Si hai să nu 

uităm ca ar trebui să-i considerăm pe cei doi ca fiind doi 
exponenti complet diferiţi, nu în ultimul rând datorită 
ideologiilor lor cu totul și cu totul diferite. Hans Hörbiger, 
propagator al Teoriei Lumii de Gheata era cunoscut ca 
simpatizant nazist si li ura pe evrei. Pe de altä parte, Arthur 
Posnansky nu a fost un adept al lui Hörbiger, însă a susţinut 
teoria potrivit căreia Tiahuanaco a fost distrus de o inundație la 
finalul ultimei ere glaciare. Cea mai veche fază de construcţie 
de la Tiahuanaco, cel puţin, datează dinaintea ultimei ere 
glaciare. Edmund Kiss, pe de altă parte, a fost cu certitudine un 
adept al lui Hörbiger - cel puţin în ceea ce privește Teoria Lumii 
de Gheatä, nu am citit niciunde că ar fi fost antisemit. Următorul 
de pe lista cercetătorilor a fost evreu: profesorul Hans Schindler 
Bellamy. În 1974, acest bătrân erudit și foarte agreabil mi-a 
înmânat un exemplar al cărţii sale cu o dedicație personală si m- 
a implorat să mă asigur că cercetătorii nu vor întoarce niciodată 
spatele metropolei de la Tiahuanaco. Mă îngrijesc de acest lucru 
până în ziua de azi. 


O descoperire colosală 


Arheologi lucrând sub patronajul Muzeului American de Istorie 
Naturală de la New York au început excavatiile la Tiahuanaco în 
anul 1932. Au fost însoţiţi, în chip de coordonator, de profesorul 
Arthur Posnansky. În pământul așa-numitului „templu vechi,“ 
americanii au descoperit un bloc de piatră pe care, iniţial, nu au 
fost în stare să-l scoată la suprafaţă. Săpând, și-au dat seama că 
descoperiseră o statuie uriașă care fusese lucrată dintr-un 
monolit. (Vezi imaginile 1.13 si 1.14.) Săpătorii au estimat că 
avea o greutate în jur de 20 de tone. Blocul era din gresie 
roșiatică și era umed și plin de un amestec de noroi și sol 
argilos. Probabil că zăcuse în acel pat umed de mii de ani. 
Folosindu-se de pârghii și de scripeti, au ridicat statuia din noroi 
și au așezat-o iniţial pe un soclu din lemn, să se usuce. 

1.13. / 1.14. Marele Idol în timpul excavatiilor si ulterior. 


Imagini de domeniu public. 


Câteva săptămâni mai târziu, după ce au curăţat cu grijă 
noroiul cu pensule moi, au descoperit că această coloană era 
acoperită cu mesaje fantastice. Pe cap avea o pălărie și de 
ambele părți ale nasului lung avea doi ochi rectangulari. Bratele 
care se uneau pe pieptul statuii ţineau niște obiecte 
asemănătoare unor cupe. Dedesubt erau două ființe înaripate 
de același gen ca și pe Poarta Soarelui. În sfârșit, avea solzi 
neclari pe coapse și pe labele picioarelor, fiecare având câte 
cinci degete. Săpătorii au rămas privind uimiti spatele acestei 
forme uriașe. Părea să fie un mesaj dintr-un trecut străvechi! 
Apăreau chipuri gravate asemenea celor de pe Poarta Soarelui 
și la stânga și dreapta erau fiinţe înaripate, coroane, sceptre, 
șerpi, capete de condor și așa mai departe. (Vezi imaginea 
1.15.) Mai mult de o mie de gravuri sunt aliniate într-o simetrie 
perfectă; pe nicio față a statuii nu există nicio zecime de 
centimetru nefolosită. Maestrul gravor care și-a încredinţat 
ideile pietrei cu atâtea milenii în urmă trebuie să fi folosit un fel 
oarecare de șablon; altfel, această lucrare pur și simplu nu ar fi 
fost posibilă. Insă care este mesajul pe care gravorul sau 
gravorii au încercat să-l transmită? Ce anume s-a dorit să se 
reprezinte? 

Arthur Posnansky a descifrat gravurile ca fiind un calendar și 
imediat a devenit subiectul batjocurii. Unul dintre motive a fost 
acela că presupusul calendar al lui Posnansky se referea la o 
perioadă anterioară de peste 15.000 de ani în urmă, ceea ce 
„tagma“ arheologilor nu poate considera ca fiind acceptabil. Din 
punctul lor de vedere, cele mai vechi culturi le aparțin 
egiptenilor și sumerienilor și cu siguranţă nu unor sud-americani 
necunoscuţi. Este vorba despre aceeași logică care a stat și la 
baza criticilor la adresa variantei de calendar de pe Poarta 
Soarelui, așa cum a fost el descifrat de către Edmund Kiss. Pur și 
simplu nu a fost acceptabil ca vreo cultură de pe continentul 
sud-american să fi fost mai veche decât cele din Orientul 
Apropiat. Dacă aveai impresia că arheologii și alţi „...—ologi“ au 
început să se încaiere abia în timpurile noastre, mai gândește- 
te! Ar trebui să citești din polemica și ridicolul propagat prin 
pamflete între 1910 și 1945. Și atunci, ca și acum, nicio 
mârșăvie nu era prea nedemnä. Interpretärile elaborate de 


Posnansky, Kiss si alţii au fost obiectul batjocurii academice, 
fără ca cineva să ia aminte si să verifice datele. Kiss si 
Posnansky (si numeroși cercetători care le-au urmat) au 
demonstrat cu claritate existenţa urmelor de maree ale unei 


mase acvatice anterioare pe platoul înalt al Boliviei - și mai pot 
fi observate și astăzi! — însă 

1.15. Detaliu al incredibil de precisei gravuri de pe spatele 


statuii „Marele Idol“. Imagine de domeniu public. 


faptul a fost ignorat. Posnansky & Co. au dezvăluit stratul gros 
sedimentar cuprinzând oseminte, strat prin care trece și în zilele 
noastre calea ferată către Lacul Titicaca. Acest lucru nu a trezit 
interesul niciunuia dintre criticii din mediul academic. Posnansky 
și multi care i-au urmat, au demonstrat clar urmele glaciare la 
Tiahuanaco și ruinele care se află sub ele. Dar cui să-i pese de 
așa ceva? (Orice turist care vizitează orașul incas Cuzco din 
Peru se poate minuna în faţa unor asemenea „pante glaciare“ 
din apropierea fortăreței incase de la Sacsayhuamân. Și nu au o 
vechime de sute de mii de ani; pentru că altfel ar fi fost erodate 
de timp ca toate celelalte roci din împrejurimi.) 

Fără excepţie, toţi geologii care au examinat Tiahuanaco între 
anii 1900 și 1950 au confirmat că regiunea - laolaltă cu unele 
dintre ruine - trebuie să se fi aflat, la un moment dat, sub 
nivelul apei. Reziduurile o dovedesc cât se poate de clar. Îmi 
amintesc marea casă a scării. Este acoperită cu un strat de 
calcar (calciu) atât de dur, că ai nevoie de un cuţit ca să-l zgării. 
Acest fapt nu l-a interesat pe niciunul dintre criticii care - și 
aceasta este marea ironie - nici măcar nu au vizitat vreodată 
înălțimile. Pe vremea aceea, practica standard consta în a 
născoci, a minţi, a contraface si a suprima - orice pentru 
evitarea distrugerii imaginii evoluţiei angelice a arheologiei. 
Realitätile geologice sunt ignorate de arheologie când nu 
corespund viziunii rigide a 

1.16. Extrase din calculele calendarului apartinändu-i dr. Hans 
Schindler Bellamy. Imagine de domeniu public. 
establishmentului asupra lumii. Asa era pe atunci si asa mai e 
uneori si acum. 

Desigur, Posnansky & Co. au mai gresit si ei si interpretärile 


pe care le-au dat calendarului au fortat uneori imaginatia. Cu 
toate acestea, se poate vedea clar ca Tiahuanaco si Puma 
Punku nu s-ar putea înscrie nici într-un milion de ani într-o 
cultură a Epocii de Piatră. Și este destul de ușor de susținut o 
asemenea afirmaţie. 

După moartea lui Posnansky, profesorul Hans Schindler 
Bellamy și dr. Paul Allen au preluat cercetările sale asupra 
gravurilor de pe uriașa statuie - cunoscută îndeobște drept 
Marele Idol. Aceasta s-a întâmplat la câţiva ani de la cel de-al 
Doilea Război Mondial. Și, din nou, concluzia a fost că era un fel 
de calendar. Profesorul Schindler Bellamy credea chiar că 
gravurile de pe statuie erau mai vechi decât cele de pe Poarta 
Soarelui. A prezentat tabele și liste; fiecare detaliu infim a fost 
calculat și verificat; au fost luate în calcul peste o mie de gravuri 
și nu a fost ignorată niciuna dintre ele. Însă nu s-a schimbat 
nimic. llustraţiile de pe Marele Idol au constituit în continuare 
cel mai fenomenal calendar imaginabil, iar datele astronomice 
reprezentate pe el se întind înapoi în timp până în anul 27.000 
înaintea nașterii lui Hristos. 

Profesorul Schindler Bellamy cunoștea problemele pe care era 
posibil să le genereze orice datare care ar fi ajuns atât de 
departe în timp. Cunoștea culturile străvechi ale Egiptului și 
Sumerului. Cu toate acestea, gravurile de pe Marele Idol indică 
perioade imuabile. Ce s-ar fi putut face pentru rezolvarea 
acestei discrepanțe? Profesorul Schindler Bellamy a susținut o 
evoluţie și o involutie a culturilor preistorice. Trebuie să fi 
existat, susţinea el, alte culturi superioare înaintea culturii 
egiptene, culturi care s-au prăbușit și au dispărut dintr-un motiv 
sau altul. De neconceput? Nu tocmai. La urma urmelor, exact 
acest lucru era relatat de Platon cu două milenii și jumătate în 
urmă, în ale sale Legi. El scria despre „prăbușiri anterioare, 
frecvente, ale omenirii, provocate de inundaţii“ din care „doar 
un fragment din rasa umană a putut să se salveze.“‘* Oricine 
cunoaște scrierile lui Platon este la curent și cu faptul că însuși 
conceptul de civilizaţii anterioare - inclusiv, desigur, Atlantida -, 
apocalipse și noi civilizaţii nu a apărut odată cu Hans Hörbiger. 
Acest gen de folclor are deja o vechime de câteva mii de ani. 


64 Apelt, Platon. 


Dovezi irefutabile 


Cät se poate de ciudat, nici mäcar nu este necesar sä te certi 
în privinţa vârstei metropolei Tiahuanaco. Si nici nu este 
necesar să recurgi la partizanate cu privire la teoriile legate de 
calendare, topirea ghețarilor sau catastrofele cosmice. De ce 
nu? Pentru că există un argument extrem de solid și de 
incontestabil - o dovadă care nu poate fi nici discutată și nici 
ștearsă. Este o minune, pe care nici cel mai închistat critic nu ar 
putea să o treacă cu vederea. 

Geologul Alphons Stubel a efectuat măsurători precise legate 
de unele dintre blocurile de rocă de la Puma Punku în cursul 
anilor 1870. Aceste desene extrem de exacte, tehnice, mai 
există. Pot fi văzute în cartea lui Stübel și Uhle, Die Ruinenstätte 
von Tiahuanaco im Hochland des alten Peru. Am prezentat 
câteva dintre ele aici astfel încât să poţi vedea și tu: 
componentele sunt măsurate cu extremă precizie. 

Privește cu atenţie! 


Blocul 1: Este dreptunghiular: 2,74 metri lungime și 1,58 
metri lăţime. Blocul are șase suprafeţe principale: 
superioară, inferioară și patru feţe. Aceste șase 
suprafețe sunt subimpärtite in diverse planuri 
dreptunghiulare și pătrate mai mici. Pe față - în 
stânga imaginii - Alphons Stübel a notat un 
dreptunghi și două pătrate mici cu litera „P“. Aici 
orice unealtă specifică Epocii de Piatră - indiferent 
pe care ai alege-o - ar rămâne neputincioasă, nici 
măcar dacă ţi-ai forţa imaginaţia și ai include unelte 
din cupru și fier, chiar dacă ar fi vorba despre 
topoare sau dalti din piatră. Incearca doar să 
recreezi una dintre aceste forme precis șlefuite, 
marcate cu litera „P“, într-o bucată de diorit - nu 
este posibil! Pe suprafaţa blocului mai poate fi găsit 
un dreptunghi, și mai mic, pe marginea stângă. 
Exact alături de el, se poate vedea un șanț. Probabil 
că un anumit obiect îi corespundea exact. Același 
lucru se aplică și în cazul marginii din spate 
(dreapta) a părţii frontale. Această fâșie trebuie să fi 
fost locașul pentru o altă piesă corespondentă, la fel 


ca în cazul a nenumărate alte scobituri. Peste toate 
acestea, blocul are formă de pană. Partea din spate 
(din partea superioară a schiţei) este mai groasă 
decât partea din față. Toate acestea se adaugă 
planificării. Pur și simplu nu se poate explica. Stubel 
a calculat greutatea blocului ca fiind de 6904 
kilograme. Materialul este dioritul - gradul de 
duritate 8. 


STEINBLOECKE IN ARCHITEKTONISCHER BEARBEITUNG 


1.17. Această imagine prezintă un nivel de precizie a 
măsurătorilor și măiestriei meșteșugărești care pur și simplu nu 
ar fi posibile cu unelte din Epoca de Piatră. Imagini de domeniu 


public. 


Blocul 2: 


Aceasta nu este faţa inferioară a blocului 1. 
Dimensiunile sunt diferite, dar precizia 
prelucrării este aceeași. Nu trebuie decât să 
privești ieșitura clar lucrată de pe marginea 
frontală inferioară și treptele de pe faţa 
frontală și din stânga sus. 


Reprezintă O incredibilă realizare 


Blocurile 3-5: inginerească, unele dintre blocuri adaptându- 


se exact în piesele corespondente (ridică-le, 


întoarce-le si așează-le în cap). Tot ce mai 
rămâne este partea superioară a următorului 
„bloc cu cruce“, care se adaptează apoi 
perfect in următoarea piesă. Acestea 
reprezintă ceea ce cunoaștem de obicei în 
construcţii ca fiind elementele prefabricate - 
gândește-te că ar reprezenta un fel de blocuri 
de Lego. Fiecare locaș și fiecare adâncitură 
au fost precis calculate și desenate. Pe frunze 
de coca sau porumb? Pe piei de animale? În 
nisip? Cu zgârieturi pe piatră, poate? Sau cu 
sfori întinse pe pământ? Poţi să-ţi pariezi 
ultimul dolar din pusculitä că nu s-a apucat 
nimeni la întâmplare, cu dalta, să realizeze 
această lucrare de precizie. Pur și simplu, nu 
există niciun mod în care acest lucru ar fi fost 
posibil în lipsa unor planuri arhitectonice 
precise. 


1.18. Precizia cu care au fost cioplite blocurile este pur si 
simplu uimitoare. Imagini de domeniu public. 


1.19. Ar fi fost posibil într-adevăr pentru meșteșugarii Epocii 
de Piatră să atingă un asemenea nivel de acuratețe și de 
constanţă? 


Fără unelte sau planuri? 


În zilele noastre, o lucrare de acest gen ar fi realizată 
folosindu-se utilaje de frezat și mașini de găurit precise, de 
mare viteză - răcite cu apă sau aer. lar aceste utilaje ar fi 
ghidate de tipare din oţel inoxidabil. Să nu uităm că vorbim 
despre dioritul extrem de dur. Aceasta înseamnă că uneltele 
folosite ar fi trebuit să fie mai dure decât blocurile pe care s-a 
lucrat. Să adăugăm acest lucru la faptul că ar fi fost necesare 
pârghii și macarale pentru ridicarea blocurilor pregătite și 
potrivirea lor unele în altele, fără să se producă accidente sau 
distrugeri. Aceste blocuri se adaptează unele în altele asemenea 
ușilor caselor de bani - dar având o mare varietate de 
suprafeţe, dreptunghiulare, pătrate si trepte. Elementele 
moderne din beton sunt cât se poate de primitive în comparație 
cu tehnicile folosite la Puma Punku. Inchizänd ochii sau privind 
în lături nu rezolvi nimic în această privinţă. Sfinte Atahualpa, 
ajută-ne! Ce fel de genii ale Epocii de Piatră se așteaptă din 
partea noastră să credem că ar fi existat? Aceasta ne răstoarnă 


confortabila teorie a evoluţiei cu fundul în sus! Blocul de diorit 
cenusiu-verzui, cu finisajul său ireproșabil, șanțul perpendicular 
extraordinar de precis este suficient să lase cu pantalonii în vine 
povestea Epocii de Piatră - ca să nu mai vorbim și de celelalte 
piese prezentate aici. 

Orice pretenţie sau afirmaţie nu reprezintă altceva decât o 
ipoteză nedemonstrată. Insă în ceea ce privește Puma Punku, 
nu susţin nimic - prezint dovezile clare. Aymara, tribul preincas 
care se presupune că ar fi creat această capodoperă, nu poate 
să fie responsabilul, deoarece: 


e Aymara era o populaţie din Epoca de Piatră. Nu ar fi putut 
niciodată să transporte aceste blocuri imens de grele pe o 
distanță de peste 64 de kilometri. 

e Tehnologia utilizată aici depășește cu mult tot ceea ce se 
știe că a avut la dispoziţie omul Epocii de Piatră. 

e Proiectul general și elementele specifice se bazează pe 
măsurători geometrice. Aici au fost folosite abilități arhitecturale 
de înalt nivel. 

e Constructorii ar fi trebuit să știe care era stabilitatea sau 
fragilitatea - cu alte cuvinte, gradul de duritate - al materialului. 

e Numărul imens de elemente arhitecturale ar fi impus un 
sistem de scriere sau ceva echivalent. Pur și simplu, nu este 
posibil să faci așa ceva din memorie și ar fi depășit cu mult 
capacitatea de proiectare a geniilor noastre din Epoca de Piatră. 
(In zilele noastre, așa ceva se proiectează pe calculator!) 


Arheologii vorbesc despre elemente de îmbinare din cupru 
sau plumb, folosite pentru fixarea platformelor unele de altele, 
cu un gen de închizătoare asemănătoare carabinierelor. Aceasta 
deoarece într-adevăr, la Puma Punku au fost descoperite piese 
turnate din cupru și plumb. Doar Dumnezeu știe de ce ar fi 
folosit cineva la vremea respectivă cuprul sau plumbul la Puma 
Punku, dar cu siguranţă nu a fost vorba de fixarea acestor 
platforme grele. 


1.20. Platformele au fost unite initial cu ajutorul unor legäturi. 
Imagine reprodusä prin bunävointa Tatjanei Ingold, Solothurn, 
Elvetia. 


Plumbul este un metal foarte moale si în formă pură îl poți 
zgâria cu unghia. Punctul de topire este de aproximativ 327 de 
grade Celsius; punctul de fierbere este 1750 de grade Celsius. 
Aliajele plumbului ar fi, desigur, posibile, dar aceasta ar 
presupune cunoștințe de metalurgie de un anumit grad. Cuprul 
are o duritate de gradul 3 (fierul, de gradul 4,5). Niciunul dintre 
aceste metale moi nu ar fi putut să ţină lipite unele de altele 
platformele incredibil de grele de la Puma Punku. Și, cu 
siguranţă, nu fiind expuse variațiilor de temperatură care pot fi 
întâlnite în Bolivia. Incă din 1869, Johann Jakob Tschudi se 
întreba: 


Chiar mai mult decât faptul că au fost capabili să deplaseze 
aceste blocuri, suntem uimiti de caracterul tehnic strălucit al 
lucrărilor în piatră, mai ales dacă luăm în considerare faptul că 
mâna de lucru locală nu poseda niciun fel de unealtă din fier și 
că aliajele de cupru și staniu pe care le aveau erau prea moi 
pentru a putea prelucra granitul. [Nota autorului: Tschudi a 
greșit sub un aspect, desigur. La Puma Punku nu s-a folosit 


deloc granitul; a fost vorba despre diorit, care este la fel de dur.] 
Cum au reușit, rămâne un mister. Cel mai plauzibil punct de 
vedere este acela că au realizat șlefuirea finală frecând piatra 
cu o pulbere foarte fină de piatră sau cu vreo plantă silicioasä.‘° 


— 

1.21./1.22. Planificarea la un nivel ridicat si perforarea, care 
nu existau în Epoca de Piatră. Imaginile îi aparțin autorului. 


Dragul meu compatriot Tschudi, de mult trecut în lumea celor 
65 Tschudi, Reisen. 


drepţi, dacă ar fi folosit pulbere de piatră sau plante silicioase, 
muncitorii de la Puma Punku nu doar că ar fi trebuit să frece 
sute de ani ca să lustruiască lespezile uriașe din piatră, ci ar fi 
avut nevoie și de instrumente de precizie, de vreme ce toate 
platformele prezintă diverse planuri și înclinații. 


Curajul de a fi logic 


Ceva nu este tocmai în regulă la Puma Punku, chiar dacă lași 
la o parte datările profesorului Posnansky și treci cu vederea 
calendarele dr. Edmund Kiss și ale profesorului Schindler 
Bellamy (și ale altora!). Este suficient să te gândești la modul de 
prelucrare a pietrei. 

Astăzi, calculele pe marginea calendarului realizate de 
Posnansky, Kiss si Schindler Bellamy sunt, toate, 
desconsiderate. Comentariile bine intenţionate se referă la 
greșelile academice. Teoria Lumii de Gheatä a lui Hörbiger a 
fost dată la o parte, Luna din zilele noastre nu este 
răspunzătoare pentru distrugerea metropolei Tiahuanaco și nu 
au existat niciun fel de culturi anterioare evoluate. Basta! 
Practic, este adevărat că acel calendar de la Tiahuanaco nu ar 
putea fi adaptat niciodată la calendarul nostru contemporan - în 
zilele noastre s-ar spune că datele pur și simplu nu sunt 
compatibile. Colectionari asidui de informaţii, Posnansky, Kiss și 
Schindler Bellamy știau cu toţii acest lucru. Calendarul lor are 
luni, zile și ore diferite de ale noastre. (Ca fapt divers: sistemul 
calendarului mayas - vezi capitolul 4 - constă in mai multe 
calendare diferite care se angrenează asemenea unor roți 
dințate. Astfel, „Zeul Calendar“ - cunoscut si sub numele 
„Tzolk'in“ - consta in 260 de zile. Însă calendarul de 260 de zile 
este absolut inutil pentru anotimpurile de pe Pământ. Nu este 
bun nici pentru semănat și nici pentru recoltat, nici pentru iarnă 
și nici pentru primăvară. Si, cu toate acestea, a existat. Si 
atunci, pentru ce planetă era bun?) În ceea ce privește 
calendarul de la Tiahuanaco, rămâne o întrebare-cheie: care 
este motivul pentru care, în ciuda acestui fapt [că nu 
corespunde Pământului], fiecare din cele peste o mie de detalii 
infime de pe statuia Marelui Idol corespunde cu celelalte? În 
ceea ce privește anul lui Edmund Kiss, vorbim despre un an de 
douăsprezece luni, cu câte douăzeci și patru de zile - cu 


excepţia lunii februarie și martie, care au câte douăzeci și cinci - 
și zilele au treizeci de ore de câte douăzeci și două de minute. Ei 
bine, nu se poate răspunde la această întrebare uitându-ne la 
calendarul nostru! Calculele lui Kiss nu corespund calendarului 
nostru - dar cu siguranţă îi corespund celuilalt. Și atunci cine 
știe cu certitudine care calendar ar fi fost valid înaintea ultimei 
ere glaciare? Noi negăm existenţa vreunei civilizaţii anterioare 
ultimei ere glaciare - ergo calendarul de la Tiahuanaco este 
greșit. Si în același timp, vârâm realităţile geologice sub pres. 
Oare nu ne usuräm prea mult situaţia? 

Cea mai nouă variantă a calendarului de la Tiahuanaco îi 
aparţine lui Jorge Miranda-Luizaga, care cel puţin este bolivian și 
cunoaște atât cultura, cât și limba conationalilor săi. EI 
abordează calendarul de la Tiahuanaco din perspectiva 
indienilor Aymara, a căror limbă o vorbește fluent. Rezultatul 
este un calendar practic, care se repetă an de an și își are 
rădăcinile în culturile religioase ale indienilor Aymara.‘® Poate că 
soluţia lui Luizaga este singura corectă; nu o pot afirma cu 
certitudine. Pot să judec tehnologia, planificarea, transportul și 
proiectarea arhitecturală, care au fost folosite pentru realizarea 
blocurilor de la Puma Punku. lar toate acestea cu certitudine nu 
se potrivesc cu tribul Aymara. lar aceasta ridică o altă întrebare 
care a fost cu totul ignorată în întreaga literatură referitoare la 
Tiahuanaco: care putea să fie scopul pentru care o cultură 
aparținând Epocii de Piatră a avut nevoie de blocuri de piatră 
precis calculate și perfect lustruite, cum sunt cele care mai pot 
fi văzute încă la Puma Punku? 

Pentru noi, noţiunea de Epocă de Piatră semnifică în general 
populaţii omenești lipsite de unelte de metal. Epoca de Piatră 
este în mod evident un concept deosebit de flexibil, deoarece 
Epoca de Piatră nu este o epocă în sensul că ar corespunde 
vreunui calendar global. În funcţie de localizarea geografică, 
Epoca de Piatră a durat până în anul 4000 î.Hr. sau, pentru 
populaţiile din Mările Sudului, până în anii 500 î.Hr. În regiunea 
Amazonului superior din Brazilia, mai există și astăzi triburi care 
trăiesc tot în Epoca de Piatră. 

Când o populaţie a Epocii de Piatră decide să ridice o 
construcţie de mari dimensiuni, reușește cumva să tragă, să 
împingă sau să rostogolească blocurile în locul ales, să le 

stivuiască unele peste altele folosind orice metode le stau la 
îndemână. Pentru a se asigura că zidurile nu se prăbușesc, 
folosesc sigurante și îmbinări - un fel de nut și feder - care 
trebuie să fie modelate sau perforate. Nu folosește niciodată 
genurile de artificii inginerești de care s-a dat dovadă la Puma 
Punku. Ai început să înţelegi contextul? 

Nici datarea cu carbon-14 a oaselor și a fragmentelor de lemn 
descoperite în interiorul și în împrejurimile sitului de la 
Tiahuanaco nu este tocmai convingătoare. (Datarea cu izotopul 
de carbon-l4 este o metodă de stabilire a vârstei care se 
bazează pe măsurarea nivelului izotopului de carbon radioactiv 
C-14.) Este posibil ca ruinele și platformele să se fi aflat acolo cu 
foarte mult timp înainte ca vizitatorii ulteriori să-și stabilească 
aici tabăra sau doar să hoinărească prin împrejurimi. Astăzi sunt 
datate de fapt rămășițele lor organice. La ce poate să 
folosească aceasta? (Știu multe alte exemple de acest gen.) 

In zilele noastre, bunul simț ne spune că această cultură, 
Tiahuanaco, a existat din aproximativ 300 î.Hr. până în 
aproximativ 1100 d.Hr. Poţi să uiţi de datarea de 15.000 a lui 
Posnansky. După cum poţi să uiţi și de toate variantele 
calendarului, de straturile de aluviuni, de sedimentele osoase 
sau de urmele de pe coaste. Au existat mai multe tentative de 
restaurare.“ Însă nu poţi să-i acuzi pe arheologi sau pe arhitecţi 
dacă nicio tentativă de restaurare nu se soldează cu nimic mai 
mult decât o cârpăceală. De-a lungul secolelor, prea multe 
materiale au fost distruse, au fost luate și folosite pentru 
construirea de drumuri și biserici, au fost erodate de forţele 
naturii sau, pur și simplu, au fost folosite drept ţinte de tir. 
Arhitectii de la Universitatea Berkeley din California, care au 
efectuat lucrări deosebite la Tiahuanaco și au folosit computere 
pentru restaurare, au fost obligaţi să recunoască: „Resturile 
fragmentare constituie o bază insuficientă pentru a se ajunge la 
înţelegerea semnificației sau a sensurilor pe care le-a avut 
arhitectura pentru locuitorii din Tiahuanaco“ .°® 

Aflaţi în faţa preciziei muncii efectuate de către creatorii de la 
Tiahuanaco/Puma Punku acum mii de ani, comentatorii nu pot 
să vorbească decât despre „fascinantele compoziţii“ si 


67 Vezi Manzanilla, Akapana; Escalante Moscoso, Arquitectura şi 
Sangines, Tiwanaku. 
68 Protzen şi Nair, On Reconstructing. 


„articulațiile incredibil de precise [...] cu abateri nu mai mari de 
un milimetru“.69 

Suntem prizonierii propriului nostru mod de gândire - și ne 
ţinem în continuare de cordonul ombilical al evoluţiei. Pentru 
numele Domnului, nu ne väräti în ochi ceva atât de spectaculos 
din vremuri străvechi. Oamenii asemenea mie, care pun 
întrebări pe baza platformelor care mai există și astăzi la Puma 
Punku și a tehnicilor topografice ale căror urme sunt vizibile și în 
zilele noastre, sunt consideraţi excentrici. Ereticii să fie arși pe 
rug! Si dacă asta nu merge, revărsaţi-vă disprețul asupra lor! 
Ridiculizaţi-i! De parcă nu aș cunoaște toată literatura pe 
subiectele Tiahuanaco și Puma Punku. Dar în ciuda tuturor 
acestor lucruri, îmi permit libertatea de a pune o serie de 
întrebări legitime. 


Noi răspunsuri 


Întrebări legitime? Poţi fi sigur! 

În vara anului 1966 am făcut o serie de fotografii care au 
dezvăluit un lucru fascinant. Pe ele apar o serie de monoliti si 
câţiva monoliti individuali în poziţie verticală. (Vezi imaginea 
1.23 de la pagina 79.) În această imagine, se pot vedea părţile 
superioare ale unui număr de cinci monoliti, ieșite din pământ. 
Toţi prezintă adâncituri la 90 de grade, care ar fi putut să 
servească odată drept locașuri de ancorare pentru un gen de 
blocuri transversale. La partea superioară a uriașilor monoliti se 
pot vedea muchiile clare, la 90 de grade. O altă fotografie arată 
- cât se poate de clar - un șanț extrem de 

1.23. Monoliti cu locasuri la unghiuri de 90 de grade 
(fotografie din 1966). Imaginea îi aparţine autorului. 


fin care se întinde de sus până jos. Comparând aceste elemente 
cu restaurarea actuală a zidului, nu apare nicio urmă de 
locașuri, unghiuri drepte sau măcar de ghidaj precis realizat. 
Spațiile interstitiale au fost pur și simplu umplute cu pietre. 
Fostele locașuri și șanțul, care la urma urmelor au fost o parte 
intrinsecă a monolitului cu milenii în urmă și oferă indicii cu 
privire la tehnicile care au fost folosite, par să fi dispărut cu 
desăvârșire. Să fie vorba doar despre un caz de „retusare“? Si 
încă asta nu-i tot! 

Conductele de apă - din care au fost descoperite, încă din 
1966, colţuri intacte - se află acum pe coama zidului 
reconstituit. Ulterior, o curte interioară adâncită în pământ a 


fost recreată si în zidurile sale au fost inserate capete care initial 
nu au avut nimic de-a face cu acest zid. Restaurările asidue 
realizate de echipe de restaurare boliviene și internaţionale au 
depus eforturi semnificative pentru renașterea fostei glorii 
apuse a metropolei Tiahuanaco. O parte dintre obiective nu au 
fost însă restaurate, ci asasinate. 

Mai există o posibilitate de a ne apropia încă puţin de 
rezolvarea enigmei de la Puma Punku. Desigur, este o 
posibilitate mai greu de digerat decât restul: calea lui 
Schliemann, în lumea miturilor și a legendelor. 


e Se spune că Viracocha, zeul „mării curgătoare de lavă,“ ar 
fi fost unul dintre zeii care au dat o mână de ajutor la 
Tiahuanaco. 

e Locul acesta a fost construit „într-o singură noapte“. 

e Lucrurile acestea s-au întâmplat „cu mult înaintea vremii 
incașilor“. 

e Lucrările au fost realizate de „fiinţe necunoscute și foarte 


puternice“. 
e Toate aceste lucruri s-au petrecut înaintea „potopului“. 
° Akapana (templul principal) înseamnă „locul unde 

sălăşluiesc observatorii“ în limba aymara. 

e Se spune că numele original al sitului Puma Punku a fost 
„Winay Marca“ (orașul etern). 

. Statuia uriașă se numește Pachamama (mama 
cosmosului). 


Pe Poarta Soarelui este reprezentat zeul tutelar, flancat de 48 
de personaje înaripate. 

Ştiu - adică nu doar că aș crede acest lucru - că planeta 
noastră a fost vizitată de extratereștri anterior Potopului. Am 
scris 25 de cărți pe această temă și, cu toate că o parte dintre 
dovezile mele nu au fost foarte solide, unele chiar ușor de 
combătut, există în continuare multe lucruri pur și simplu 
irefutabile. Oricine a investit un timp semnificativ pentru 
examinarea materialului știe că am dreptate. Ceilalţi ar trebui 
doar să își îngăduie un răgaz și să mă asculte. Strămoșii noștri 
trăiau în Epoca de Piatră. Nu au înţeles nimic și au crezut - în 
mod greșit, desigur - că extratereștrii erau zei. Noi, cei care 
trăim acum, știm că nu există zei; strămoșii noștri nu știau acest 


lucru. Aceste ființe care au fost numite pe-atunci zei și-au găsit 
locul în miturile și legendele noastre și chiar în marile religii. 
Potrivit lui Enoch, Platon și alţii, acest lucru s-a întâmplat - fără 
niciun dubiu - înaintea Potopului.70 

Vizitatorii au studiat oamenii, la fel cum fac astăzi etnologii, și 
ocazional le-au mai dat câte un pont prietenesc care să-i ajute 
pe primitivi pe drumul lor spre civilizație. Acest lucru poate să 
fie dovedit. Exact precum alpiniștii care încearcă să cucerească 
grandiosul Everest au avut nevoie de tabere de bază, din loc în 
loc, pentru stocarea echipamentelor tehnice și protejarea lor de 
curiozitatea oamenilor sau a animalelor sălbatice. Așa că, într-o 
noapte, au construit Puma Punku - orașul etern în ochii 
populaţiei indigene, locul unde sălășluiau observatorii. 

Exact în acest punct, criticii sar cu observaţia că extratereștrii 
nu ar fi folosit în niciun caz piatra. Ar fi fost în măsură să 
folosească alte materiale. Pardon! Când astronauții noștri vor 
ajunge într-un târziu la realizarea unor construcţii pe Lună și pe 
Marte, vor folosi materia primă pe care o vor avea la îndemână. 
N-or să se apuce să care oţel și alte materiale artificiale pe o 
altă planetă. 

Vizitatorii noștri extratereștri și-au întreprins și propriile studii 
etnologice; este posibil ca alte grupuri să fi exploatat resurse 
minerale, iar un mic număr dintre ei i-a transmis unui grup 
format din cei mai dotați indigeni cunoștințe de astronomie și 
alte abilităţi practice. Poate le-au dat un mic ajutor de 
dezvoltare? 

Pentru a duce această interpretare contemporană un pas mai 
departe, centrul templului original - de aici, de la Puma Punku - 
nu a fost altceva decât un depozit (tabăra de bază) pentru 
tehnologia extraterestră. Este posibil să fi servit și drept școală 
pentru câţiva dintre cei mai „receptivi“ și mai curioși dintre 
localnici. 

La plecare, extratereștrii au promis că se vor întoarce într-un 
viitor îndepărtat. Această idee a devenit o componentă fermă a 
gândirii religioase a omenirii. După plecarea extraterestrilor, 
asupra Pământului s-a abătut o catastrofă naturală - cu o cauză 
oarecare. Bietul Pământ chinuit și-a revenit și, în curând, 
grupuri-grupuri, oamenii s-au adunat muţi de uimire în faţa 
grandioaselor rămășițe ale fostei tabere de bază. „Odinioară, 

aici au sălășluit zeii“, au murmurat ei. „Au construit acest loc 
într-o singură noapte. Niciun om nu a ridicat un deget să-i 
ajute.“ Minunându-se, și-au trecut degetele peste șanțurile fine 
săpate în diorit, peste adânciturile dreptunghiulare, peste 
lespezile lustruite. Băștinașii au dus vorba în valea învecinată. 
Nu a trecut mult și oamenii din împrejurimi au venit să admire 
lucrarea zeilor, „sfântul altar“ de unde zeii spionau oamenii. 
Puma Punku a devenit destinaţie de pelerinaj. Curând după 
aceea, au fost construite primele temple în onoarea zeilor. 
Oamenii au început să privească cerul. La urma urmelor, nu 
spuseseră chiar zeii că veneau din stele? S-au născut și au murit 
generaţii după generaţii. Tiahuanaco a fost construit bucată cu 
bucată. 

Este un mod de a vedea evenimentele, un mod care cel puţin 
explică problema diverselor stiluri arhitectonice și a „aplicaţiei 
tehnice“ a diverselor epoci. 

Te rog să ţii seama și de „varianta zeilor“ în observaţiile tale 
legate de Puma Punku. Această variantă rezolvă o serie de 
probleme și nu poate fi ignorată pentru simplul motiv că vine de 
la mine. În definitiv, un lucru este cert: tehnologia folosită aici 
nu a avut nicio legătură cu rasa din Epoca de Piatră. 

Așadar, ce facem noi acum? Săpăm! Zilnic. Exact asta se 
întâmplă, mulţumită unui grup intitulat Akakor Geographical 
Exploring. Cu ajutor din partea ministerului bolivian al culturii și 
al arheologilor de la UNAR (Unidad Nacional de Arqueologia - 
Departamentul Naţional de Arheologie), cercetătorii au reușit să 
descopere canale și conducte de apă artificiale, situate sub așa- 
numita piramidă de la Tiahuanaco. Platformele monolitice - 
foarte bine lustruite și precis prelucrate, la fel ca toate celelalte 
- formează pereţii și tavanul acestor tuneluri subterane. In unele 
locuri, etanșarea marilor lespezi de piatră nu mai este absolut 
intactă și pe parcursul mileniilor s-au format stalactite lungi de 
15 centimetri. În mai multe locuri, echipa a descoperit distrugeri 
care în mod evident au fost provocate de tulburări seismice. 

Nimeni nu știe căror scopuri au slujit aceste tuneluri și puțuri 
de sub Tiahuanaco și Puma Punku. Posnansky scria deja despre 
ele în anul 1913! lar Kiss în 1939! Cu toate acestea, 
comunitatea științifică atât de serioasă a vremii s-a mulţumit să 
râdă de ei. Dar acum? Aștept în continuare un răspuns „de bun 
simţ“ din partea neghiobilor establishmentului, cu minţile 


închistate, care cred că, probabil, fraierii din Epoca de Piatră au 
avut nevoie de aceste tuneluri megalitice ca să poată juca bile 
pe întuneric. 

Si mai există un mister care poate fi cu ușurință verificat de 
oricine, oricând - atât de către profani, cât și de către experți: 
încă din 1968 am observat anomalii ciudate ale busolei mele de 
buzunar. Uneori, acul își schimba cu totul direcţia pe o distanţă 
de două blocuri. Le-am demonstrat acest fenomen ciudat mai 
multor grupuri de turiști aflaţi în trecere. Între timp, colegul meu 
Hartwig Hausdorf a efectuat o serie de măsurători mult mai 
precise.”! Într-unul din blocurile de piatră de la Puma Punku 
există cinci adâncituri - una peste cealaltă. Hausdorf a trecut 
busola prin aceste adâncituri și a înregistrat deviații magnetice 
de la o adâncitură la alta. Datele exacte sunt următoarele: 
prima adâncitură are o deviatie de 5 grade, a doua de 10 grade, 
a treia adâncitură are o deviatie de 20 de grade, a patra o 
deviatie de 40 de grade si a cincea adâncitură are o deviatie de 
80 de grade! A repetat experimentul de mai multe ori, în faţa 
unor martori stupefiati. 

Fizicianul și-ar pune întrebări în legătură cu o asemenea 
anomalie; arheologul habar n-are de ea. 


Capitolul 2 


Nimic nou sub soare 


În aceste zile, celulele stem, acei misterioși monștri 
microscopici, constituie din nou subiectul titlurilor de pagina 
întâi. Motivul acestei agitatii este o decizie a Parlamentului 
britanic: Marea Britanie permite culturile de hibrizi sau himere 
constând în material genetic uman și animal. 

Mulţi politicieni mai spumegă încă pe marginea acestei teme, 
susținând că, în ceea ce privește aspectele bioetice, Marea 
Britanie „se înscrie pe o direcţie din ce in ce mai periculoasä“.’? 
Pe de altă parte, numeroși oameni de știință, cum ar fi și John 
Burn, profesor la Universitatea Newcastle, consideră că noua 
lege referitoare la embrioni este absolut în regulă: „Celula nu 

poate avea suflet“, susţine el.” 

De fapt, ce au de gând geneticienii aceștia? Oare se joacă de- 
a Dumnezeu în laboratoarele lor dubioase? 

Hibridizările nu reprezintă nici de departe ceva nou. Am făcut- 
o cu pomii fructiferi, de exemplu, din vremuri imemoriale. 
Anumite atribute ale unui pom sunt transmise altui copac prin 
intermediul „altoirii“. În acest fel, caracteristicile genetice trec 
de la un pom la altul - fără să fie necesar ca omul să se 
amestece în acest proces. Acest gen de cultivare a pomilor, a 
florilor sau a cerealelor face parte din viața noastră cotidiană și 
nimeni nu are ceva de zis. Si atunci, care este deosebirea între 
cultivare și genetică? 

In genetică, materialul nuclear este extirpat artificial dintr-o 
celulă și apoi este implantat în celula unei alte fiinţe, celulă al 
cărei nucleu a fost în prealabil eliminat. Acesta este modul în 
care a fost hibridizată celebra de-acum oaie Dolly, în 1997. A 
reprezentat copia perfectă a animalului donator. Acest proces 
se numește clonare și presupune întotdeauna utilizarea de 
celule de la același tip de animal. (Între timp, Dolly a dat naștere 
unor miei normali și sănătoși.) 

Pe de altă parte, himerele sau hibrizii sunt creaţi din specii 
diferite, cum ar fi oameni și vaci - cum este pe bună dreptate 
cazul în Marea Britanie. Se scot nucleii dintr-o celulă umană și 
dintr-una de bovină. Pe urmă, nucleul uman este implantat în 
celula de bovină, rămasă goală. Se administrează un mic impuls 
electric pentru stimularea diviziunii celulare și astfel informaţia 
genetică umană se multiplică de multe ori. 

Nebunie? Se întâmplă permanent în natură - fără niciun fel de 
intervenţie umană. Așa-numitele retrovirusuri, cum ar fi virusul 
imunodeficienței umane, se transplantează spontan în celule și 
apoi copiază propria informaţie genetică în ADN-ul gazdei. 
Această celulă se reproduce și produce la rândul ei mai multe 
celule conținând HIV. Fără niciun amestec din partea 
geneticienilor. 

De ce ar vrea geneticienii să încrucișeze omul cu vaca? Și-au 
pierdut bilele cu care se jucau până acum? Cu certitudine, orice 
cercetare fundamentală are un obiectiv pe termen lung. Și pe 
bună dreptate, așa stau lucrurile și în acest caz. Geneticienii 
speră ca - într-un moment oarecare din viitor - să poată reuși 

manipularea informaţiei genetice într-un asemenea mod, încât o 
serie de afecţiuni cum ar fi boala Alzheimer sau scleroza 
multiplă să poată fi eliminate definitiv. Uneori această abordare 
se numește „clonare terapeutică“ și este vorba despre o știință 
aflată în stadiul embrionar. Însă pentru a avansa în cercetări, 
geneticienii au nevoie de celule și până acum au folosit celule- 
ou de la femei tinere. Aceasta a generat în mod inevitabil 
probleme politice si religioase, deoarece „materialul 
experimental“ este, la urma urmelor, uman. Pe de altă parte, 
celulele-ou de la vaci sunt disponibile cu miliardele în abatoare. 
lar combinaţia dintre om și vacă nu are nicio legătură cu 
Frankenstein. Nu are nicio legătură cu crearea unor vaci care să 
vorbească sau a unor bipezi care să mugească. De ce nu? 

Celulele se înmulțesc în număr din ce în ce mai mare. Inainte 
să se poată dezvolta pentru a produce o fiinţă vie, trebuie să fie 
implantate într-un uter, iar acest lucru este strict interzis. Dar ce 
s-ar întâmpla dacă s-ar face așa ceva în secret? Legislaţia 
britanică cere ca embrionii hibrizi om-vită să fie distruși în 
termen de 14 zile. Mai mult decât atât, probabilitatea ca vreun 
gen de asemenea aglomerare celulară să trăiască mai mult de 
14 zile este extrem de mică - dar nu imposibilă. Depinde de 
biotehnologiile folosite de fiecare laborator în parte. 

În afara Marii Britanii, s-au întâmplat tot felul de lucruri încă și 
mai strigătoare la cer. Geneticienii australieni care lucrează în 
cadrul echipei biologului Andrew Pask, din cadrul Universităţii 
din Melbourne, au reușit să transplanteze materialul genetic al 
unui tigru tasmanian într-un embrion de șoarece și au avut de 
asemenea succes în a face aceste celule să se înmulțească. 
Faptul alarmant în acest caz este că tigrul tasmanian a dispărut 
practic de mai multe decenii și materialul celular folosit s-a aflat 
într-un borcan cu alcool timp de peste 100 de ani. Profesorul 
Pask nu și-a pierdut timpul să mai comunice faptul că folosind 
această tehnică ar fi posibil să reîntoarcă la viață animale cum 
ar fi dinozaurii, cu condiţia să poată aduna suficient ADN (acid 
dezoxiribonucleic). Și nu ar fi deloc o problemă să producă un 
om din Neanderthal.” Experimente similare se desfășoară în 
laboratoare din întreaga lume. La Londra există chiar o „bancă 
ADN“ în care este stocat material genetic de bază de la tot felul 
de animale. 

Amintiri despre viitor 


Fapt cät se poate de ciudat, am discutat toate aceste lucruri 
care acum sunt obiectul unor cercetări extinse în cartea mea 
Amintiri despre viitor în urmă cu patruzeci de ani.” lată un citat 
din această carte: 


Astfel să fi apărut și prima idee îndrăzneață, că celulele 
corpului trebuiau conservate, astfel încât cadavrului, păstrat 
într-un loc sigur, să i se poată da o nouă viaţă după mii de 
ani?... Oare călătorii spatiali din preistorie aveau deja niște 
cunoștințe pe care noi trebuie să le descoperim din nou? Oare 
inteligentele necunoscute cunoșteau deja metodele prin care 
trebuiau tratate cadavrele, astfel încât să poată fi renăscute 
după mii și mii de ani?'6 


În zilele noastre, domeniul geneticii nu face decât să 
înfăptuiască ideea stiintifico-fantasticä din Jurassic Park! 

Ceea ce se încearcă astăzi - și se va reuși într-o bună zi - se 
practica deja cu mii de ani în urmă. Si există și martori 
străvechi: Manetho este numele unuia dintre ei. Manetho a fost 
un scrib din templele sfinte ale Egiptului. Istoricul grec Plutarh Il 
menţionează pe Manetho ca fiind contemporan cu unul dintre 
primii regi ptolemeici (304-282 î.Hr.).'” Manetho și-a scris opera 
în trei volume în Sebennytos, un oraș din Delta Nilului. Al doilea 
martor, Eusebiu (care a murit în anul 339 d.Hr.), este un alt 
istoric clasic. Este menţionat în analele bisericești ca fiind 
Episcop de Cezareea și în a sa magnus opera, intitulată 
Chronographia, citează numeroase surse antice, pe care le-a 
consemnat deliberat și cu meticulozitate. Manetho și Eusebiu se 
completează reciproc în descrierile consemnărilor antice 
(Manetho pe Eusebiu cam greu, că era mort de 500 de ani și 

mai bine când s-a născut Eusebiu). Manetho își începe istoria 
enumerând numele zeilor și semizeilor și chiar le citează anii în 
care au stăpânit - menţionând intervale de timp care i-ar aduce 
la paroxism pe majoritatea arheologilor. Zeii Egiptului, afirmă el, 
au domnit 13.900 de ani, iar semizeii care le-au urmat au mai 
domnit încă 11.000 de ani.” Zeii, scrie Manetho, au creat 
numeroase fiinţe: monștri și himere de toate felurile. Eusebiu 
confirmă exact același lucru. Următorul citat din surse străvechi 
se potrivește cât se poate de bine cu controversa actuală 
referitoare la acești hibrizi: 


„În acele vremuri, zeii au creat bestii monstruoase, cu 
înfățișări ciudate. Existau oameni cu două aripi și unii cu patru 
aripi și cu două feţe. Aveau un singur trup, dar două capete, 
unul de bărbat și unul de femeie, și două rânduri de organe 
genitale, bărbătești și femeiești. Alţi oameni aveau picioare și 
coarne de capră, copite de cal sau partea din spate de cal și 
partea din faţă de om... Au mai făcut și alte bestii, cum ar fi 
tauri cu capete de om; câini cu patru trunchiuri și cozi de pește 
care le ieșeau pe la coadă; cai cu capete de câini... și alt 
monștri cu capul și trunchiul de cal, dar cu coadă de pește; și 
alte bestii având forme de tot felul de animale sălbatice. In 
afara acestor [bestii], mai existau pești și reptile, și șerpi, și 
multe alte creaturi ciudate, fiecare dintre ele cu o înfățișare 
diferită. În templul lui Belus au fost făcute reprezentări ale lor.” 


Lucruri cât se poate de dure, scoase la lumină de Eusebiu din 
surse străvechi. Oameni cu aripi? Să nu fie altceva decât niște 
prostii vechi? Și atunci, de ce există atât de multe basoreliefuri 
reprezentând exact așa ceva, pe coloanele și sculpturile tuturor 
marilor muzee ale lumii? În lumea arheologiei, există chiar şi o 
denumire pentru ele. Li se spune „duhuri înaripate“. Oameni cu 
„picioare și coarne de capră“ - să nu fie vorba decât despre o 
simplă formulare de efect? Ce-ar fi să aruncam o privire pe niște 
sigilii cilindrice sumeriene și babiloniene? (Vezi; imaginile 2.3, 
2.4 şi 2.5.) În ele apar sute de siluete de himere. Și oameni cu 
„copite de cal“ și „partea din spate de cal și partea din faţă de 
om“ - au existat și ei? „Hai să-ţi prezint un centaur!“ Si zeii au 

creat „tauri cu capete de om?“ Sfinte Apis al Egiptului, ajută-ne! 
Inclusiv Minotaurul din Creta! 


Monștri din trecut 


Trecutul depășește prezentul. Până acum, toate aceste 
himere au fost respinse cu explicaţii psihologice - imaginaţie, 
reverie și mitologie. Si atunci ce este un sfinx? Simplu, un 
hibrid. Desigur, dacă mentionezi cuvântul sfinx, toată lumea se 
gândește la silueta imensă de leu cu cap de om de lângă Marea 
Piramidă de la Giza. Insă există sfincși (acesta este pluralul 
pentru sfinx) de toate felurile: trupuri de leu cu capete de 
berbec, trupuri de câine sau de capră și capete de om, trupuri 
de berbec cu capete de păsări, trupuri de om cu capete de 
păsări și așa mai departe! In nisipul deșertului există alei întregi 
cu tot felul de sfincși. Oricine a petrecut câteva ore într-un mare 
muzeu sau a răsfoit o carte despre Sumeria, Asiria și Egipt poate 
să tot vorbească despre aceste „creaturi ciudate“ cum le 
numește Eusebiu. 


vieţii. 


ângă  copacu 


A 


lucrând | 


te 


înaripa 


Imaginile îi aparţin autorului. 


Duhuri 


2.1./2.2. 


2.3./2.4./2.5. Creaturi hibride de pe un sigiliu sumerian 
cilindric. Imaginile îi aparţin autorului. 


Pe obeliscul negru al lui Shalmaneser al Ill-lea, care se află 
actualmente la British Museum, pot fi văzuţi doi bărbaţi care 
duc în lese scurte niște ființe ciudate cu capete de om și trupuri 
de animale - maimuțe, după cum ar vrea să ne facă să credem 
experţii, dar cu siguranţă nu sunt nici pe departe așa ceva. Mai 
pot fi văzuţi alţi doi hibrizi duși în lanţuri. Una dintre aceste 
himere pare să-și sugă degetul, iar cealaltă pare să facă un 
semn dispretuitor cu degetul la nas în direcţia omului aflat în 
față. Acești monștri sunt vii; se poate vedea asta din lesele 
scurte si din lanţuri. Imaginea este grăitoare! Inscripţia cu 
caractere cuneiforme care o însoțește se referă la „animale 
umane captive“ care urmează să fie sacrificate. 


2.7. Hibrizi de pe Obeliscul Negru al lui Shalmaneser. 
Imaginea îi aparţine autorului. 


În cavernele subterane din îndepărtatul Ecuador, în America 
de Sud, se află nu doar o bibliotecă în metal%, ci și o colecție de 
creaturi hibride, cel puţin potrivit relatării apartinändu-i unui 
martor ocular, un anume Petronio Jaramillo Abarca: 

Ajungând într-o a treia încăpere, este de imaginat surpriza 
mea când am descoperit figurine jumătate om și jumătate 
animale, ca și cum mitologiile toate s-ar fi îngemănat pentru a 
se întrupa în aur și pietre preţioase... Erau acolo trupuri cu 
capete de șoim, cu picioare de cal, cu aripi; păsări cu braţe și 
picioare omenești... măgari cu feţe de om. O multitudine de 
combinaţii de bestii și oameni...?" 


Şi se presupune că cel puţin o parte din aceste creaturi au 
trăit cu adevărat? Create de zei? Care putea fi scopul lor? Ce 
folos ar fi avut de tras acești zei amenintätori de pe urma 
acestor încrucișări? 

Faptul că zeii mitologici, involuntarii părinţi fondatori ai 
principalelor religii, au fost în realitate vizitatori din galaxii 
îndepărtate este un subiect la care nu vreau să mă refer aici. La 
urma urmelor, am scris douăzeci și cinci de cărți pe acest 
subiect. Ideea este următoarea: orice specie care ar călători in 
spaţiu ar ști cu siguranță o mulţime de planete în afara 
Pământului. Lumi mai calde sau mai reci decât Pământul, dar și 
planete pe care gravitația ar fi mai mare sau, dimpotrivă, mai 
mică. Să luăm spre exemplu Luna, pe care omul poate să facă 
salturi uriașe de câţiva metri. Pe Jupiter, pe de altă parte, am fi 
striviti la sol de gravitația imensă. 

Extratereștrii în mod sigur ar ști toate aceste lucruri. Pe 
Pământ, poate că au văzut un monstru cu solzi dormitând pe 
malul Nilului, părând să nu fie deloc deranjat de căldura 
extremă. Vorbim, desigur, despre puternicul crocodil. Pe urmă, 
ar fi putut să observe forţa gratioasa cu care un leu devorează o 
gazelă. Așa că extratereștrii s-au privit unii pe alţii și s-au 
întrebat: ce s-ar întâmpla dacă am combina armura de solzi a 
crocodilului cu oasele și musculatura leului, creând o nouă 
formă de viaţă, pe care am putea-o utiliza pe o planetă pe care 
există alte condiţii decât pe Pământ? Și astfel a început crearea 
himerelor. Extratereștrii se aflau, probabil, cu treizeci-patruzeci 
de ani înaintea geneticienilor din zilele noastre. Suficient pentru 
a decodifica ADN-ul și a rearanja elementele fundamentale ale 
codului genetic. 

Zeii își privesc creațiile cu mândrie - în vreme ce omenirea le 
privește înfricoșată. Dar pe urmă sosește și momentul în care 
străinii trebuie să se întoarcă pe nava-mamă. Desigur, ar fi 
absolut inutil și nepractic să transporte cu nava spaţială 
monstruozitätile create artificial. Extratereștrii nu aveau nicio 
nevoie să ia himerele cu ei. Nu aveau nevoie decât de câteva 
mostre de informaţie genetică intactă. Acest lucru nu ar fi fost 
deloc greu, dar le-ar fi fost suficient pentru a crea genetic 
creaturile respective pe o planetă adecvată. Creaturi adaptate 
ideal la mediul local. 

Cum poate fi susținută o asemenea ipoteză? 


Apis și celelalte himere 


În primul rând, există o serie de indicii care pot fi întâlnite la 
tot pasul: au scris despre ele istoricii antici cum ar fi Manetho, 
Plutarh, Strabon, Platon, Tacit, Diodor, Herodot și Eusebiu, 
prelatul de mai târziu. Manetho relata că artizanii și pietrarii au 
reprezentat aceste creaturi în picturi și sculpturi. Intocmai. 
Există mii de exemple! Cunoaștem, de asemenea, culturile 
zeilor la popoarele antice. Zeii au urcat în „corăbiile“ și 
„discurile solare înaripate“ (Egipt); au călătorit cu „perle cerești“ 
(Tibet), „scoici zburătoare“ (maori), „vimana“ (India) sau - după 
cum povestește Vechiul Testament - „carul în flăcări al lui 
Dumnezeu“; și s-au coborât la oamenii de pe Pământ. In plus, 
mai este și moștenirea tehnologică, cum ar fi blocurile incredibil 
de precis prelucrate de la Puma Punku. În sfârșit, este vorba și 
despre faptul că zeii i-au învăţat pe oameni și unele lucruri din 
înţelepciunea lor. A existat un evident flux de informaţie. Cele 
mai elocvente descrieri ale acestui lucru pot fi găsite în cartea 
profetului antediluvian, Enoch. În niciun caz cauza nu este 
reprezentată de o catastrofă naturală oarecare - după cum 
încearcă establishmentul să ne convingă. Ei nu vorbesc și cu 
certitudine nu îşi dictează cunoștințele unor ascultători 
binevoitori. 

Extratereștrii, venerati si temuti ca zei de oamenii din Epoca 
de Piatră, erau stăpânii artei superioare a geneticii și și-au 
folosit cunoștințele pe Pământ. Care a fost motivaţia lor? Să 
creeze ființe adecvate pentru alte planete. 

In Egipt a träit un monstru sfänt, boul Apis. Egiptenii antici il 
considerau pe Apis un descendent al cosmosului, creatie a 
zeului Ptah. O veneratie timpurie este documentată de 
reprezentările având capete de bou încununate de stele, 
descoperite lângă Abydos. Istoricul grec Plutarh (născut 
aproximativ în anul 50 d.Hr.) scria că animalul divin nu s-a 
născut pe o cale naturală, ci a fost creat de o rază căzută din 
cer. Si Herodot a menţionat că Apis a fost conceput prin 
intermediul unei „lumini venite din Cer" pi Sub nisipurile 
deșertului, în așa-numitul Serapeum, August Mariette a 
descoperit o stelă dedicată lui Apis. Pe ea stătea scris: „Nu ai 
tată: ești născut din ceruri“.5 Și nu doar atât: Apis mai avea o 
serie de caracteristici care îl deosebeau de alţi boi. Herodot din 
nou: „Apis are semne distinctive: este negru, cu un diamant alb 
în frunte, imaginea unui vultur pe spate, perii de pe coadă 
[sunt] dubli și [are] un scarabeu sub limbă“.8€ 

Alături de Apis au mai fost și alţi boi, care însă nu au meritat 
același statut superior ca Apis. Si unde se află mumia sfântului 
Apis? 

În data de 5 septembrie 1852, exuberantul francez August 
Mariette - care mai târziu a fondat Muzeul Egiptean - s-a 
pomenit într-un coridor subteran în Saqqara. In praful care 
acoperea pardoseala a descoperit urme de pași, care trebuie că 
fuseseră lăsate de preoţi, cu mii de ani în urmă. In faţa sa se 
aflau două sarcofage imense. Cu un mare efort, capacul de 
patruzeci de tone al sarcofagului a fost mișcat, cu ajutorul unor 
leviere și scripeti. Mariette scria: „Astfel am fost sigur că în faţa 
mea trebuia să se afle mumia unui Apis... Prima mea grijă a fost 
capul boului, dar nu am găsit niciun cap. In sarcofag se afla o 
masă bituminoasă, cu un puternic miros de putreziciune, care 
se sfărâma la cea mai mică atingere... în mijlocul acestui 
talmeș-balmeș se aflau oase mici și cincisprezece figurine 
așezate la întâmplare...“ 

Mariette a descoperit același lucru când a deschis cel de-al 
doilea sarcofag: „Niciun cap, niciun os mare. Erau, dimpotrivă, si 

mai multe fragmente de oase mici“.88 

Exploratorul britanic Sir Robert Mond, care a realizat excavații 
în așa-numitul „Bucheum“ (o cameră mortuară din piatră, de 
sub ruinele templului din Hermonthis), a ajuns la aceeași 
concluzie cutremurătoare. Sarcofagele fie nu conţineau nimic, 
fie conţineau doar bitum plin de fragmente osoase. Într-unul 
dintre sarcofage, în locul unui bou mumificat, au descoperit 
oase amestecate de câini și sacali.°° 

In catacombele din Abusir, de această dată însoţit de doi 
francezi, Mond a descoperit alte sarcofage de care erau siguri că 
ar fi conţinut boi mumificati, deoarece aceste containere uriașe 
din granit într-adevăr conţineau capete de bou cu coarne. În 
sfârșit! Cu grijă, specialiștii francezi, Monsieur Lortet și Monsieur 
Gaillard, au tăiat legăturile vechi de mii de ani și au desfăcut cu 
grijă straturile succesive de pânză. Surprinderea lor a fost 
indescriptibilă. Inauntru, au descoperit un amestec de oase 
aparținând unor diferite animale, în cazul unora dintre ele 
speciile neputând fi identificate. Al doilea sarcofag, ceva mai 
lung de 2,4 metri și lat de aproximativ 1,2 metri, conţinea un 
amestec divers de opt animale diferite. Și în acest caz a fost 
imposibilă identificarea speciei căreia îi aparțineau două dintre 
oase. 


Religie versus oase märuntite 


Egiptenii antici nu mumificau numai oameni; mumificau și tot 
felul de animale: câini, pisici, crocodili, păsări, pești - totul. 
Procedau astfel - și orice egiptolog îţi poate confirma acest fapt 
- deoarece credeau în renaștere. Pentru a renaște, corpul 
trebuie conservat. Orice altă abordare ar fi însemnat un 
sacrilegiu, o blasfemie. După cum opina Sir Robert Mond, 
„înmormântarea unei mumii regale într-o formă care să nu fi 
fost completă era ceva inimaginabil în Egipt“.% 

Si atunci, care este explicaţia pentru oasele märuntite? 

Sarcofagele gigantice din Serapeumul de la Saqqara sunt 
făcute din granit de Assuan. Assuanul se află la 965 de kilometri 
distanță de Saqqara. Imagineazä-ti numai de cât efort a fost 

vorba. Sub Saqqara au fost săpate în stâncă kilometri întregi de 
tuneluri cu compartimente laterale. La sute de kilometri, la 
Assuan, specialiștii spărgeau cel mai dur granit cunoscut în 
Egipt, folosind metode care rămân necunoscute. Ulterior, aceste 
blocuri de piatră a trebuit să fie transportate aproximativ 965 de 
kilometri pe Nil, ceea ce, la vremea respectivă, însemna 
navigarea prin trei rânduri de cataracte. (In zilele noastre, 
ambarcatiunile au avantajul că pot folosi ecluze.) După ce 
ajungeau în Saqqara, aceste monstruozitäti de stânci erau 
netezite și lustruite de o manieră incredibil de profesionistă. 
Fotografiile o dovedesc. Fiecare din aceste sarcofage cântărește 
între 60 si 100 de tone! Brate puternice, înarmate cu leviere si 
role, au deplasat aceste containere uriașe - sculptate într-un 
singur bloc de piatră - prin tuneluri, în nișele pregătite anterior. 
Nu a fost posibil să fie deplasate de sus, pentru că tunelurile au 
tavanele din stâncă. Prin urmare, pentru ce atâta efort? 

Doar pentru a înmormânta niște fragmente de oase 
märuntite? Si apoi să se toarne catran peste ele și să fie 
acoperite cu un capac de 40 de tone? Trebuie că motivaţia a 
fost cu totul alta decât simpla credinţă în reincarnare - deoarece 
în acest caz corpurile nu ar fi fost distruse. 

Așadar, ce ne-a mai rămas? 

Oare aceste sicrie au fost jefuite de hoţii de morminte? Oare 
călugării au distrus conţinutul sarcofagelor? Ei bine, teoria 
hotilor de morminte nu ar explica de ce în aceste sarcofage apar 
fragmente de oase de la atât de multe animale diferite. Pare 
mult mai posibil să fi fost vorba despre călugări cu frica lui 
Dumnezeu. Aceștia ar fi putut să distrugă conţinutul 
sarcofagelor cu bare grele din fier. Dar nici această explicaţie nu 
este prea plauzibilă. Dacă ar fi fost implicaţi călugării, atunci 
urmele furiei lor distructive creștinești ar fi fost evidente: 
bandajele ar fi fost sfâșiate, idolii ar fi fost distruși sau topiti. 

Ce a scris Auguste Mariette după deschiderea sarcofagelor? 
„În masa cu miros fetid se află mai multe oase mici, în mod 
evident deja sparte la momentul înmormântării.“* Si atunci cum 
se face că arheologul Sir Robert Mond descoperă niște oase 
despre care presupune că ar fi fost „de șacal sau câine“? Nu aș 
putea să-l acuz pe un antropolog care nu a examinat mai 
aprofundat oasele descoperite în asemenea împrejurări. Si de 

unde a venit cineva cu ideea absurdä de cäini cu patru trupuri 
(Eusebiu) cu „cozi de pește ieșindu-le prin celălalt capăt“? 

Doctorul Ange-Pierre Leca este medic și specialist în mumii 
egiptene. El a scris despre un sarcofag conţinând „boi minunat 
bandajati“ care a fost descoperit în catacombele de la Abusir: 
„... din nou a părut să fie vorba despre un singur bou, dar din 
nou am găsit oase aparținând unui număr de șapte animale... 
inclusiv unui bou bătrân imens. Al treilea animal trebuie să fi 
avut două cranii“.%? 

Pardon? Două cranii? Hai să revenim la vechiul nostru prieten 
Eusebiu: „Multe alte creaturi ciudate, fiecare având alt aspect... 
un singur trup și două capete“.” 

Ceea ce pare foarte absurd - și nu are niciun sens pentru 
egiptologi, care știau că mumiile nu erau niciodată distruse 
pentru că aceasta le-ar fi distrus șansa la reincarnare - pare cât 
se poate de logic dintr-o perspectivă contemporană. 

Zeii au plecat, dar au lăsat în urma lor o parte dintre himere. 
Dacă aceste creaturi ar fi renăscut, nu ar fi continuat să 
răspândească frica și groaza în rândul oamenilor din viitor? 
Această problemă a preocupat minţile preoţilor din Antichitate - 
până când, brusc, au găsit o cale de a ieși din încurcătură. Câtă 
vreme bestiile erau vii, erau tratate cu groază si respect, 
oamenii li se închinau și le tratau ca fiind de natură divină. După 
moartea lor naturală, pe de altă parte, oasele acestor creaturi 
nenaturale au fost făcute fărâme și acoperite cu smoală. Au fost 
construite sarcofage din cel mai dur granit - atât de greu și de 
rezistent, încât niciun monstru renăscut nu ar fi putut să 
evadeze din mormânt. Märetele sarcofage nu erau destinate să 
slujească procesului reincarnării - dimpotrivă: erau închisori 
pentru eternitate. 

Este posibil să dovedești așa ceva? 

Doar câteva oase cu ADN-ul intact ar fi suficiente și 
geneticienii noștri inteligenţi ar fi capabili în scurt timp să spună 
dacă ar avea în fața ochilor un ADN rezultat dintr-o evoluție 
naturală sau dacă este vorba despre o mutație genetică 
intenţionată. In zilele noastre, orice interferenţă în genom poate 
să fie verificată. Poate că asemenea analize au fost efectuate 
deja și au fost clasificate top-secret. Șocul zeilor ar fi pur și 

simplu prea puternic pentru ca omenirea să-i facă faţă. 
Deoarece dovezile existenţei himerelor în trecutul sumbru și 
depărtat ar însemna dovezi indiscutabile ale unei intervenţii 
extraterestre. De ce? 

Pentru că străbunii noștri din urmă cu multe mii de ani nu 
aveau nicio idee de existența geneticii. Pentru că textele 
străvechi si ilustrațiile ne spun acest lucru. Si pentru că 
extratereștrii au avut un motiv riguros pentru a proceda așa 
cum au procedat: crearea unor forme de viaţă special adaptate 
pentru alte planete. 

Eu le numesc amintiri despre viitor. 


Capitolul 3 
Științific? Științific! 


„Nu există adevăruri absolute, iar dacă ar exista, ar fi 
plictisitoare. “ 
Theodor Fontane, 1819-1898 


Această propoziţie nu poate să fie aplicată practic științelor 
exacte. Doi plus doi fac patru. lar în geometrie a pătrat plus b 
pătrat fac c pătrat. Poate fi plictisitor, dar „știința exactă“ chiar 
ne pune la dispoziţie „adevăruri absolute“. Laolaltă cu 
numeroasele erori care sunt corectate în permanenţă. 

Pe de altă parte, puterea raţiunii nu este doar impresionată 
de rezultatele strânse de științele exacte; științele umaniste - 
cuprinzând mare parte din ceea ce necesită interpretări - ne 
violează și ele modul de gândire. În această categorie intră 
religiile, filosofia, etnologia și arheologia. Pardon? Arheologia nu 
este o știință combinată care citează doar descoperirile 
verificate? 

Desigur. Însă descoperirile trebuie totuși să fie interpretate. 
Sunt supuse în continuare interpretării. Pe de altă parte, această 
interpretare se bazează pe rațiune - Zeitgeist - și, desigur, pe 
mărturiile istorice scrise. Este clar? lată acum un scurt extras 
din Popol Vuh, cea mai importantă scriere din cadrul moștenirii 
mayasilor Quiche.” A fost alcătuită sau scrisă acum nu se știe 
cât timp, pe înălțimile Guatemalei din zilele noastre. 

„Tepew Q’ukumatz 

E Alom, E K’ajplom, 

K'o pa ja’. Saqtetoj e k'o wi. 
E muqutal pa q’ ug, 

Pa raxon...“ 


Nouă s-ar putea să ni se pară un fel de chineză, dar pentru un 
expert este absolut logic. Textul descrie modul în care stăpânul 
„Șarpe Quetzal“ a zămislit copii, a coborât din ceruri înconjurat 
de lumină și acoperit de penele păsării quetzal (de unde și 
numele). Se spune că șarpele quetzal a venit din întunericul 
cerurilor și așa mai departe. Pe spatele paginii 24 din manuscris 
se poate citi cum a trebuit ca zeii să intre mai întâi într-un „sălaș 
al întunericului“ si au avut nevoie de torte. Ca urmare, fumau 
trabucuri. (Zeul „Oglinda Fumătoare“ este reprezentat în 
numeroase temple mayașe.) 


3.1./3.2. „Zeii Fumători“ din Codexul de la Madrid. Imaginile îi 
aparţin autorului. 


Îi admir pe specialiștii maya care pot să citească și să traducă 
limba străveche a mayasilor Quiche. Capacitatea aceasta a lor 
este rezultatul deceniilor de muncă asiduă și a eforturilor 
laborioase ale etnologilor care reunesc toate părticelele 
mozaicului. La capătul drumului însă, aceste traduceri meritorii 
rămân în continuare subiectul unor importante interpretări, sub 
multe aspecte. Ce vreau să spun? Interpretarea este ceva care 
se reduce la zeitgeist, respectiv la tendinţa dominantă a gândirii 
„raţionale“. lar aceasta este foarte flexibilă. 

Un „șarpe cu pene“ nu a existat niciodată. Prin urmare, 
pentru Guatemala, pasărea quetzal pare o alegere logică. Are 
un penaj impresionant și este posibil chiar să le fi amintit 
mayasilor Quiche de un șarpe zburător. Însă pasărea quetzal nu 


face copii de om. Si nici nu fumeaza! Zeul mayas „Oglinda 
Fumätoare“ nici nu seamănă, în niciun fel si sub nicio formă, cu 
pasărea quetzal. 

O interpretare modernă lasă locul unor nenumărate 
posibilităţi, mai ales în condiţiile în cazul punctele de vedere 
moderne sunt puse de acord cu alte texte, din alte colţuri ale 
lumii. Imposibil? Ei bine, pentru specialiștii în cultura maya, ca și 
pentru egiptologi, comparatiile de text între America Centrală și 
Egipt reprezintă ceva pur și simplu de neconceput. Este vorba 
aici despre două culturi complet diferite, susţin ei. Exact! Si 
atunci, de ce din momentul în care începi să compari textele, 
dai încontinuu peste tot felul de similitudini? „Creaţia“ în Popol 
Vuh este foarte asemănătoare cu cea din Cartea Întâi a lui 
Moise (Geneza/Facerea). Si mai mult de atât: dacă citești Biblia, 
descoperi că, odinioară, întreaga lume „avea o singură limbă“ 
(asta înaintea construirii Turnului Babel). Și nu se deosebește cu 
nimic de Popol Vuh. În Cartea a Doua a lui Moise (Exodul), aflăm 
că Moise a ridicat toiagul peste ape și le-a despărţit. Mayașii 
spun aceeași poveste! Sau în capitolul 9, versetul 17 din Geneză 
(Facerea): „Acesta este semnul legământului pe care l-am făcut 
între Mine și orice făptură de pe pământ...“ Si în Popol Vuh? 
„Acesta te va ajuta când mă vei chema! Este semnul 
legământului dintre noi...“ Și așa mai departe. Care de la care a 
copiat? Autorii Popol Vuh nu ar fi putut să știe de Biblie, 
deoarece textele lor au existat cu multă vreme înaintea sosirii 
spaniolilor creștini. Așa că putem fi cât se poate de siguri că nu 
a fost vorba de niciun fel de plagiat. Aceste texte le-au trecut 
prin minte la șezătoare, ca să spun așa. 

In zilele noastre, în aceste vremuri ale comunicării pe reţele 
internaţionale de comunicaţii și ale globalizării aproape fără 
limite, ai fi considerat compararea textelor la ordinea zilei. Dar 
niciuna dintre părţi nu vrea să audă de așa ceva. Arheologul 
mayaș este specialist în domeniul său; egiptologul este 
specialist în domeniul lui. Fără excepţie, este vorba despre niște 
„grupuri“ de cercetători eruditi, bine integrați și respectabili. 
Singura problemă este că nu lucrează împreună. Fiecare grup 
rămâne ancorat rigid pe propria insulă a izolării de specialitate. 
Ti se pare ceva contemporan? 


Textele piramidelor 


În îndepărtatul Egipt vei găsi texte ale piramidelor. Ce sunt 
mai exact aceste texte? Sunt gravuri din timpul dinastiilor a 5-a 
și a 6-a - deși rămâne neclar de când existau aceste texte 
înainte să fie transpuse în granit. Textele piramidelor sunt 
împărţite în „Enunturi“. Aceste Enunturi abundă în zei, care au 
descins din ceruri pe Pământ, și de faraoni, cărora li s-a oferit 
onoarea de a vizita lumea zeilor. Din cauză că zeitgeist-ul nostru 
confuz nu vrea să recunoască niciun fel de realitate ascunsă în 
spatele acestor povești, ele sunt interpretate ca reprezentând 
speranţele pe care le nutreau preoţii cu privire la călătoriile 
faraonilor după moarte. lată câteva exemple:% 


(Enunţul 
511): 


(Enunţul 
267): 


(Enunţul 
302): 


(Enunţul 482 


C): 


„Nut strigă de bucurie când mă ridic la cer. 
Cerul tună pentru mine și Pământul se cutremură 
pentru mine, furtuna cu grindină se destramă 
când bubui asemenea lui Seth...“ 


„Este pregătită pentru mine o scară până la cer, 
ca să pot urca pe ea până la cer; iar eu urc în 
fumul marilor tămâieri. Zbor în sus ca o pasăre și 
sclipitor ca un licurici pe tronul gol care se află pe 
corabia ta, O, Re... căci pot să șed pe locul tău și 
să vâslesc prin ceruri în corabia ta, O, Re. Căci pot 
să mă ridic de la pământ cu corabia ta...“ 


„Cerul este limpede, Sothis trăiește... cele două 
Eneade s-au primenit pentru mine în Ursa Major 
[constelația Carul Mare]. Locuinta mea din ceruri 
nu va pieri, tronul meu de pe Pământ nu va fi 
distrus...“ 


„Fie că zbor până la cer asemenea unei mari 
stele de pe mijlocul răsăritului...“ 

(Enuntul „L-ai luat la tine pe fiecare zeu care are corabia 


434): lui și pe care poţi să-l așezi pe cerul înstelat...“ 
(Enuntul „Cerul tremură, Pământul se zguduie în faţa 
472): mea. Pentru că sunt un vrăjitor. Am ajuns să-l pot 
glorifica pe Orion...“ 
(Enunţul „Cât de frumos să privești când acest zeu urcă 
480): la cer, la fel cum Atum, tatăl zeului, urcă la cer...“ 
„Trebuie să urci la cer... fiul tău Horus te va 
(Enunţul 


482): însoţi spre cerul încărcat de stele; al tău este 
cerul, al tău este Pământul...“ 


(Enunţul 553 „Porțile cerului îți sunt deschise; porţile 
+ 563): firmamentului îţi sunt deschise...“ 


„Porţile (?) care sunt pe firmament sunt 


ERD deschise pentru mine... stau deschise pentru 
584): A 

mine... 
(Enunţul „Prinţul coboară într-o mare furtună de la 


669): orizont...“ 


Si se continuă pagini întregi în acest fel. Se deschid portaluri 
cerești; zeii coboară în fum și flăcări; faraonilor li se permite să 
zboare alături de ei; pretutindeni sunt tunete și fulgere; nisipul 
este ridicat în văzduh. Cine se află în spatele tuturor acestor 
fenomene? Zeii. Indiferent dacă se întâmplă în străvechea Indie, 
în Tibet, în Japonia, în Biblie (Ezechiel) sau la mayasi. Uitati aici, 
predică egiptologii. Aceste texte nu trebuie să fie comparate cu 
niciun fel de realitate. Se referă la ascensiunea faraonilor morți. 
Pe undeva, mă îndoiesc de asta. Privind lucrurile dintr-o 
perspectivă modernă, devin posibile câteva concluzii cât se 
poate de rezonabile și total diferite, fără să aibă ceva 


„antistiintific“ în ele. De ce universităţile nu-i învaţă pe studenţii 
lor cel puţin despre interacţiunile care într-adevăr există? Ar 
putea să sublinieze faptul că un cuvânt cum ar fi cernu trebuie 
neapărat să aibă legătură cu un loc al extazului și al beatitudinii, 
în același timp netrebuind să aibă o mai mare legătură nici cu 
viața după moarte. „Cerul“ este și un spaţiu - mai ales când 
este menţionat în aceeași propoziţie cu niște atribute cum sunt 
fum, foc, cutremur, zgomot, stele și așa mai departe. Ce este 
nestiintific în asta? Câtă vreme textele fiecărei culturi luate 
individual continuă să fie tratate izolat, vor fi imposibile noi 
pătrunderi ale sensurilor lor. 

În 1975, respectatul filosof al științelor Paul Feyerabend, care 
a predat timp de trei decenii la Universitatea Berkeley din 
California, și-a anunţat abordarea „orice e acceptabil“. Este un 
alt mod de a spune că orice este posibil. Lumea științifică a 
reacţionat îngrozită, pentru că „orice este acceptabil“ sau „orice 
este permis“ vine în contradicţie cu vechea credință într-un 
proces științific continuu de stabilire a adevărului. Feyerabend a 
postulat însă că rezultatele oricărei metode științifice sunt 
limitate la înseși metodele respective.% Pe bună dreptate, multe 
inovații științifice răzbat nu pentru că au fost respectate regulile 
metodologice, ci pentru că au fost încălcate. Feyerabend avea 
dreptate și abordarea sa „orice e acceptabil“ nu contrazice în 
niciun fel progresul științific. Prin urmare, compararea 
mitologiilor Egiptului antic și a Americii Centrale poate să fie 
opusă curentului academic, însă aduce noi răspunsuri și, prin 
urmare, dorita înţelegere a lor. Încălcarea regulilor înseamnă să 
mănânci din farfuria altuia - însă numai când ai motive serioase 
pentru aceasta. Si motive există din belșug. 


Intervenţia divină 


Realizarea unei punți peste prăpastia dintre Egipt și America 
Centrală este cât se poate de logică. In ambele locuri zeii în 
flăcări se ridică la cer, cu toate că - din punctul de vedere al 
arheologilor - cele două culturi au existat în perioade diferite. 
Însă cine poate spune cu o siguranţă absolută care sunt originile 
acestor culturi și dacă nu cumva au existat într-adevăr legături 
transatlantice chiar și acum mii de ani. La Muzeul din Leyda, 

Olanda, poti privi o tabletä din jad, cunoscutä in literatura 
științifică sub numele de Placa de la Leyda. A fost descoperită în 
orașul mayas Tikal (actualmente în Guatemala). După numele 
dificil de tradus al unui zeu, pe această placă stă scris: „Au 
coborât stăpânii familiei cerești din Tikal“. Indiferent cine au fost 
acești stăpâni cerești, lucrurile nu au fost deloc diferite nici în 
Egipt (sau în China, Japonia, Tibet sau India, dacă tot a venit 
vorba). 

3.3. Disc solar înaripat, Karnak. Imagine reprodusă prin 
bunăvoința Tatjanei Ingold, Solothurn, Elveţia. 


Vizitatorii tărâmului Nilului vor întâlni așa-numitul „disc solar 
înaripat“ practic în toate templele. Este un disc sau un potir din 
aur cu aripi întinse larg și colorate. Acoperișuri întregi ale unor 
temple (Dendera!) și nenumărate intrări în temple (Karnak!) 
sunt decorate cu ele. (Vezi imaginea 3.3 de la pagina 106.) 
Aceste discuri solare înaripate sunt asociate de obicei cu zeul 
Horus - fiul lui Osiris și al lui Isis - al cărui sălaș era în complexul 
templului Edfu (dintre Assuan și Luxor). Acesta este locul în care 
discul solar înaripat este imortalizat pe unul dintre pereţii 
templului din Edfu. Inscripţiile descriu modul în care zeul Ra 
împreună cu suita lui au aterizat „la vestul acestei regiuni, la 


răsărit de canalul Pechennu“. Reprezentantul lui pe Pământ, 
faraonul, era în mod evident într-o încurcătură oarecare, 
deoarece i-a cerut zburătorului ceresc să-l ajute să le facă față 
dușmanilor săi. 


Sfânta maiestate Ra-Harmachis i-a vorbit sfântului tău Hor- 
Hut: O, tu, copile al Soarelui, sublimule, care ai fost creat de 
mine, lovește dușmanul care se află în faţa ta, fără întârziere. 
Atunci Hor-Hut a zburat către Soare într-un mare disc solar cu 
aripi pe el... când și-a văzut dușmanii din înaltul cerului... s-a 
repezit asupra lor atât de violent, încât ei nici nu l-au văzut cu 
ochii lor și nici nu l-au auzit cu urechile lor. In scurt timp, nici 
măcar unul dintre capetele lor nu mai era viu. Hor-Hut, 
strălucitor și plin de toate culorile, s-a întors în forma sa de 
mare disc solar înaripat la vasul lui Ra-Harmachis.” 


3.4. Textele lui Osiris și Horus de pe pereţii templului din 
Edfu. Imagine reprodusă prin bunăvoința Tatjanei Ingold, 
Solothurn, Elveţia. 


Acest text a fost tradus în 1870. Cu alte cuvinte, într-o 

perioadä in care niciun egiptolog nu ar fi avut de unde sä aibä 
cunoștință de zborul supersonic. Pe vremea aceea nici măcar nu 
existau avioane. Insă atacul descris aici a venit în mod evident 
de sus („când și-a văzut dușmanii din înaltul cerului“) și trebuie 
că s-a produs cu viteze supersonice („încât ei nici nu l-au văzut 
cu ochii lor și nici nu l-au auzit cu urechile lor“). Rezultatele aici, 
pe Pământ, au fost corespunzător de înfricoșătoare. „În scurt 
timp, nici măcar unul dintre capetele lor nu mai era viu.“ Numai 
zeii știu ce armă îngrozitoare au folosit împotriva acestor 
oameni din Epoca de Piatră. 

Indiferent că este vorba despre Egipt, America Centrală sau 
vreun alt loc, toate aceste texte străvechi ne sunt prezentate 
astăzi ca un fel de Absurditate psihologică. Este păcat, pentru 
că sunt posibile interpretări în toate tonurile și nuanțele. Mi se 
pare greu de imaginat „Saga discului solar înaripat“ într-un mod 
abstract, plutind orbește așa cum mi se întâmplă, în ceața 
dogmei religioase/psihologice. După ce zeul Ra-Harmachis l-a 
ajutat pe faraon să-și înfrângă dușmanii, a notat succint: „/ată 
un loc plăcut în care să trăieşti.“ După aceea, întinderile 
înconjurătoare primesc un nume special și sunt venerati zeii din 
cer și de pe Pământ. Eu sugerez că poate n-ar trebui să pierdem 
prea mult timp citind cum cred alţii că stau lucrurile și în ce fel 
ar trebui să le privim, potrivit opiniilor lor exaltate, ci să 
aruncam o privire asupra textelor originale necomentate. 

„Hor-Hut a zburat spre cer ca un disc solar înaripat. Astfel a 
fost cunoscut de-atunci, ca Stăpân al Cerului...’ Stăpân al 
Cerului? De ce nu altfel? De ce nu „omul spaţiului“? 

După cum o arată inscripţiile de la Edfu, ajutorul divin a fost 
adevăratul motiv pentru veneratia și popularizarea discului solar 
înaripat, și nu, așa cum vor unii să ne facă să credem, Soarele 
dintr-o imaginară lume subterană și supraterană. Textul de la 
Edfu spune cât se poate de clar: 


Harmakhis a zburat cu o corabie și a aterizat alături de orașul 
tronului lui Horus. Astfel a vorbit Thoth: trimitätorul luminii, care 
este născut din Ra, el a înfrânt dușmanul. EI trebuie să fie 
cunoscut de azi înainte ca trimitätor al luminii, care este născut 
din muntele de lumină. Astfel i-a vorbit Harmakhis lui Thoth: Du 
acest disc al Soarelui în toate orașele zeilor din Egiptul Inferior și 

în toate orașele zeilor din Egiptul Superior și în toate orașele 
zeilor.% 


Aici și acolo 


Formularea trimițător al luminii, pe care am folosit-o aici, nu 
reprezintă o creaţie personală. Provine din textul profesorului 
Heinrich Brugsch, care a tradus textul din Edfu în anul 1870 (!). 
Așadar, ce au înţeles logicii si rational egiptologi - toţi fiind 
loiali și obedienti față de școala de gândire căreia îi aparțineau 
și Zeitgeist-ului - din discul solar cu aripi? O ciudätenie 
ceremonială. Sensul iniţial s-a pierdut. Nu a fost o fantezie sau 
un vis al unui egiptolog lipsit de cultură; a fost pur și simplu 
ceea ce astăzi am descrie prin OZN! Incapabilä să recunoască 
realitatea originară, doctrina academică transformă fostul 
adevăr în 

3.5. Asa-numita „Odä Zeului Soare“. Imagine din colectia 
autorului. 


mit. lar acum lumea este din nou în regulă. Chiar așa să fie? 

Un prieten, care este egiptolog, mi-a spus cândva că numai 
gândul că un zeu oarecare ar fi intervenit într-un conflict dintre 
oameni a fost pur și simplu de neconceput. În aceeași măsură în 


care ar fi de neconceput și convingerea mea ca, la un moment 
dat, extratereștrii au intervenit în afacerile pământești. Însă 
logica omenească este pregătită uneori să realizeze salturi 
neașteptate. În Vechiul Testament, de exemplu, Dumnezeu - 
coborând într-o coloană de fum, foc și zgomote cataclismice - 
intervine adeseori pentru a-și ajuta poporul ales în războaiele 
sale. Da, cât se poate de real! In acest caz, logica este infailibilă. 
Chiar așa? 

Care este legătura dintre discul solar înaripat din Egipt și 
America Centrală? 

În 1860, nu departe de satul Santa Lucia Cotzumalguapa din 
Guatemala (de pe coasta Pacificului), au fost descoperite mai 
multe stele în timpul unor lucrări de defrișare. Ştirea a ajuns si 
la cercetătorul austriac dr. Habel, care a efectuat o călătorie în 
Mexic, în 1862, pentru a vizita locul excavatiilor. Doctorul Habel 
a făcut o serie de schiţe și le-a prezentat directorului Muzeului 
Regal de Etnologie din Berlin, dr. Adolf Bastian. Patru ani mai 
târziu, acesta a efectuat de asemenea o călătorie în Guatemala 
și a achiziționat toate fragmentele vechi de piatră de la 
proprietarul plantatiei pe care au fost descoperite stelele. 
Transportul acestor stele incredibil de grele în Europa a 
reprezentat o adevărată bătaie de cap logistică. In cele din 
urmă, s-a decis tăierea în două a monștrilor din piatră, care au 
fost transportaţi astfel în portul San Jose, aflat la o distanţă de 
ceva mai mult de optzeci de kilometri. Pentru ca blocurile să fie 
mai ușoare, au fost scobite părţile posterioare. În timpul 
încărcării, una dintre stele a fost scăpată și a ajuns în apele 
portului - unde se află și în zilele noastre. Restul pot fi admirate 
la Muzeul de Etnologie din Berlin. Deoarece arheologii trebuie 
neapărat să eticheteze și să categorisească totul (altfel nu pot 
expune artefactele), stelele au primit o denumire cât se poate 
de potrivită: Odă Zeului Soare. Si pe bună dreptate, se vede 
foarte clar o fiinţă înaripată, învăluită în flăcări, coborând spre 
oamenii înspăimântați de jos. Chiar nu ai cum să nu vezi discul 
solar! 


Tehnologie extraterestră 


În textul de la Edfu referitor la discul solar înaripat, expresia 
trimițător al luminii apare pe neașteptate. Desigur, nu este ceva 


cu care să se poată descurca un egiptolog rational. Ce înseamnă 
de fapt „trimitätor al luminii“? A fost cumva greșit interpretat 
acest termen? Există, după toate probabilitățile, zeci dacă nu 
chiar sute de reprezentări ale acestor „trimitatori ai luminii,“ dar 
nu le recunoaștem noi pentru că - după cum a spus profetul 
biblic Ezechiel - avem ochi să vedem, dar nu vedem. 

In templul lui Seti | (cunoscut și sub numele de Sethos) din 
Abydos, zeiţa Isis îi înmânează faraonului un obiect ciudat. Acest 
obiect trebuie să fi fost ceva cu adevărat excepţional; altfel, nu 
ar fi putut să-i fie atribuit direct zeiţei. Mai mult decât atât, 
acest obiect este, sub aspectul dimensiunilor, mai mare decât 
însuși faraonul. Egiptologii îl numesc „stâlp Djed“. Asemenea 
stâlpi Djed, de diferite mărimi, au fost descoperiţi în tot Egiptul 
și nimeni, până acum, nu a putut să aducă o explicaţie 
plauzibilă. Reprezentări ale stâlpilor Djed au fost descoperite 
până și sub cea mai veche piramidă, cea de la Djoser, din 
Saqqara. Stâlpul trebuie să fi reprezentat ceva cu totul special, 
pentru că, încă din perioada timpurie a vechiului imperiu, exista 
o tagmă preoțească a „venerabilului Djed“. În Memfis exista 
chiar și un ritual special pentru „ridicarea Djed-ului,“1% care era 
realizată de către faraon, cu ajutorul preoţilor săi. Mult mai 
târziu, după ce zeii iniţiali au plecat și faraonii au fost numiţi „fiii 
zeilor“, nimeni nu și-a mai amintit care era scopul real al acestor 
stâlpi Djed. Important este că aveau o legătură cu zeii. Asta era 
tot ce conta. Ca urmare, pot fi găsite reprezentări ale stâlpului 
Djed în numeroase variatiuni: pe zidurile templelor, în cripte, pe 
lăzile cu comori și chiar cuferele de valori. Stâlpii Djed sunt la fel 
de obișnuiți în Egipt ca și discurile solare înaripate. Singura 
problemă este că nici măcar un singur expert nu a putut să 
avanseze o explicaţie plauzibilă cu privire la semnificaţia iniţială 
a acestui misterios obiect. Am citit în literatura de gen că stâlpul 
Djed era: un simbol al permanentei, un simbol al eternității, un 
fetiș preistoric, un copac defoliat, un stâlp încrustat, un simbol 
al fertilităţii, o ţeapă și așa mai departe. 

Si dacă era altceva? Dacă era un „trimitätor de lumină?“ Cel 
puţin arată de parcă ar fi așa ceva. Să fie o idee nebunească? 
Când mă uit peste toate aceste interpretări încropite la 
repezeală date acestui ciudat obiect, aproape că-mi vine să râd. 
Ce-ar trebui să se întâmple ca să deschidem ochii și să vedem 

lucrurile așa cum sunt? Mi se pare mai plauzibil să considerăm 
stâlpul Djed ca fiind o reprezentare a unui dispozitiv tehnologic, 
decât să pretindem că ar fi un gen de „fetiș preistoric“ sau de 
„simbol al fertilităţii“! La urma urmelor, stâlpul Djed nu a fost 
unicul obiect pe care zeii l-au dat oamenilor. Un altul este 
Chivotul Legii, menţionat în Vechiul Testament. Poţi să citești 
despre el în Biblie. Moise a primit instrucţiuni extrem de precise 
cum să construiască un obiect tehnic din „zeul“ său (Leviticul, 
capitolul 25). Exista un original al acestui obiect; din partea lui 
Moise nu se aștepta decât să facă o copie: „Și vezi să faci după 
chipul care ţi s-a arătat pe munte“ (Exodul 25:40). 

După aceea, lui Aaron, fratele lui Moise, i s-a spus să 
constituie o tagmă preoțească menită să aibă grijă de acest 
dispozitiv. Prin urmare, exista o echipă de specialiști - la fel ca 
tagma preoțească a stâlpului Djed. Un „trimitätor de lumină“ 
care le aparţinea zeilor nu era un lucru care să poată fi 
încredinţat oricui. Era periculos. Exact ca Chivotul Legii. 

La scurt timp după încheierea construirii Chivotului, 
Dumnezeu l-a avertizat pe slujitorul Lui, Moise, că trebuia să se 
asigure că Aaron va respecta explicit instrucţiunile „sau va 
muri“ (Leviticul 16:2). Ulterior, Chivotul Legii a fost implicat într- 
o serie de catastrofe. Filistinii au capturat Chivotul (Cartea Întâi 
a lui Samuel, capitolul 4) și toți gură-cască ce s-au apropiat de 
straniul obiect au murit de boli care astăzi probabil că ar fi 
descrise ca boală de iradiere. Le-au căzut unghiile de la mâini și 
picioare, ca și părul, pielea li s-a acoperit de „bube“ și „bărbaţii 
care nu au murit au fost loviți de bube și strigătele din cetate s- 
au ridicat până la cer“ (I Samuel 5:12). Biblia ne povestește 
chiar și despre un accident fatal suferit de un preot care a 
pierdut din vedere să respecte recomandările stricte de 
siguranţă: „... când au ajuns la aria lui Nacon, Uza a întins mâna 
spre Chivotul lui Dumnezeu și l-a apucat pentru că era să-l 
răstoarne boii... Domnul s-a aprins de mânie împotriva lui Uza și 
Dumnezeu l-a lovit pe loc pentru păcatul lui și a murit acolo, 
lângă Chivotul lui Dumnezeu“. (II Samuel 6:6). 

3.6. Transportul Chivotului Legii (o ilustratie de pe o Biblie 
veche). Imaginea îi aparține autorului. 


Bietul Uza! Si încă el era unul dintre preoţi! Si care a fost 
marea lui greșeală? Ce fel de zeu îl ucide pe unul dintre supușii 
lui pentru o clipă de neatentie? Biblia ne da un răspuns: 
„Muntele Sinai era tot numai fum, pentru că Dumnezeu se 
pogorâse pe el în mijlocul focului. Fumul acesta se înălța ca 
fumul unui cuptor și întreg muntele se cutremura cu putere“. 
(Exodul 19:18). 

Același Dumnezeu le-a cerut evreilor sacrificii (aur, argint, 
pietre preţioase) și i-a repetat slujitorului său, Moise, că trebuia 
să le spună evreilor în termeni lipsiţi de echivoc: „Domnul a zis 
lui Moise: «Așa să vorbești copiilor lui Israel: Ati văzut că v-am 
vorbit din Ceruri»“. (Exodul 20:22). 

(Poţi afla mai multe despre ce s-a întâmplat cu Chivotul Legii 
și unde pot fi găsite în zilele noastre rămășițele acestui 
dispozitiv tehnic în una din cărţile mele anterioare, Signs of the 
Gods - Semnele zeilor'”.) 

Părți din Vechiul Testament (Biblia), Vede (India), textele 
piramidelor (Egipt), Apocrifele (cum ar fi Cartea lui Enoch) și 

Popol Vuh sunt mai logice dacă sunt abordate dintr-un punct de 
vedere contemporan și se completează unele pe altele sub 
multe aspecte. Însă când e vorba despre Popol Vuh a mayasilor, 
lucrurile devin incredibil de complicate. Si din motive foarte bine 
întemeiate. Această carte a fost tradusă (în germană, limba mea 
maternă) de un anume dr. Wolfgang Cordan, care vorbea fluent 
mai multe dialecte mayase. El a numit textul acesta Cartea 
Consiliului.!% Aceasta se întâmpla în urmă cu cincizeci de ani. 
Traducerea lui Cordan este realizată într-un stil verbal fluent, 
ușor de citit pentru cine dorește. Următoarea generaţie de 
experţi în cultura maya nu a acceptat lucrarea lui Cordan și a 
realizat o nouă traducere, de această dată mot-a-mot.!°* Pentru 
a înţelege această versiune, trebuie să fi trăit în mijlocul 
mayasilor Quiche o vreme, deoarece pur și simplu lasă loc 
pentru interpretări nesfârșite. Ce au vrut ei să spună, în 
realitate? Cum putem înțelege acest text? Ei bine, pentru 
început, trebuie să reținem că nu există un text „original“ al 
Popol Vuh. Toate traducerile se bazează pe o unică versiune 
care se recunoaște că a existat în limba Quiche, dar a fost 
practic așternută pe hârtie abia în secolul al XVIII-lea de către 
un cleric creștin, Părintele Francisco Ximénez. Pentru 
reprezentarea sunetelor limbii Quiche într-un mod care să le 
facă lizibile pentru contemporanii săi, preotul a folosit alfabetul 
latin. A trebuit să translitereze cuvintele Quiche, care pot fi 
pronunţate într-un mod reţinut, cântat, folosind sub aspect 
fonetic literele alfabetului latin. Mai ușor de zis decât de făcut. 
lată câteva extrase din traducerea literală.1%5 


„Suveranul si Şarpele Quetzal, cei care au născut copii... 
luminosi sunt ei în apă...“ 

„Fața Pământului nu era departe pentru el. Nici Xibalba (iadul, 
lumea de dincolo) nu era departe pentru el. Într-o clipă, a putut 
să se întoarcă în cer cu Huracan...“ 

„Pe urmă s-au ridicat ca luminile centrale. S-ar ridicat drept la 
cer... Astfel a fost pântecul cerului luminat peste faţa 
Pământului, pentru că au venit să sălășluiască în cer... Cei patru 

sute de băieţi care au murit de mâna lui Zipacna s-au ridicat si 
ei să le devină tovarăși. Au devenit o constelație a cerului.“ 

„... miraculoasa putere și esența spiritului... Suveranul si 
Sarpele Quetzal. Astfel înfăţişarea lor a părut omenească. Au 
ajuns să fie oameni. Puteau să vorbească și să converseze. 
Puteau să privească și să asculte... de îndată le-a venit 
vederea...“ 


Şi așa mai departe! 

Este foarte greu să traduci acest talmeș-balmeș într-o limbă 
inteligibilă. Dacă ar fi să încerc eu, aș ajunge la o versiune care 
ar avea prea puţin în comun cu originalul. Insă atât pot să spun: 
exact ca Biblia, Popol Vuh vorbește despre un amestec al 
limbilor. Oamenii nu au mai putut să se înțeleagă unii cu ceilalţi 
din cauza unei „pietre care le-a schimbat vorbirea când au venit 
de la Tulan“. Citim despre metale preţioase care trebuie să le fie 
date anumitor zei (care în același timp erau și oameni). Există 
descrieri ale „oamenilor negri și oamenilor albi“, ale băieţilor 
care au fost sacrificați, ale unui munte numit „Hacavitz“ unde 
oamenii se inmulteau și așa mai departe. Este un talmeș-balmeș 
care a rezultat de pe urma neputinței limbii. 

Vocabularul vechilor cronicari era limitat. Mulţi dintre termenii 
pe care i-au folosit derivau din viaţa lor cotidiană și din 
evenimentele naturale obișnuite: tribul și familia, animalele și 
plantele, uneltele timpurii și armele simple, toate acestea aveau 
nume. Existau cuvinte pentru soare, apă, zi și noapte, răsărit și 
apus, fulger, tunet, naștere, boală și moarte. Dar de fiecare dată 
când se petrecea câte ceva care nu putea fi descris cu această 
colecție săracă de cuvinte, trebuia să se parafrazeze și să se 
recurgă la descrieri, astfel încât cuvintele disponibile să fie 
făcute să evoce evenimentul în ochii minţii. 

Pe de altă parte, limba - cuvintele aranjate unul după altul - 
nu poate întotdeauna să exprime semnificaţia intenţionată. 
Gesturile reprezintă o parte la fel de importantă a procesului de 
comunicare ca și imaginile sau muzica. La o licitaţie, când 
cineva ridică mâna cu cinci degete răsfirate, îi semnalează 
partenerului său din primul rând că vrea să-și ridice oferta cu 
50.000 de dolari. Nu trebuie să se scoată niciun sunet. Nu 
putem ști ce gesturi foloseau vechii povestitori ai culturii maya 
Quiche pentru a-și spune poveștile. Un râset, un scâncet, o 


grimasa si o bätaie din picior - oricare din acestea puteau fi 
folosite pentru a schimba sensul unei serii de cuvinte folosite. 
Imi amintesc că am întâlnit odată un senn (un păstor de pe 
munte) într-o cabană alpină. Mi-a spus o poveste cu pitici care, 
așa susţinea el, ar mai fi trăit încă în acea regiune. Când nu-i 
ajungeau cuvintele, se folosea de gesturi pline de înţeles. L-am 
înţeles. Fără cuvinte. 

Componenta  nonlingvistică a comunicării - gesturile, 
intonatia, muzica, tristețea, furia, fericirea sau expresiile faciale 
- nu pot fi exprimate prin simple cuvinte rostite. Limbajul vorbit 
este ruda săracă a gândului. Se învălmășește după producerea 
unui eveniment și trebuie să inventeze termeni noi - cuvinte - 
pentru lucrurile care s-au întâmplat. Limbajul nu este o dogmă 
de valori eterne; este un organism în permanentă evoluţie. În 
funcţie de starea de dezvoltare a utilizatorului, limbajul nu este 
niciodată cu adevărat dezgolit de valori; se adaptează în 
permanenţă la zeitgeist. Ce se întâmplă, miturile aparţin 
epocilor superficial cercetate ale istoriei noastre trecute. Prin 
urmare, ţinând minte acest lucru, de câte ori și-au schimbat de 
atunci încoace semnificaţiile aceste cuvinte pentru prima dată 
folosite atunci? Și nu numai asta - și cei care au consemnat 
pentru prima oară miturile și-au încărcat cuvintele cu alte 
semnificaţii semantice. La începuturile limbajului - să nu uităm 
acest lucru! — pur și simplu nu exista niciun cuvânt pentru 
imposibil. Desigur, omul din Epoca de Piatră nu avea cuvinte cu 
care să numească un elicopter, luminile fixate pe cască, pistolul, 
o navă aeriană sau o navetă spaţială, un costum spaţial de 
protecţie sau un OZN care spărgea timpanele, însă știa cuvinte 
cum ar fi foc, fulger, cutremur, zgomot și căldură. Si atunci, a 
fost obligat să folosească aceste cuvinte pentru descrierea 
evenimentului imposibil pe care îl trăia. În acest fel, în America 
Centrală, a apărut mitul șarpelui cu pene - apropo, un lucru bine 
cunoscut și în Egipt. De exemplu, în mormântul lui Seti | din 
Valea Regilor, se pot vedea numeroase reprezentări de șerpi cu 
aripi. 

Mii de ani mai târziu, în Epoca Ratiunii în care trăim, lumea 
serioasă și rațională a științei nu vrea să accepte că omul din 
Epoca de Piatră ar fi putut avea la modul cel mai real întâlniri cu 
o civilizaţie supertehnologizată și că ar fi putut să vadă orice 
mașină zburătoare asemănătoare elicopterului sau sa 


întâlnească ființe pe care, in ignoranta lui, le-a numit zei. Atunci 
când până și contextele originale sunt cât se poate de confuze - 
din cauza termenilor incomprehensibili și a lipsei gesturilor - 
traducerile nu au cum să nu sfârșească precum un fel de 
talmeș-balmeș religios-psihologic. Metodologiile pur și simplu nu 
permit alte posibilităţi. Haos total! 


3.7./3.8. Serpi inaripati în morminte egiptene antice. Imagine 
reprodusă prin bunăvoința Tatjanei Ingold, Solothurn, Elveţia. 


3.9. Un alt șarpe înaripat egiptean. Imaginea îi aparţine 
autorului. 


Etana deasupra Pământului 


Pe urmă, mai este și bine cunoscutul mit al lui Etana, cândva 
parte a bibliotecii din tăblițe de lut a regelui asirian Asurbanipal 
(685-aprox. 627 î.Hr.). Descoperite în cursul excavatiilor 
efectuate la Ninive, täblitele sunt păstrate actualmente la British 
Museum, la Londra. Originea poveștii este necunoscută, cu 
toate că părţi din ea sunt prezente și în povestea mai veche a 
lui Ghilgameș. Povestea ne spune că Etana este dus în slava 
cerului de un vultur. Märeata pasăre îi cere în mod repetat să 
privească în jos: 


...Dupä ce zboară la înălţimi o vreme, vulturului îi spune lui 
Etana: 

Privește, prietene, cum se vede Pământul, privește marea de 
o parte a muntelui lumii. 

Si Pământul părea un munte, marea un lac... 

După ce a zburat și mai sus, vulturul îi spune lui Etana: 


Priveste, prietene, cum se vede Pământul. Si Pământul a 
parut o plantatie de pomi. 

Prietene, priveste in jos si vei vedea cum se vede Pämäntul. 
Si Pământul a părut o grădină, iar marea întinsă cât o găleată. 

Și l-a dus și mai sus și i-a spus: Prietene, privește acum, să 
vezi cum dispare Pământul. 

Am privit în jos și am văzut că Pământul dispăruse și ochii mei 
nu mai zăreau nici măcar marea cea întinsă. 

Prietene, nu mă pot înălța mai mult în cer. Oprește-te acum 
să mă pot întoarce pe Pământ...1% 


„Vulturul a aselenizat“, a fost mesajul transmis la Houston de 
membrii echipajului de pe Apollo 11 când au devenit primii 
oameni care au pus piciorul pe Lună. Vulturul a aselenizat. Chiar 
dacă în epopeea lui Etana este folosit cuvântul cer, este clar că 
aici se face referire la zborul spaţial. La urma urmelor, vulturul 
își poartă povara până în stratosferă („marea întinsă [era] cât o 
găleată“) și deasupra Pământului („Am privit în jos și am văzut 
că Pământul dispäruse...“). lar acum înghesuim totul în gândirea 
noastră încâlcită, religios-psihologică, pentru că lucrurile care nu 
se potrivesc pur și simplu nu pot să existe. 

Prin urmare, vezi că nu putem avansa câtuși de puţin 
aplicând vechile metode și vechea gândire. Îmi face impresia că 
adevărații dușmani ai intuitiei se găsesc în rândurile oamenilor 
de știință. 

Omul Epocii de Piatră și-a răspândit imaginile zeilor în 
întreaga lume. Adepții credincioși ai religiilor institutionalizate 
numesc aceste imagini idoli dacă nu corespund propriilor lor idei 
religioase preconcepute. Aceste imagini - chipuri grotești, fiinţe 
inimaginabile cu limbi de foc, bestii și monștri - au fost create 
de toate culturile din adâncul imaginaţiei lor. Diferite și totuși 
asemănătoare - în mare măsură asemenea limbajului - însă 
unde se află originile acestor zei portretizati artistic? 

Cu multe secole în urmă, Amr ibn Luhai, un călător prin 
întreaga Arabie, vorbea despre oameni care produceau sau 
venerau imagini cioplite. l-a întrebat care era izvorul acestei 
veneratii. Acesta este răspunsul pe care l-a primit: „Imaginile 
sunt stăpânii pe care i-am pregătit aidoma formelor și fiinţelor 

lor ceresti“.10 

Insusi „pärintele scrierii istorice,“ grecul Herodot (circa 490- 
425 î.Hr.) a spus aproape același lucru. In a doua carte a 
Istoriilor sale, vorbește despre vizita sa la Teba (capitolele 141 si 
142) și despre felul în care preoţii i-au explicat 341 de statui. 


Mi-au demonstrat atunci că toţi oamenii reprezentaţi de 
aceste statui erau ființe muritoare, care nu aveau nicio legătură 
cu zeii. Sustineau, pe de altă parte, că înaintea acestor oameni, 
zeii fuseseră regii Egiptului - că trăiseră alături de fiinţele 
omenești... Egiptenii susţin că știu cu precizie acest lucru, 
deoarece au ţinut întotdeauna socoteala și au scris cronicile 
anilor care au trecut...19% 


La origini, Pământul a fost căminul oamenilor cavernelor, apoi 
al zeilor și apoi al semizeilor (cu alte cuvinte, fiii și fiicele zeilor), 
pe urmă a venit omenirea așa cum o știm noi astăzi și în cele 
din urmă zeii au dispărut - însă nu înainte să promită că se vor 
întoarce într-o bună zi dintr-un viitor foarte îndepărtat. Oamenii 
au cioplit imagini, statui sau - în funcţie de nivelul de dezvoltare 
- picturi rupestre ale acestor zei, însă toţi nutreau aceleași 
gânduri în minţile lor: și mayasii, și egiptenii, și indienii, și toţi 
ceilalți. Ceea ce reprezentau erau niște fiinţe inexplicabile, cu 
aspect măreț, transfigurate, din altă lume. Insă odinioară 
fuseseră reali: fuseseră activi în mijlocul popoarelor Epocii de 
Piatră. 

Același lucru se aplică și templelor! La origini, aceste „forme 
cerești“ au slujit drept inspiraţie pentru temple. Omenirea a 
imitat întotdeauna ceea ce a admirat, dar și ceea ce nu a 
înţeles. Aceste altare au fost construite atrăgător pentru că 
oamenii primitivi sperau că adevărații zei îi vor aproba, vor 
cobori și vor apăra comunitatea omenească de dușmanii săi. 
Desigur, aceasta a fost scânteia care a stimulat construirea de 
așezări în zonele înconjurătoare. Tagma preoțească și-a făcut 
datoria pentru a se asigura că atât credinţa în zei, cât și frica de 
pedeapsa divină nu se pierd. Restul este istorie. 

Este cât se poate de ușor de demonstrat valabilitatea acestei 
afirmaţii și oricine o poate înţelege, câtă vreme se stabilesc 

legäturile cu alte culturi. In lipsa acestor legäturi, in lipsa 
mitologiei comparative, probabil că vom continua să bâjbâim în 
întuneric. În cele douăzeci și cinci de cărți non-ficțiune pe care 
le-am scris până acum, am adus sute de mărturii atestabile. lată 
câteva exemple: 


e Picturile murale din Sahara (Tassili), Brazilia (Ceta Cidades 
la Piripiri), din Statele Unite (teritoriile Hopi), Australia (Tinutul 
Arnhem la Nourlangie și lanţul muntos Kimberley), Canada 
(insula Vancouver) și multe altele dovedesc o deosebită 
consecvență internaţională în privinţa reprezentării zeilor. 

° Figurinele Dogu din Japonia seamănă foarte mult cu 
statuile zeilor din Columbia, Peru si Bolivia. 

e  Costumele din paie purtate de membrii tribului brazilian 
Kayapo reflectă amintirea tribală a mentorilor lor cerești, ca și 
papusile kachina ale populațiilor de indieni hopi din Arizona. 

Oare nimic din toate acestea nu are nici pic de greutate? Nu 
putem considera că este vorba despre niște dovezi? 


„Dacă studiezi teoriile propuse de Erich von Däniken cu 
mintea deschisă și impartiala, vei vedea că nimic din ceea ce 
conţin aceste ipoteze nu contrazice de fapt cele mai stricte 
reguli ale științei sau ale înţelegerii universului.“ 

Luis Navia, 
profesor de filosofie, 
New York Institute of Technology 


Acești extratereștri - zeii greșit intelesi din timpurile străvechi 
- au promis că se vor întoarce pe Pământ. Această promisiune 
de revenire a fost imortalizată de mitologia mayasä si în 
calendarul mayas. Însă mayasii nu au fost singurii care așteaptă 
o întoarcere. Mai există și o „Zi a Judecăţii de Apoi“ care se 
apropie. 


IMAGINI DE LA PUMA PUNKU 


Statuia zeiței fertilității Pachamama. Imagine reprodusă prin 
bunăvoința Tatjanei Ingold 


Aceste trepte de la ruinele din Puma Punku s-au aflat cändva 
sub apa. Erau acoperite cu un strat fin de calcar. Imagine 
reprodusă prin bunävointa Tatjanei Ingold 


Zeul central de pe Poarta Soarelui de la Puma Punku. Imagine 
reprodusă prin bunävointa Tatjanei Ingold 


Zidurile din jurul templului Kalasaya (sus) au fost 
reconstituite. Capetele care au fost montate pe zid în timpul 
reconstituirii s-au aflat iniţial în alt loc. Imagine reprodusă prin 
bunăvoința Tatjanei Ingold 


Vizitatorii sitului Puma Punku s-au minunat de dimensiunile si 
de detaliile ruinelor. „Fiecare lespede este o capodoperă“, 
spune autorul Erich von Däniken (pe pagina următoare, jos). 


Imaginile îi aparțin autorului (4) 


OARE SCULPTURILE, DESENELE ȘI FORMELE 
DIN ANTICHITATE PREZINTA INTALNIRI ALE OAMENILOR 
NU CU NIŞTE ZEI, CI CU ALTE FAPTURI VENITE „DE SUS“? 


Fiinte hibride pe Obeliscul Negru al lui Shalmaneser 


Stânga jos: Isis îi înmânează lui Seti stâlpul Djed în templul din 
Abydos. 

Dreapta sus: Figurină Dogu din Japonia. 
Dreapta jos: Discul solar înaripat de la Dendera, Egipt. 


Capitolul 4 


Întoarcerea zeilor 


4.1. Inscripţie de pe monumentul numărul 6 din Tortuguero. 
Imagine din colecţia autorului. 


Această imagine prezintă o inscripţie mayașă de pe 


monumentul numărul 6 de la Tortuguero. Este o așezare mică 
din statul mexican Tabasco, aflată la aproximativ 80 kilometri 
nord-est de Palenque. Orice specialist în cultura maya poate să 
citească inscripția. Începi cu prima glifă din colţul din stânga sus 
apoi treci la următoarea, pe urmă cobori pe a doua linie, de la 
stânga la dreapta. Experții maya citesc: 


„tzuhtzajoom / u yuxlajuun bak'tun chan ajaw / ux uniiw...“ 

„se va sfârși / al 13-lea bak’tun 4 ajaw / 3 uniww / se va 
petrece (următoarea glifă lipsește) / Bolon Yokte va cobori...“ 
(următoarea glifă lipsește). 


Prin urmare, un zeu pe nume „Bolon Yokte“ va cobori pe 
Pământ într-o anumită zi. Dacă transformăm această zi potrivit 
calendarului nostru, înseamnă 23 decembrie 2012. Așadar, la ce 
ne putem aștepta în această zi? Si cine este acest „Bolon 
Yokte“? 

Exact același Bolon Yokte apare pe așa-numita „Vază a celor 
Șapte Zei“. Aici este venerat în mod repetat ca fiind „sfântul“, o 
„fiinţă divină“ care a fost implicată în crearea lumii. Bolon Yokte 
a fost amestecat chiar de la începutul calendarului mayas, din 
13 august 3114 î.Hr. lar în templul numărul XIV din Palenque, de 
asemenea apare Bolon Yokte, în legătură cu un eveniment care, 
din nefericire, nu poate să fie descifrat din glife. In orice caz, 
acest eveniment necunoscut s-a produs în incredibila dată de 29 
iulie 931 449 î.Hr. — data este clar lizibilă. Cu alte cuvinte, s-a 
întâmplat cu foarte mult timp înainte să fi existat vreun mayas. 
Bolon Yokte mai apare și la pagina 60 a Codexului din Dresda, 
unul dintre puţinele documente mayase scrise de mână care au 
supravieţuit distrugerii de către spanioli și mai apare și în 
„Cărţile Chilam Balam“. Acestea sunt manuscrise scrise de 
preoţi, dar abia după conquista spaniolă. 

Bolon Yokte este întotdeauna menţionat în legătură cu o 
imensă putere. Trebuie să fi fost una dintre acele fiinţe 
necunoscute, puternice, care au inspirat frică și pe care oamenii 
nu le-au putut explica altfel. Bolon Yokte nu este singurul care 
apare în relatările referitoare la întoarcerea așa-zișilor zei; din 
calendarul mayas se poate deduce întoarcerea zeilor. Deci, cum 
funcţionează acest calendar? 

Mai multe glife de pe monumentul din Tortuguero prezintă 


înflorituri si linii verticale foarte fine. Acestea sunt numerele 
mayase. Sunt la fel de omniprezente în lumea mayasä ca și 
discul solar înaripat. Pentru a putea înţelege măcar firul 
principal - respectiv cel referitor la întoarcerea zeilor - ar trebui 
să știi câte ceva despre prăbușirea culturii mayașe și despre 
funcţionarea calendarului mayas. (M-am ocupat în amänuntime 
de acest subiect în una din cărţile mele anterioare, Der Tag, an 
dem die Götter kamen - Ziua în care au venit zeii.) 


Brutalii cuceritori 


În ziua de sâmbătă, 15 noiembrie 1519, conquistadorul 
Hernando Cortés (1485-1547) aștepta împreună cu trupele sale 
la mică distanţă de Tenochtitlan. Așezat în mijlocul unei lagune 
cu sclipiri argintii, orașul domina mândru peisajul cu 
misterioasele și misticele sale temple, palate, coloane și turnuri 
în formă de piramide. Îmbrăcat într-o uniformă splendidă de 
amiral, Cortes pășea în fruntea micii sale suite. Arcași și călăreţi 
mergeau pe flancuri - flamuri și steaguri bogate în culori le 
fluturau prinse de lănci - o gardă de onoare pentru viitorul 
conquistador care înainta pe largul bulevard spre Tenochtitlan. 

Conducătorul aztec, Moctezuma, a coborât să-l întâmpine pe 
străin, purtat într-o lectică încărcată de pietre preţioase și 
placată cu aur de sclavi care întinseseră o lungă traversă de 
bumbac pe întregul drum. Cortes a coborât din șa fără să-și ia, 
nici măcar o secundă, ochii de la conducătorul aztec. C.W. 
Ceram a scris despre această întâlnire în cartea sa de 
arheologie devenită celebră în întreaga lume, Gods, Graves and 
Scholars - Zei, morminte și învățați. 


Pentru prima oară în marea istorie a descoperirilor, s-a 
întâmplat ca cineva din Occidentul creștin să nu mai fie obligat 
să reconstruiască o cultură bogată, străină, din rămășițele sale, 
putând să o cunoască în carne și oase. Cortes s-a aflat în faţa lui 
Moctezuma - a fost ca și cum Brugsch-Bey ar fi dat brusc peste 
Ramses sau Koldewey s-ar fi întâlnit cu Nabucodonosor în timpul 
unei plimbări prin grădinile suspendate ale Babilonului și au 
putut, precum Cortes și Moctezuma, să discute liber unul cu 
celălalt.1% 

Moctezuma era, la momentul acela, stăpânul a peste 200.000 
de războinici. În ciuda tunurilor spaniolilor, i-ar fi putut distruge 
cu ușurință pe intruși. De ce nu a ales Moctezuma să lupte? De 
ce a preferat, în schimb, calea supunerii? 

Răspunsul constă probabil în religia aztecă - aceeași, apropo, 
practicată de mayasi. Diferenţa dintre azteci și mayasi este 
predominant una geografică: aztecii au trăit pe înălţimi; mayasii 
la câmpii. Si la fel cum așteptau evreii întoarcerea lui Mesia, 
musulmanii, pe a lui Mahdi și incașii, pe a zeului lor Viracocha, 
fiul soarelui, așa cum locuitorii insulelor din sudul Pacificului 
așteptau reîntoarcerea zeului lor care să-i recompenseze sau 
așa cum așteptau egiptenii întoarcerea lui Osiris (din constelația 
Orion), la fel așteptau și aztecii și mayasii întoarcerea 
mäntuitorului lor, „Șarpele Quetzal“. 

Aztecii și mayasii au trăit potrivit unor cicluri precise ale 
calendarului. Clădirile erau ridicate în armonie cu ritmul 
calendarului și potrivit calendarului se organizau zilele de 
sărbătoare. (Exact la fel procedăm noi astăzi. Sărbătorile 
creștine cum ar fi Paștele, Rusaliile și Crăciunul sunt aspecte 
dominante ale anului nostru, și pentru evenimentele noastre 
sportive internaţionale, cum ar fi Jocurile Olimpice sau Cupa 
Mondială la fotbal, se construiește infrastructura unor noi clădiri 
imense.) Intâmplarea a făcut ca sosirea lui Cortes să coincidă cu 
sfârșitul unei perioade a calendarului - un moment în care 
creșteau așteptările legate de întoarcerea mult așteptată a 
Sarpelui Quetzal. Preoţii se rugaseră îndelung pentru acest 
eveniment. lar acum, în sfârșit, evenimentul pe care toate 
legendele îl prevestiseră corespundea datei. Este posibil, ori ar fi 
fost chiar necesar, ca marele preot cucernic Moctezuma să-l fi 
recunoscut pe Cortes, acest om alb cu barbă, ca fiind îndelung 
așteptatul emisar al „Sarpelui Quetzal“. 

Drept care l-a primit pe acest străin cu pompă și ceremonii și 
chiar i-a pus la dispoziţie palatul său ca reședință. Cortes s-a 
bucurat de această ospitalitate generoasă timp de trei zile și 
apoi a cerut să fie construită o capelă. Bucuros, Moctezuma a 
adunat o echipă de artizani azteci care să construiască o casă 
creștină de venerație. 

Spaniolii s-au considerat armată de ocupaţie - ceea ce și erau 
- și au urmărit cu suspiciune progresul lucrărilor. Pe un zid au 


observat un loc care tocmai fusese astupat cu ipsos si au bănuit 
că în locul acela fusese ascunsă o ușă. În secret, au spart 
peretele și s-au pomenit într-o încăpere plină cu statuete din 
aur, bare de aur și argint, podoabe încrustate cu pietre 
prețioase și stofe de calitate, tesute cu pene. Cortes a estimat 
valoarea acestei descoperiri undeva în jurul a 162.000 de pesos 
de aur (aproximativ 10 milioane de dolari în banii de astăzi). 

În cursul unei serbări în onoarea zeului Teocalli, spaniolii au 
așteptat incordati semnalul convenit. Atunci când într-un târziu 
a fost dat, au lovit cu un rezultat ucigător, masacrând șapte 
sute de nobili și preoţi azteci neinarmati, fără avertisment. 
Aztecii și-au pierdut răbdarea cu conducătorul lor și l-au 
răsturnat de la putere pe Moctezuma. După ce l-au făcut pe 
fratele lui rege, au atacat palatul în care erau gäzduiti spaniolii. 
Brusc, Tenochtitlan s-a transformat într-un haos sângeros. 
Cortes le-a dat ordin oamenilor lui să incendieze templele și 
casele. În timp ce spaniolii erau pretutindeni și îi măcelăreau pe 
azteci cu armele lor superioare, nimeni altul decât monarhul 
răsturnat de la putere, Moctezuma, și-a oferit serviciile ca 
intermediar - gândește-te numai ce idee! A fost ultima care i-a 
venit: în 30 iunie 1520, înfuriaţi, compatrioţii săi l-au omorât 
prin lapidare. 

În sfârșit, Cortes a dat ordinul de ambalare si de ridicare a 
comorii. Incärcati cu aur, argint și pietre preţioase, spaniolii 
plănuiau să se furișeze afară din Tenochtitlan. Un aztec din 
gardă i-a descoperit pe jefuitori și a dat semnalul de alarmă. 
Aztecii au pornit imediat pe urmele spaniolilor. 


Noaptea regretelor 


Aceasta a fost noche triste, noaptea regretelor pentru 
spanioli. Au fugit cuprinși de panică. Greutatea aurului și 
argintului îi întârzia mult. Se poticneau și cădeau; unii chiar s-au 
înecat în mlaștini. Războinicii azteci i-au ucis pe mulţi dintre ei. 
Cai și călăreţi alergau sub o ploaie de săgeți; erau bombardati 
cu pietre aruncate cu praștiile. Länci cu vârfurile din obsidian - o 
rocă cristalină cu tendința de a se desface în așchii - 
străpungeau trupurile ocupanților atât de urâţi. În acea noapte 
de coșmar, suita lui Cortes a fost redusă la jumătate; el însuși a 
fost grav rănit și o mare parte a comorii care le trezise avaritia 


s-a scufundat în apele si in smärcurile din lagună. Noche triste! 

Câteva săptămâni mai târziu, Cortes s-a întors cu întăriri bine 
înarmate. Regele Cuauhtemoc, nepotul lui Moctezuma, era noul 
conducător în Tenochtitlan. Și-a apărat cu destoinicie orașul, dar 
sub bombardamentul permanent al tunurilor spaniolilor și al 
mașinilor de asediu, în cele din urmă a fost obligat să 
capituleze. Cortes avea mână liberă să distrugă orașul ca să-i 
găsească comorile. Însă chiar și sub tortură, Cuauhtemoc a 
refuzat să dezvăluie locul în care se afla ascunzătoarea. Drept 
care a fost spânzurat. La urma urmelor, nu era vorba doar 
despre aur, argint și pietre preţioase, ci și despre relicve sfinte, 
manuscrise și, posibil, chiar daruri din partea zeilor. Comoara 
aztecilor a rămas dispărută - până în zilele noastre. 

Mândrul Tenochtitlan a fost cucerit definitiv de spanioli în anul 
1521. Templele și piramidele sale, idolii, stelele și bibliotecile au 
fost reduse la niște mormane de dărâmături și cenușă. În zilele 
noastre, Ciudad de Mexico se află exact pe acest loc. 

Au urmat decenii în cursul cărora America Centrală a rămas 
sub jugul stăpânirii spaniole. Intr-o serie de bătălii sângeroase 
purtate în câmpii, spaniolii i-au înfrânt pe mayasi trib cu trib. 
Indigenii nesupusi au fost torturați cu brutalitate și adeseori au 
fost pur și simplu duși în pragul epuizării. Au fost obligaţi să 
trăiască sub domnia violenţei și terorii și în curând - agravându- 
li-se si mai mult situația - au început să fie victimele 
epidemiilor. Nu a durat mult până când spaniolii aproape că nici 
n-au mai fost obligaţi să depună efortul de a cuceri regiuni sau 
de a rade orașe de pe faţa pământului. În timp ce vechii zei erau 
obligaţi să facă loc noii religii aflate sub semnul crucii, aztecii și 
mayasii s-au risipit în cele patru vânturi. Palatele odinioară 
grandioase s-au prefăcut treptat în ruine. Jungla rapace din 
pădurea tropicală, toridă și umedă, a înghiţit treptat piramidele, 
a pătruns în temple si a răsturnat platformele. Serpii, jaguarii și 
alte animale aparținând faunei tropicale și-au făcut sălașurile în 
aceste locuri. Documente de o inestimabilă valoare au putrezit 
pur și simplu, devenind hrană pentru furnici și gândaci. lar 
soarele a apus definitiv peste o cultură care avea cunoștințe 
neștiute referitoare la acei zei din trecut. 


Semnul crucii 


In America Centralä au sosit si mai multe coräbii spaniole. 
Hoarde de aventurieri, oficialitäti, vânători de comori și preoţi s- 
au aventurat în traversarea oceanului. Era vorba doar despre 
aur și creștinare. La treizeci de ani de la distrugerea orașului 
Tenochtitlan, în Lumea Nouă a sosit un anume tânăr spaniol. 
Numele său era Fratele Diego de Landa. Născut în 1524, din 
părinţi nobili, la Cifuentes, în provincia Guadalajara din Spania. 
Aceasta a fost perioada marii expansiuni a bisericii și era o 
practică consacrată în rândul familiilor bogate să trimită un fiu 
sau o fiică în slujba bisericii. Diego de Landa și-a început viaţa în 
mănăstirea franciscană din San Juan de los Reyes, la frageda 
vârstă de șaisprezece ani. Absolut devotat lui Hristos, s-a 
pregătit pentru misiunea sa printr-un program de ascetism. 
Diego avea numai douăzeci și cinci de ani când a fost numit într- 
un grup de tineri călugări, a cărui sarcină consta în convertirea a 
300.000 de băștinași din peninsula Yucatân. 

Inteligent și animat de dorinţa nestăpânită de a-l sluji pe 
Hristos din toate puterile sale, tânărul Diego a învăţat limba 
mayașă în numai câteva luni, astfel încât era pregătit deja să-și 
recite predicile și sfânta dogmă în limba mayasä, înainte de a 
sosi în Yucatân. 

Prin urmare, nici nu este de mirare că Diego era considerat o 
mare speranţă. Aproape imediat a fost numit intendent al noii 
mănăstiri din Izamal și a început să înfiinţeze misiuni satelit. La 
urma urmelor, terenul nu costa nimic - îl luaseră de la indieni - 
și era cât se poate de ușor să beneficiezi de munca sclavilor. 
Diego de Landa purta haine aspre, de lână și supraveghea 
personal educaţia tinerilor indieni. Cei convertiți la creștinism 
erau în curând plini de același zel ca și maestrul lor și au distrus 
vechile altare cu același entuziasm care îl înflăcăra și pe el. 

Diego privea cu un mare interes clădirile impozante din T’ho, 
văzând însă, în ele, numai o sursă de piatră pentru construirea 
noului oraș creștin Merida. Si astfel, templele mayase au 
devenit catedrale creștine; piramidele au devenit clădiri 
administrative pentru stăpânitorii spanioli. În ciuda faptului că 
milioane de pietre șlefuite au fost transportate pe noile șantiere, 
Diego de Landa se îndoia că „rezerva de material de construcţii 
putea fi epuizată vreodată.“110 

În cele din urmă, evlaviosul zelot Diego de Landa a fost numit 

șef al ordinului franciscan, înainte de a fi numit episcop al noului 
oraș creștin Merida. Se înfuria când îi vedea pe mayasi 
cramponându-se de vechea lor cultură și de ritualurile lor - 
nepregatiti să renunţe la vechii lor zei. Prin urmare, a dat ordin 
ca toţi idolii și toate manuscrisele mayase să fie distruse. Data 
de 12 iulie 1562 a fost cu siguranţă o zi care merită să fie 
reținută: 5000 de icoane, 13 altare, 192 de vase rituale și 27 de 
lucrări științifice și religioase, laolaltă cu alte manuscrise 
ilustrate, au fost aruncate grămadă în faţa bisericii San Miguel 
din Mani. La porunca lui Diego de Landa, s-a dat foc acestei 
grămezi. Flăcările s-au întins si au devorat, au înghiţit complet 
documente de neînlocuit ale unei culturi grandioase. În mod 
ironic, numele orașului, Mani, se traduce prin „s-a sfârșit“. 

Fără să fie deranjat câtuși de puţin de acest gest distructiv, 
Diego de Landa nota: „Am găsit un mare număr de cărţi cu 
ilustraţii, însă conţineau numai minciuni și lucruri diavolești. Le- 
am ars pe toate, ceea ce i-a umplut de durere pe mayasi, 
făcându-i să sufere profund“.!!! 

Durerea aceasta durează până în zilele noastre - și nu numai 
în rândurile cercetătorilor culturii mayașe, ci și ale unor autori, 
cum sunt și eu. Dacă am mai fi avut acces la aceste texte 
vechi... Nu ar fi mai trebuit să bâjbâim înfriguraţi după indicii cu 
ajutorul cărora să putem renaşte cunoștințele care au existat 
până acum mii de ani în Egipt și India și până acum sute de ani 
în America Centrală, și care făceau parte din înţelepciunea 
consacrată a  învăţaţilor acelor timpuri - de exemplu, 
cunoștințele referitoare la vizitele zeilor (respectiv ale 
extratereștrilor) în cursul Epocii de Piatră. 

Autodafeul din Mani a reprezentat însă doar semnalul de 
început. In zelul lor orbesc, misionarii au ars manuscrisele 
mayase oriunde le-au găsit. Folosindu-se de justificarea că erau 
„lucrarea diavolului“, episcopul de Landa a distrus toate urmele 
culturii mayașe care aveau legătură cu zeii, la fel ca în Peru și în 
Bolivia (vezi capitolul 1). 


Scrieri mayașe 


În ciuda tuturor acestor fapte - și cu siguranţă ca o mică 
ironie a istoriei - cui trebuie să-i mulţumească cercetătorii 

pentru ca le-au pus la dispoziţie cheile matematicii si 
calendarului mayașe? Nimănui altuia decât nemilosului Diego de 
Landa. Pentru că, fără el, nu am cunoaște nici calendarul mayas, 
nici sistemul lor numeric și nu am ști nimic referitor la 
întoarcerea zeilor. „Cum de s-a întâmplat așa ceva?“ vei întreba. 

Ei bine, episcopul Diego de Landa - astăzi l-am descrie ca 
fiind pasărea de pradă din rândul misionarilor - a ajuns cumva 
în vizorul curţii regale spaniole. Informatorii au dus în 
îndepărtata Spanie vești potrivit cărora Diego ar fi ars până și 
obiecte din aur. Trezindu-se brusc supus la presiuni, Diego de 
Landa a început să-și caute aliați în Lumea Nouă, aliaţi care i-au 
făcut cunoștință cu secretele cunoașterii mayase. Mentor săi 
au fost fiii familiilor nobile indigene. Erau convertiți la creștinism 
și l-au învăţat pe episcopul de Landa tot ce aflaseră și ei de la 
părinţii lor - informaţie cu informaţie. Diego de Landa a notat 
totul în limba latină. A aflat despre sistemul numeric mayaș și 
despre calendar, dar și despre mecanismul alfabetului lor. Si 
astfel a apărut o adevărată apologie cu titlul Relacion de las 
cosas de Yucatán - Un raport asupra lucrurilor din Yucatăn.!!? 
Acest text s-a dovedit a fi o sursă deosebit de importantă pentru 
cercetările în domeniul culturii mayase. Si a fost redescoperit 
dintr-o pură întâmplare. 

Trei sute de ani mai târziu (!), abatele Charles-Etienne 
Brasseur (1814-1874), un cleric care lucra la Biblioteca Regală 
din Madrid, a descoperit un document cât se poate de banal 
strecurat între două manuscrise in folio legate în aur. Brasseur, 
care fusese el însuși timp de mai mulţi ani misionar în 
Guatemala, a fost fascinat. Glifele și schiţele mayașe ieșeau în 
evidenţă dintre caracterele latine mici, scrise cu negru. În afară 
de aceasta, mai existau si mai multe înflorituri și schițe făcute la 
repezeală, precum și linii scurte făcute unele peste altele. Printr- 
o pură coincidenţă, Brasseur a descoperit cheia care deschide 
calea în jungla numerelor și literelor mayașe. 

Episcopul Diego de Landa scria în apologia sa: „Cele mai 
importante lucruri pentru șefii de triburi, pe lângă teritoriile pe 
care le stăpâneau, erau cărțile știinţifice“.112 

Conationalul lui de Landa, Jose de Acosta, a mers si mai 
departe: „În Yucatân existau cărţi legate și împăturite în care 


112 Vezi Landa, Relaciön şi traducerea sa, Landa, Yucatan. 
113 /bid. 


indienii își păstrau cunostintele despre planete, natură si 
folclorul lor străvechi“.114 


Gr see 
EE 

4.2./4.3. Pagini din Codexul de la Madrid. Imagini din colecţia 
autorului. 


114 Acosta, Historia. 


Numai patru manuscrise mayașe din perioada prespaniolă au 
supravieţuit distrugerii din America Centrală. Sunt cunoscute 
sub numele de codice și actualmente pot fi găsite în Ciudad de 
Mexico, Madrid, Paris și Dresda. Codexul de la Madrid a fost 
descoperit de abatele Brasseur, același care a descoperit și 
textul lui Diego de Landa, aflându-se în posesia unui profesor de 
la facultatea de diplomaţie din Madrid. Codicele de la Paris a 
fost descoperit într-un coș de gunoi de la Biblioteca Naţională 
din Paris, iar Codexul de la Dresda a fost adus în Dresda din 
Italia, de către Johann Christian Götze, un bibliotecar de la 
Biblioteca Regală. Aceasta s-a întâmplat în 1739. Götze scria la 
vremea respectivă: 


Biblioteca noastră Regală are acum un avantaj în faţa multor 
altora, deoarece posedă o comoară rară. A fost descoperită în 
mâinile unei persoane particulare la Viena și a fost păstrată mai 
mult întâmplător, de vreme ce posesorul nu i-a bănuit valoarea. 
Fără îndoială, face parte din averea unui spaniol care fie a fost 
în America el însuși, fie un sträbun al său.!* 


Nu i-a bănuit valoarea? Ce-as putea spune! În zilele noastre, 
Codexul de la Dresda valorează câteva milioane de dolari. 

Al patrulea manuscris mayas poartă numele de Codexul 
Grolier. Constă în unsprezece pagini complete referitoare la 
planeta Venus. 

Toate manuscrisele mayase sunt scrise pe foi subţiri din 
pergament făcute din fibre de smochin sălbatic, care creștea în 
regiune. Iniţial, coaja acestor copaci era făcută mai elastică prin 
tratarea cu sevă din copacii de cauciuc. Pe urmă trebuia să fie 
acoperită cu amidon din legumele cu tuberculi, după care era 
întinsă pentru a se usca înainte de a fi vopsită în patru culori, 
folosindu-se pene fine. În cele din urmă, manuscrisele erau 
împăturite ca un acordeon. 

Nu este cunoscută vârsta manuscriselor mayase. Dacă sunt 
copii ale unor documente mai vechi (ceea ce este probabil), 
conţinutul lor ar putea să aibă cel puţin 2000 de ani (dacă nu 
chiar mai mult!). Codexul de la Paris conţine profeţii, Codexul de 
la Madrid este un horoscop, după câte s-ar părea, iar Codexul de 


115 Deckert, Maya-Handschrift. 


la Dresda este plin cu relatii matematice si astronomice. 
Actualmente toate sunt lizibile, mulţumită episcopului Diego de 
Landa, care ne-a oferit cheia sistemului numeric mayas. 


Codexul de la Dresda 


Cercetătorii culturii mayașe au încercat timp de două sute de 
ani să descifreze codicele. Meticuloșii reprezentanţi ai mediului 
academic au reușit să reconstruiască mare parte - însă o parte 
la fel de mare rămâne învăluită în ceața interpretărilor. 
Profesorul Thomas Barthel, expert în sistemele mayase de 
scriere, face referire la un „caracter evident amestecat“116 
deoarece aceleași semne pot să aibă, uneori, semnificații 
complet diferite. Mai există și blocuri de hieroglife plasate la 
mijlocul unui text cu numere sau jocuri de cuvinte care „oferă 
numeroase posibilităţi diferite de interpretare, ale căror sensuri 
sunt adeseori complet opuse“.1!/ 

Cu toate acestea, ceea ce au descoperit cercetătorii are darul 
de a-ţi tăia complet respiraţia. Codexul de la Dresda vorbește 
despre orbitele lui Venus, anumiţi zei care sunt descriși ca fiind 
„stăpânii cerurilor“, un zeu al tunetului și al fulgerului si, 
desigur, despre complicatul calendar mayas. Specialiștii în 
cultura mayasa au etichetat această panoplie confuză de zei cu 
diferite litere. In Codexul de la Dresda, este vorba mai mult 
despre zeii A, D, E și N, cu toate că este adeseori neclar care 
sunt faptele pentru care sunt răspunzători diferitii zei. Şase file 
din Codexul de la Dresda conţin profilele astronomice ale 
planetei Venus, două file vorbesc despre 


116 Barthel, „Die Gegenwärtige“. 
117 Barthel, „Mayahieroglyphen“. 


4.4. O paginä din Codexul de la Dresda, acoperitä de calcule 
matematice. Imagine din colectia autorului. 


orbita lui Marte si patru despre orbita lui Jupiter si chiar despre 
lunile sale. Unele dintre aceste foi se ocupă în principal de Lună, 
Mercur și Saturn, dar sunt menţionate si constelatiile Orion, 
Gemenii și Pleiadele. Pline de calcule complexe, tabelele 
prezintă până și punctele de referinţă ale planetelor în raport 
unele cu altele și poziţiile lor respective, raportate la Pământ. 
Urmează durata anilor de pe Mercur, Venus, Pământ și Marte 


care ajung până la 135.200 de zile.!!? Strămoșii mayasilor se 
ocupau chiar si cu cifre astronomice, de 400 de milioane de ani. 

Astronomia maya documentată prin Codexul de la Dresda nu 
este pe deplin înţeleasă nici până astăzi. Mai multe foi vorbesc 
despre bătăliile dintre planete!!? și există șapte foi cu aşa- 
numitele tabele ale eclipselor care conţin datele exacte ale 
fiecărei eclipse din trecut și din viitor. În 1938, profesorul 
Herbert Noll Hussum, cel mai cunoscut specialist al vremii în 
Codexul de la Dresda, scria: „Tabelele eclipselor sunt atât de 
ingenios concepute, încât conţin nu numai toate eclipsele 
posibile, vizibile în regiune pe parcursul a sute de ani, ci sunt 
date cu exactitate și eclipsele care nu erau direct observabile, 
pur teoretice - mergând până la ziua exactă “.170 

Această observaţie a fost făcută în urmă cu șaptezeci de ani. 
Și încă îi face pe unii cercetători ai culturii maya să nu se simtă 
în largul lor. Cum ar putea o cultură care încă mai practica 
sacrificiul uman să dovedească o asemenea stăpânire a 
astronomiei, manifestând abilități care ar fi trebuit să le 
depășească cu mult sfera de cunoștințe? De unde au obţinut 
aceste cunoștințe? De unde le-a venit inspiraţia care le-a spus 
că între planete există relaţii predictibile? Nici secolele întregi 
de observaţii, nici obsesia maniacală de a crea calendarul 
perfect și nici măcar dependența de matematică nu explică 
acest mister. In condiţiile în care Pământul însuși are o orbită 
eliptică în jurul Soarelui și, desigur, în condiţiile în care nici 
celelalte planete nu rămân nemișcate, toate observaţiile sunt 
supuse unei anumite dictaturi a timpului. Venus, de exemplu, 
apare în aceeași constelație doar o dată la opt ani; Jupiter o 
dată la doisprezece ani. Mai mult decât atât, mayasii trăiau într- 
o zonă geografică în care jumătate din an era imposibil să fie 
observate stelele. Insă în Codexul de la Dresda apar puncte 
astronomice de referinţă care apar doar o dată la 6000 de ani! 
Mayașii nici măcar nu au existat 6000 de ani! Nişte simple 
calcule nu sunt suficiente pentru a deduce faptul că orbita lui 
Venus trebuie să fie „dată înapoi“ cu o zi la fiecare 6000 de ani. 
In plus faţă de toate acestea, dovezile indică faptul că mayasii s- 
au aflat în posesia cunoștințelor lor de astronomie încă de la 


118 Wilson, „Astronomical“. 
119 Förstermann, „Die Astronomie“ şi Förstermann, „Blatt“. 
120 Noll-Husum, „Grundlegendes“. 


începuturile culturii lor - ca si cum tabelele și cărțile cu date le- 
au căzut în braţe din cer. Un specialist în cultura maya mi-a 
explicat că acest gen de observaţii puteau fi realizate doar pe 
parcursul câtorva decenii. Mayasii au fost o populaţie care a 
trăit în Epoca de Piatră - am uitat oare acest aspect? Nu 
posedau niciun dispozitiv modern de măsură, telescoape sau 
computere. Nici măcar obiectia arheologică potrivit căreia 
preotii-astronomi mayasi din vârful piramidelor lor puteau să 
observe cerul înstelat fără să fie obligaţi să răzbată prin ceaţă și 
nori nu prea ţine. Turnurile din piramide - cum ar fi cele din 
Tikal (Guatemala) - sunt aliniate astronomic încă din momentul 
elaborării planurilor acestor construcții. Prin urmare, 
cunoștințele astronomice sunt mai vechi decât înseși aceste 
piramide. 


De unde provin cunoștințele? 


Cu șaizeci de ani în urmă, respectatul astronom Robert 
Henseling a șocat comunitatea științifică printr-o sumă de 
concluzii referitoare la astronomia maya: 


1. Trebuie considerat imposibil ca mayasii să fi avut la 
dispoziţie instrumente și metode pentru măsurarea precisă a 
unghiurilor și a timpului. 

2. Pe de altă parte, nu există nicio îndoială că astronomii 
mayași aveau cunoștințe cu vechime de mii de ani despre 
constelații, printre acestea numărându-se și informaţii de 
încredere asupra tipului și a poziţiilor lor în funcţie de anumite 
date calendaristice. 

3. Acest fapt este de neînțeles, dacă cineva, cumva, nu ar fi 
făcut observaţiile corespunzătoare anterior acestei perioade - 
cu alte cuvinte, cu mii de ani înainte de începutul calendarului 
creștin - transmitändu-le apoi mai departe, pentru posteritate 
[sublinierea autorului]. 

4. Pe de altă parte, asemenea realizări depind de anumiţi 
factori. De exemplu, în acea perioadă anterioară ar fi trebuit să 
existe un interval de dezvoltare cu o durată extrem de 
îndelungată [sublinierea autorului]."?! 


121 Henseling, „Das Alter“. 


De atunci, numărul restrâns de experţi care au lucrat la 
Codexul de la Dresda se feresc de la emiterea de comentarii 
semnificative. Cred că esenţa cunoștințelor astronomice ale 
mayașilor trebuie să fie mai vechi decât ar fi dispuși să 
recunoască experții din mediul academic. Chiar și în Grecia 
clasică, un imperiu bogat în matematicieni și filosofi de prim 
rang, era un sacrilegiu să se afirme că Pământul se rotește în 
jurul Soarelui. Anaxagora (aproximativ 500-428 î.Hr.) a fost 
acuzat de erezie și forțat să își părăsească orașul natal când a 
afirmat că Soarele nu era altceva decât o piatră strălucitoare. 
Ptolemeu din Alexandria (aproximativ 90-168 d.Hr.), care avea 
la dispoziţie cunoștințe de sute de ani ale astronomiei egiptene 
și babiloniene, a plasat Pământul în centrul sistemului planetar. 
Abia când a intrat în scenă Nicolaus Copernic (1476-1543) au 
apărut și dubiile serioase cu privire la acest subiect. El a 
postulat că, de fapt, Soarele era punctul central al orbitelor 
noastre planetare. După el au urmat Giordano Bruno (1548- 
1600), Tycho Brahe (1546-1601), Johannes Kepler (1571-1630) 
și Galileo Galilei (1564-1642), până când în sfârșit, structura 
sistemului nostru solar, cum a ajuns să fie numit, precum și 
orbitele eliptice ale planetelor au fost în sfârșit înţelese pe 
deplin. Cu toate acestea, se așteaptă din partea noastră să 
credem că oamenii Epocii de Piatră din triburile mayase au 
descoperit toate acestea în numai câteva secole - și aceasta în 
lipsa unor instrumente de încredere? 


Tradiţii ale băștinașilor americani 


Este greu de înţeles: în America Centrală a existat un canon 
străvechi, dar deosebit de precis de cunoștințe astronomice, 
strâns legat de zeii care, în ceea ce-i privește (a) au venit „din 
ceruri“, (b) au fost în mod evident înfricoșători și (c) foarte 
adesea au brutalizat omenirea. Aceste cunoștințe au venit de la 
un zeu căruia i se spune „Şarpele Quetzal“, cu toate că o 
asemenea creatură nu a existat într-o măsură mai mare decât 
dragonii din China care suflau flăcări. Mayașii nu erau în niciun 
caz proști. Nu ar fi confundat o pasăre quetzal cu un șarpe 
tunător cu pene. Această contradicţie pur și simplu nu este 
compatibilă cu perfecțiunea cunoștințelor lor astronomice. Si 
dincolo de toate acestea, nu ar trebui să privim cunoștințele 


mayasilor ca fiind izolate; la urma urmelor, verii lor, băștinașii 
din America de Nord trăiau destul de aproape de e Și 
cunoșteau și ei, toţi, șarpele quetzal extraterestru, chiar dacă 
uneori le-a apărut într-o formă ușor diferită. Indienii tootooch de 
pe coasta nord-vestică a Pacificului, din Statele Unite, îi spuneau 
șarpelui quetzal „pasărea-tunet“. Unul dintre totemurile lor 
pentru această pasăre servește drept simbol pentru „orașul 
fiinţelor ceresti“.?”” Aceeași denumire este folosită si de 
populaţia din cadrul Primelor Națiuni? - First Nations - din 
Columbia Britanică. Si aici șarpele quetzal este cunoscut ca 
pasărea-tunet. Pare mult mai logic. Tribul Pawnee din Nebraska 
zilelor noastre este convins că omul a fost creat în stele și 
mentorii cerești veneau în mod regulat pe Pământ „să le spună 
bărbaţilor și femeilor mai multe din ce trebuiau să știe“.!2* Noi, 
cercetătorii din zilele noastre, tratăm înţelepciunea mayașă de o 
manieră izolată, ca și cum nu ar mai fi existat și alte triburi sau 
alţi descendenţi, în alte regiuni, care să-și fi păstrat folclorul si 
tradiţiile exact la fel. 

Mitul creaţiei tribului Cherokee (din nord-vestul Georgiei) 
începe astfel: „La început, toate fiinţele vii trăiau și locuiau sus, 
în cer... ocupanţii sălașului din cer erau nerăbdători să coboare 
din cer, pentru că sălașul din cer era din ce în ce mai 
aglomerat“.'?? ` 

Tribul Miccosukee (din sudul Floridei) susține că: „In urmă cu 
mult timp, un trib a coborât din cer în mlaștinile Mikasuki din 
nordul Floridei. Au înotat pe mal si au ridicat orașul Mikasuki. 
Numele indienilor Miccosukee provine din numele acestui 
oraș“.126 

În Columbia Britanică (coasta pacifică a Canadei) populaţia 
Salishan spune că: „Odată cândva, oamenii de pe Pământ au 
vrut să facă război cu oamenii din cer...“'?7 

Canada mai este și căminul tribului Ojibway (Ontario, 

Canada). Potrivit traditiilor lor, si ei apartin societätii „oamenilor 
din cer“.'?® Acești „oameni din cer“ sunt „nu îngeri, ci oameni cu 
pielea mai deschisă la culoare și tunici roșii-stacojii cu glugi“.'?? 

Si, desigur, indienii Hopi (din Arizona) vorbesc si ei despre 
„mentorii din ceruri“.1% Fac chiar și în prezent reprezentări ale 
acestor mentori, sub forma unor păpuși. 

Acestea sunt numai câteva exemple de pe continentul nord- 
american. Nu pot să-mi alung sentimentul că specialiștii în 
cultura maya din mediile academice consideră șarpele quetzal 
ca fiind ceva unic, dar, după ce am parcurs legendele și istoriile 
vechi de mii de ani ale altor culturi, a început să-mi fie clar că 
zeii din acele timpuri (respectiv extratereștrii) le-au împărtășit 
foarte multe cunoștințe strămoșilor noștri - mai ales din 
domeniul astronomiei. Și există chiar și relatări ale unor martori 
oculari, care au fost prezenţi la momentul respectiv și și-au 
trecut în scris experientele."?! 


Calendarul mayas cu roţi 


Calendarul mayas - actualmente descifrabil graţie cercetărilor 
iniţiale ale lui Diego de Landa - ne duce acum la următorul 
exemplu de nebunie a acestui popor din junglă. Cea mai mică 
unitate a sa era o „săptămână“ de 13 zile. Imagineazä-ti o roată 
dintatä mică, având 13 dinţi, pe care sunt gravate numere 
mayașe de la 1 la 13. Urmează o „lună“ de 20 de zile - pentru 
ochii minţii, o roată dintata cu 20 de dinţi. Acum se aduc cele 
două roţi în contact și se notează o poziţie zero - pe roata mică 
în punctul „unu“; pe roata mare la cuvântul mayaș imix. După 
13 rotații, cele două roţi dinţate revin în această poziţie de start. 
In total, acest ciclu a fost parcurs de 260 de dinţi, ceea ce 
echivalează cu un an mayas de 260 de zile. 

Insă - toată lumea știe acest lucru - anul nu are 260 de zile. 
Are 365 de zile. Un calendar cu 260 de zile nu i-ar fi de folos nici 
omului și nici animalului pe Pământul nostru. Nu ai putea marca 
nici primăvara, nici toamna; nu ar exista date exacte nici pentru 
semănat și nici pentru recoltat. Până în această zi, nimeni nu 

știe de ce mayasii au folosit un an de 260 de zile. Prin urmare, 
este cunoscut drept „anul zeului“ sau „anul sfânt“. Mayasii îl 
cunoșteau sub numele de Tzolk'in. Toate ritualurile religioase 
mayașe aveau loc potrivit ritmului Tzolk'in, toate datele lor 
sfinte pot fi citite pe Tzolk'in. Pentru uzul cotidian sau pentru 
scopuri agricole însă, calendarul Tzolk'in era inutil. 

Astronomii mayasi știau acest lucru. La urma urmelor, 
cunoșteau datele orbitale exacte ale Pământului - cu o precizie 
inexplicabilă. Măsuraseră durata precisă a anului la exact 
365,242129 zile. Această cifră este mai precisă decât actualul 
nostru calendar! lată doar o comparaţie: 


Calendarul iulian = 365,250000 zile 
Calendarul gregorian = 365,242500 zile 
Calendarul mayas = 365,242129 zile 
Calculul astronomic absolut = 365,242189 zile 


In fiecare caz apar zecimale. Noi compensäm imprecizia 
calendarului adăugând o zi in plus la patru ani o dată - ceea ce 
numim an bisect. Respectiv este ziua în care nefericitii născuți 
în 29 februarie au ocazia să-și mai sărbătorească și ei 
aniversarea! Mayașii au rezolvat problema altfel: au adăugat 13 
zile la fiecare 52 de ani și, printr-o sumă de alte trucuri, au 
reușit să creeze cel mai precis calendar din lumea antică. 

Celor două roţi dinţate care reprezintă anul Tzolk’in de 260 
zile trebuie să-i adăugăm acum o a treia, mai mare, cu 365 de 
dinţi. Mayașii numeau calendarul de 365 de zile Haab. Acum 
procedăm la fel ca înainte, de această dată cu toate cele trei 
roți dinţate deodată. De această dată facem un semn cu roșu pe 
toate cele trei roți dinţate în poziţia zero. Cât va dura până când 
cele trei roți dinţate vor ajunge din nou în poziţia inițială? 
(Pentru simplificarea procesului, am adăugat nume lângă 
cuvintele mayase din imaginea 4.5.) 

Avem 18.980 de dinţi sau zile. Cu alte cuvinte, roata cu 365 
de dinţi s-a rotit de 52 de ori; roata de 260 de zile s-a rotit de 73 
de ori. Pentru mayasi, aceasta însemna că 52 de ani pământești 
echivalează cu 73 de ani ai zeilor. Cercetătorii mayași au chiar și 
un termen pentru această perioadă: calendarul complet. 


4.5. Trei roţi ale calendarului mayas. Pentru claritate, lângă 
cuvintele mayase au fost adăugate nume. Imagine din colecţia 
autorului. 


Mayasii calculau cu numere mult mai mari decât cele 18.980 
de zile ale calendarului complet. Există calcule calendaristice de 
2 3.040.000.000 de zile sau 64.109.589 de ani. Unele inscripţii 
ajung chiar și cu 400 de milioane ani în trecut. Cum este posibil 
un asemenea lucru cu un calendar complet de numai 18.980 de 
zile? Soluţia este o a patra roată dintatä, și mai mare, pe care 
cercetătorii culturii maya o numesc „numărătoarea lungă“. 
Aceste patru roţi dințate încep dintr-o fază inițială marcată cu 
amenintätoarele glife „4 ahau 8 cumhu“. Inceputul calendarului 
mayas. Dar când anume în ceața întunecată a timpurilor a fost 
situat 4 ahau 8 cumhu? Când începe calendarul mayaș - vreau 
să spun în raport cu calendarul nostru? 

Aceasta este o întrebare de pe urma căreia generaţii întregi 
de istorici au avut nenumărate nopţi de insomnie! Pe baza 
sărbătorilor religioase care au fost celebrate după conquista 
spaniolă, a fost posibil să se numere retroactiv. In cele din urmă, 
experții au căzut de acord asupra unei date: 13 august 3114 
î.Hr. Această zi a reprezentat în mod cert începutul calendarului 


mayaș. 

Până acum, toate bune. Dar de ce și-au început mayasii 
calendarul în data de 13 august 3114 î.Hr.? Strict vorbind, 
potrivit gândirii acceptate, mayașii nici măcar nu existau la 
această dată. Cu alte cuvinte, data de început este mai veche 
decât poporul respectiv. Fiecare cultură are sau a avut propriul 
calendar și data la care începe marchează întotdeauna un 
eveniment deosebit de important. Pentru creștini, acesta este 
nașterea lui Hristos. De la acest moment începe numărătoarea. 
Pentru musulmani, este data la care Mohammed s-a mutat din 
Mecca în Medina (622 d.Hr.). Calendarul evreiesc începe la 
crearea lumii, cu 5770 ani în urmă (3761 î.Hr.). Prin urmare, ce li 
s-a întâmplat strămoșilor mayasilor, nespus de important, încât 
să-i determine să-și înceapă calendarul în data de 13 august 
3114 î.Hr.? 

Mayasii își transmit povestea prin legendele lor, consemnate 
pentru posteritate în Cartea Preotilor-Jaguar. Este una dintre 
așa-numitele cărți „Chilam Balam“ care au fost primele scrise 
după conquista spaniolă. Din fericire, spaniolii nu au reușit să-i 
elimine pe absolut toți preoţii. Câţiva au reușit să scape. Ascunși 
în diferite ascunzätori depărtate, și-au asternut în scris 
cunoștințele pe hârtie nouă. Așa au apărut cărţile Chilam Balam. 
Poţi să citești singur: „Au coborât de pe străzile din ceruri... au 
vorbit limba vrăjită a stelelor din ceruri... Da, semnul lor este 
certitudinea noastră că au venit din ceruri... Si când se întorc, 
cei treisprezece zei și nouă zei vor repune ordinea în ceea ce au 
creat cândva“.!*? 

În capitolul 3 am discutat despre limbă, semnificaţiile ei și 
felul în care s-a dezvoltat și s-a schimbat. În acest citat din 
Cartea Preotilor-Jaguar trebuie că este evident chiar și pentru 
cel mai novice că acest cuvânt, ceruri, este aici sinonimul 
pentru spațiu. 

Dintr-un punct de vedere pământean - cu alte cuvinte în 
termeni de insämäntare și recoltare - monumentalele cicluri 
mayașe nu au niciun sens. Însă au avut un sens în mintea 
mayasilor. De exemplu, după 37.960 zile, zeii și-au început 
călătoria către märetul lor loc de odihnă. Aplicarea unei 
asemenea afirmaţii Sarpelui Quetzal (respectiv navei spaţiale) 
poate foarte bine să fie logică, însă nu mai este nicidecum 

logică dacă șarpele quetzal nu este altceva decât o referire la 
pasărea quetzal. 


Întoarcerea lui Bolon Yokte 


După ce am fixat data de început a calendarului mayas în 13 
august 3114 î.Hr., putem începe să ne jucăm din nou cu roţile 
dinţate ale numărătorii lungi. Cât va trece până când toate roţile 
dinţate ale numărătorii lungi vor reveni în poziția de început? 
Este o joacă de copil să rezolvi această problemă cu 
calculatoarele din ziua de azi. Cunoaștem data de început și 
știm câţi dinţi sunt pe roţi. Dacă transferăm rezultatul pe 
calendarul nostru, observăm că sfârșitul calendarului mayaș 
este situat în data de duminică, 23 decembrie 2012. Aceasta 
este data la care este așteptată întoarcerea zeilor din 
îndelungata lor călătorie. Asta ne spune inscripţia de pe 
monumentul numărul 6 din Tortuguero (vezi începutul acestui 
capitol pentru mai multe informaţii). S-ar părea că Bolon Yokte 
se întoarce. 

Unul dintre zeii principali ai poporului mayas este cunoscut de 
către experţi sub numele de „Stăpâna Bestie“. Data nașterii ei 
este dată ca fiind 7 decembrie 3121 î.Hr. — cu alte cuvinte, 
înaintea începutului calendarului mayas. Stăpâna Bestie nu este 
singurul zeu mayaș care a venit pe Pământ înaintea începutului 
calendarului mayas: mai există multi alţii. In templul numărul 
XIV de la Palenque, Bolon Yokte apare cu o faptă care s-a 
întâmplat în data inimaginabilă de 29 iulie 931 449 î.Hr. Cum s-a 
ajuns la această dată, dacă mayasii și-au început numărătoarea 
abia în 13 august 3114 î.Hr.? 

Ei bine, iată cum stau lucrurile: calendarul începe în 13 
august 3114 î.Hr., însă mayasii au folosit o glifă specială pentru 
a arăta ce s-a întâmplat înainte sau după debutul calendarului 
lor - exact cum noi folosim abrevierea î.Hr., pentru a descrie 
evenimentele care au avut loc înaintea debutului calendarului 
creștin. Însă întrebarea de 64 de mii de dolari este următoarea; 
ce se va întâmpla în data de 23 decembrie 2012? 

Bolon Yokte împreună cu cohorta lui de zei mayasi se va 
întoarce într-adevăr pe Pământ? În numai câţiva ani de acum 
înainte vom fi martorii unui „șoc al zeilor“? Cum ne putem 
pregăti pentru așa ceva? 


Cum sä ne pregätim? Iti recomand aceastä carte! Ce altceva? 
Dar cum rämäne cu data de 23 decembrie 2012? Va reprezenta 
această dată o catastrofă pentru omenire? Ei bine, înainte să 
facem vreo afirmaţie de acest gen, ar trebui să fim cât se poate 
de siguri că este vorba despre data corectă și - în ciuda roţilor 
dinţate mayase - cu certitudine nu suntem deloc siguri. 
Specialiștii în cultura mayasä au dezbătut ani de-a rândul 
momentul debutului calendarului mayas. Teoriile au acoperit 
complet o perioadă cuprinsă între anii 8498 î.Hr. și 3114 î.Hr. 
Singurul lucru asupra căruia experţii au putut să cadă de acord 
este că, indiferent care a fost momentul de debut al 
calendarului mayaș, el s-a situat înainte ca mayașii să fi existat. 
In cele din urmă au căzut de-acord asupra datei de 13 august 
3114 î.Hr., deoarece pe această premisă au reușit să 
recalculeze datele religioase ale mayasilor în cursul epocii 
conquistadorilor. Prin urmare, această dată să fie într-adevăr 
răspunsul final și definitiv? Ei bine, nu aș băga mâna în foc 
pentru asta. 


Greșeală de calcul? 


Si atunci cum se relationeaza această dată cu calendarul 
nostru? Hai să spunem așa: mă aflu în anul 2009 și scriu 
această carte la calculatorul meu. Două mii nouă: acesta este 
numărul de ani care se presupune că au trecut de la nașterea 
lui Hristos într-o iesle umilă din Bethleem. Dacă presupunem că 
primii creștini au început să numere abia la douăzeci de ani de 
la nașterea lui lisus, ar însemna că acest calendar al nostru ar fi 
mai scurt cu douăzeci de ani. Douăzeci de ani care nu există 
nicăieri. Numărul 2009 ar fi greșit. Transformarea calendarului 
mayaș în calendarul creștin nu se bazează pe timpul efectiv 
care s-a scurs, ci pe datele reale pe care le folosim. Două mii 
nouă este un simplu număr - un număr care nu reprezintă în 
mod obligatoriu un număr de ani care într-adevăr s-au scurs. lar 
dacă numărul 2009 este greșit - deoarece un număr de ani nici 
măcar nu au fost luaţi în calcul - nici numărul 2012 nu poate să 
fie corect. Peste toate acestea, nu suntem nici măcar absolut 
siguri că în Evul Mediu au fost operate corectiile calendaristice. 

Dacă acceptăm că primii creștini au omis o perioadă de 
douăzeci de ani, atunci data corectă de astăzi - în sensul de 


timp care a trecut efectiv, și nu în sensul de date exprimate în 
ani - ar fi 2029 și nu 2009. În acest caz, data de început, 3114 
î.Hr., calculată pentru calendarul mayaș ar fi greșită. De ce? 
Pentru că toate calculele se bazează pe datele exprimate în ani, 
și nu pe timpul care efectiv s-a scurs. Calculele încep fie 
dinaintea nașterii lui Hristos, fie după aceea. Indiferent în ce 
direcție ne-am îndrepta, tot ne mai lipsesc douăzeci de ani din 
calcule. Dacă lipsesc douăzeci de ani de după nașterea lui 
Hristos și în realitate au trecut, de fapt, 2029 de ani, atunci 
sumbrul an 2012 - anul în care ar fi urmat să se întoarcă zeii - 
ţine deja de domeniul trecutului. După cum știm, nu s-a 
întâmplat nimic - dacă lăsăm deoparte numărul de observaţii 
OZN bine documentate din punct de vedere stiintific.'?? Și atunci 
înseamnă că totul este o mare cacealma? 

Nu. Asa-numitii zei ai Antichității, acei mentori care i-au 
instruit pe strămoșii noștri din Epoca de Piatră în domeniul 
artelor, cum ar fi astronomia, se vor întoarce. Personal știu 
acest lucru foarte bine; există prea multe dovezi ca să mai am 
vreun dubiu. Insă nu mai putem să fixăm ziua de duminică 23 
decembrie 2012. Nu numai culturile și religiile pe care le-am 
menţionat deja au această credinţă în a doua venire. Se poate 
aplica aproape întregii lumi antice, din urmă cu mii de ani și 
până în prezent. 

Creștinii așteaptă întoarcerea lui lisus. Poţi să citești despre 
aceasta în Evanghelia lui Marcu (capitolul 13, versetul 26): „Si 
atunci îl vor vedea pe Fiul Omului venind din nori cu putere 
mare și cu slavă“. 


Mahdi al musulmanilor 


Lucrurile nu stau diferit nici în cazul lumii islamice: 
musulmanii așteaptă venirea lui Mahdi. Imamii - mentorii 
islamului - reiterează în permanenţă că este greșit să se 
speculeze pe marginea datei întoarcerii lui Mahdi, deoarece este 
un secret pe care numai Allah îl știe. Cândva, un străin l-a 
întrebat pe al cincilea imam, al-Bagir, ce semne vor precede 
întoarcerea lui Mahdi. Imamul i-a răspuns: 


Va fi când femeile se vor purta ca bărbaţii și bărbaţii se vor 

purta ca femeile; și când femeile vor sta cu picioarele desfăcute 
pe șaua cailor. Va fi când martorii falși vor fi crezuti și când 
adevărul va fi respins; atunci când oamenii vor vărsa sângele 
altor oameni fără motiv, când se vor destrăbăla și vor risipi banii 
săracilor.154 


Potrivit acestor criterii, Mahdi ar fi trebuit să se afle aici de 
multă vreme. Insă - ne-o spun eruditii islamici - înainte să se 
întâmple, trebuie să vină șaizeci de profeti mincinosi. Nu am 
idee câţi profeti mincinosi au fost, însă numărul lor trebuie să fi 
depășit de mult cifra de șaizeci. Literatura islamică este absolut 
neclară în privinţa momentul și locului în care se va produce 
această revenire. Mahdi este mântuitorul de apoi. Va veni „în 
noaptea a douăzeci și treia a lunii Ramadanului“.!5 Această 
noapte este „Noaptea Puterii (Laylat al-Qadr) în care a fost 
revelat Coranul, noaptea în care se pogoară ingerii“."?° 

ludaismul nu este nici el străin de această idee: evreii 
credincioși așteaptă venirea lui Mesia de mai mult de cinci mii 
de ani. Evreii, desigur, nu l-au acceptat niciodată pe lisus ca 
Mesia. 


4.6. Reprezentare a lui Ahura Mazda din religia Parsi. 
Imagine din colecţia autorului. 
Conceptul se ivește și în străvechea religie iraniană Parsi. 

„Avesta“ - care înseamnă „text fundamental“ sau „învăţătură“ - 
cuprinde texte religioase ale parșilor, adepţii lui Zarathustra.'?” 
Se spune că însuși Zarathustra s-a născut în urma unei 
imaculate concepţii. Potrivit tradiţiei zoroastriene din cer a 
coborât un munte scăldat în lumină pură. Un tânăr a ieșit din 
acest munte purtând embrionul lui Zarathustra, pe care l-a 
implantat în pântecul mamei sale. Fragmente din această religie 
străveche se păstrează în texte scrise cu caractere cuneiforme, 
alcătuite la porunca regelui Darius cel Mare (aproximativ 549- 
486 î.Hr.), a fiului său Xerxes (485-465 î.Hr.) și a nepotului său, 
Artaxerxes (464-424 î.Hr.). Obiectul suprem al veneratiei este 
divinitatea „Ahura Mazda“. Această divinitate este reprezentată 
ca un inel cu aripi care stăpânește asupra lumii. Este imposibil 
să-ţi scape similitudinile cu discurile solare înaripate din Egipt. 


Toţi zeii se întorc! 


Potrivit textelor parsi, constelaţiile sunt subimpärtite in 
aglomeratii de stele care sunt stăpânite de diverși comandanţi. 
Pe urmă, textele capătă un ton milităros, deoarece se referă la 
soldaţii sistemelor solare care își poartă bătăliile în întregul 
univers. Quadriga solis, carul cu patru roţi tras de cai inaripati își 
are rădăcinile în cultura iraniană.:% În cadrul ei, se spune că zeii 
diferitelor planete mână carul soarelui. În „yashts“, un fel de 
subdiviziuni ale Avestei, se poate citi, în capitolul 10, versetele 
67 și 68: „Cine mână în carul cu roţi înalte, făcut din substanţă 
divină din Karshvare de Arezahi în Karshvare de Xwaniratha... 
alb, strălucitor, văzut de departe, binefăcător, înzestrat cu 
cunoaștere, merge ușor prin spaţiul ceresc... (capitolul 10, 
versetul 125). Patru armăsari trag carul, toți de aceeași culoare 
albă, trăind cu hrană cerească și nemuritori“. 

Spaţiul pare să fie plin de asemenea mașini zburătoare și 
deosebirile de termeni, cum ar fi săgeată, pasăre, hrană 
cerească și făcut din materie cerească dovedesc că parșii știau 
despre ce vorbeau. 

Desigur, și parsii au așteptat revenirea zeilor Jor. 179 „Făpturile 

luminii“ trebuiau să coboare din ceruri, credeau ei. Zarathustra 
însuși l-a întrebat pe zeul său Ahura Mazda în legătură cu 
sfârșitul timpului și i s-a spus că „atotcuceritorii“ vor cobori din 
ceruri. Sunt nemuritori; minţile lor sunt perfecte. Inainte ca 
aceste divinităţi să apară pe firmament, lumea va fi lovită de un 
vânt puternic de furtună și o stea va cădea din cer. După o 
bătălie îngrozitoare, se vor ivi noi zori pentru omenirii. Omenirea 
va fi atât de meșteră în vindecare, încât „chiar și cei care se află 
aproape de moarte nu vor muri“. 

Diferenţa faţă de mântuitorii altor religii nu este atât de 
spectaculoasă la prima privire, cu excepţia faptului că de 
această dată este vorba despre „atotcuceritori“ care vin să 
salveze lumea. Aceștia sunt cei pe care îi așteaptă parsii: zeii 
din bolta cerească. 

În hinduism, lucrurile devin chiar şi mai complexe, din cauza 
panopliei de zei. La origini, cred hindusii, în lume nu exista 
lăcomie sau dorinţă - un loc de o asemenea fericire cu greu ni l- 
am putea imagina. Acest paradis care trezește invidia a 
supravieţuit până când spiritele rele, dar tot zei și ele, au 
întunecat minţile oamenilor. Zeii erau, într-adevăr, făpturi 
omnipotente și nemuritoare, cu o mare putere. Cu toate 
acestea, și ei manifestau o natură distinct umană și aveau 
înclinația de a îmbrăca înfățișări omenești. Cel mai mare dintre 
ei a fost Stăpânul Cerurilor (Indra), care era stăpânul tuturor 
celorlalți. 

În Vanaparvan - o parte a poveștii epice indiene străvechi 
Mahabharata (capitolele 168-173) - se spune că zeii au trăit în 
adevărate orașe spaţiale care orbitau la înălţime deasupra 
Pământului. În acest caz putem spune, cu o oarecare 
certitudine, că orice interpretare religios-psihologică ar nimeri 
cum nu s-ar putea mai rău. Următoarele citate o dovedesc. 

În volumul Drona Parva (de asemenea o parte din 
Mahabharata) se poate citi la pagina 690, versetul 62, că trei 
orașe spaţiale splendid construite înconjurau Pământul. Ceea ce 
a urmat a fost o înfricoșătoare bătălie spaţială: „Civa, călare pe 
minunatul car alcătuit din toate forţele celeste, s-a apucat de 
distrugerea triplului [sic!] oraș... însă când cele trei orașe s-au 
unit pe firmament, stăpânul Mahadeva le-a străpuns cu 
îngrozitoarea sa suliță făcută din trei noduri“! [sublinierea 

autorului]. 

Textul a fost tradus din sanscrită în engleză în 1888. Pe 
vremea aceea, nimeni nu avea idee de navele-mamă 
intergalactice (respectiv orașele de pe firmament). Și oricine ar 
veni cu obiectia că „orașele cerești“ ar fi putut să fie pur si 
simplu niște locuri sfinte de pe Pământ va fi forțat să capituleze 
în fața afirmației concrete referitoare la cele trei orașe de pe 
firmament. Mai mult decât atât, distrugerea orașelor „de pe 
firmament“ elimină în mod evident orice loc sfânt de pe 
Pământ. Esenţa acestei povești - bătălii în ceruri, războaie între 
zei - constituie factorul decisiv care face ca ideea motivată 
psihologic a cerurilor, așa cum este ea reprezentată de către 
cercetătorii vechii școli, să pară pe undeva caraghioasă. De 
asemenea, obiectia adesea repetată potrivit căreia omenirea 
pur și simplu a avut nevoie întotdeauna de un „mântuitor“ sau 
de un „personaj ceresc“ similar nu rezistă în faţa cantităţii de 
cazuri documentate. Mesajele vorbesc de la sine. 

Desigur, hindușii au propria credinţă într-o a doua venire: 
cred că Vishnu se va naște din nou ca Krishna pentru a salva 
lumea. 


Mai vechi decât Buddha 


Precursoarea budismului este religia sectei hinduse jaina, 
cunoscută sub numele de jainism. Potrivit învățăturilor sale, 
actuala epocă este doar una din multe altele (asemenea epocii 
mayasilor și multe altele). Cândva, spun ei, din cer au coborât 
așa-numiții Tirthamkaras. Primul dintre ei a fost Rishabha, iar el 
ne-a vizitat planeta, incredibil, cu 8.400.000 de ani în urmă." 
Te-ai aștepta ca asemenea mentori sosiți din spaţiul 
extraterestru să aibă anumite cunoștințe astronomice și 
astrofizice. Deloc surprinzător poate, jainiștii cunosc date 
astronomice pe care noi nu le înţelegem. Învățăturile lor spun că 
dimensiunile universului pot să fie măsurate. Unitatea de 
măsură este rajju. Aceasta este distanţa pe care zeii o străbat în 
șase luni, când se deplasează cu viteza de 2.057.152 yojanas în 
fiecare samay (clipire a ochiului). Avem și noi o unitate similară 
de măsurare: la urma urmelor, ce înseamnă un an-lumină? 
Aproximativ 6 mii de miliarde de mile - 9,6 mii de miliarde de 

kilometri. Potrivit jainismului, întregul univers este plin de viaţă, 
care este distribuită neuniform în cosmos. În gândirea jaina, 
formele primitive de viaţă și plantele pot fi întâlnite pe toate 
planetele care nu sunt prea calde sau prea reci, însă numai 
anumite planete pot să întreţină „fiinţe cu mișcări voluntare“.12 

Si cum rămâne cu revenirile? Abia aici lucrurile devin cu 
adevărat interesante. Intr-un tărâm divin cunoscut sub numele 
de Kalpas, se spune că ar exista magnifice palate zburătoare de 
dimensiunile unor orașe întregi. Aceste reședințe spaţiale au 
fost construite asemenea blocurilor de apartamente, un etaj 
peste altul, astfel încât „Vimanele“ (mașinile zburătoare cerești) 
să-și poată lua zborul în toate direcţiile. De fiecare dată când 
începe o epocă nouă și se naște un nou Tirthamkaras, răsună un 
clopot în palatul principal de pe tărâmul ceresc. Lucrurile sunt 
astfel întocmite încât acest clopot declanșează clopote în toate 
celelalte 3.199.999 palate cerești. Apoi toţi zeii se adună, în 
parte din dragoste faţă de Tirthamkaras si în parte din 
curiozitate. Cei care doresc acest lucru, ne vizitează sistemul 
solar într-un impresionant palat zburător. Și o nouă eră se abate 
asupra Pământului. 


Aceleași cifre, dar de unde vin? 


Budiștii cred că la un moment dat în viitor, pe Pământ își va 
face apariţia augustul Metteyya (numit și Maitreya), perfectul 
Buddha. Budiștii gândesc în termeni de cifre absolut incredibile 
- așa-numitele „yuga“. Ceea ce este cel mai uimitor la ele este 
consecventa față de o serie de surse complet separate. Cifra 
4.320.000 a unei maha yuga (mari epoci) este identică cu cea a 
celui de-al treilea rege antediluvian En-men-/u-ana. El a domnit 
12 sari (un sar este o perioadă de 3600 ani, și 12 x 3600 = 
43.200). Poţi găsi aceste informaţii în Lista Regilor Sumerieni 
„WB-444“ (păstrată actualmente la British Museum în Londra). 
Prin urmare, care este legătura dintre aceste date? 

Sau hai să luăm cifra 288.000 de deva yuga. Care corespunde 
numărului celui de-al șaselea rege străvechi cunoscut sub 
numele de En-sipad-zid-ana. El a reușit să domnească timp de 
opt sari. (Aceasta totalizează 28.800 ani.) Cifrele sunt aceleași, 
cu diferenţă de câteva zerouri. În Grecia poţi găsi aluzii la o așa- 

numită „epocă a lumii“ în lucrările poetului Heraclit. El a stabilit 
acest număr la 10.800.000 ani. Același număr corespunde celei 
de-a doua perioade a regilor sumerieni, respectiv 30 sari sau 
108.000 ani. 

Această joacă cu cifrele nu face decât să dovedească faptul 
că există un fel de numitor comun al tuturor lucrurilor. La un 
moment dat, cândva, demult de tot, în negura timpurilor, 
trebuie să fi existat ceva de genul unei surse standardizate; 
altfel, niciuna din aceste relaţii nu ar avea vreun sens. Această 
origine comună trebuie să se afle foarte, foarte departe în 
trecutul neguros și depărtat. Altfel, cărţile de istorie ar fi 
mentionat-o sub o formă sau alta. 

Având în vedere contemplarea revenirilor pe care am făcut-o, 
știința psihologiei nu-mi oferă niciun indiciu. Nu există niciun 
tipar de bază din domeniul psihologic care să explice aceste 
cifre identice sau atributele identice - fum, foc, cutremurare, 
zgomot - descrise în timpul descinderii zeilor sau al 
inseminărilor artificiale descrise de textele străvechi. Doar ca o 
comparaţie: creștinii catolici cred că lisus a fost rezultatul unei 
concepţii imaculate. Pe de altă parte, ideea concepţiei 
imaculate data din urmă cu mii de ani. Se spune despre 
nenumărați zei importanţi si regi-zei din timpurile străvechi că 
ar fi fost conceputi imaculat. În mare parte este posibil să fi fost 
o expresie a autoslăvirii sau a narcisismului dinastiilor regale. La 
urma urmelor, niciun conducător nu voia să fie mai prejos decât 
vreunul dintre predecesorii săi. Însă originile acestei credinţe se 
bazează pe evenimente reale. Zeii (respectiv extratereștrii) au 
realizat cu adevărat inseminări artificiale. Chiar și originile 
dinastiei regale egiptene pot să fie trasate până la zei. Istoricii 
antici - cei care au scris cu mii de ani în urmă - au pomenit, fără 
excepţie, o rasă de zei care au furnizat sămânţa primilor regi. 
Omenirea nu avea prea multe cunoștințe de astronomie înainte 
să le obţină de la zei; la fel cum a fost și cazul cu arta 
confectionärii uneltelor și a muncii pământului. Chiar si 
sistemele lingvistice și de scriere au venit prin intermediul 
acestor făpturi cerești care ne-au sărit în ajutor: „Ei anume au 
fost cei care au structurat primii limbajul inteligibil și le-au dat 
nume multor lucruri care înainte nu avuseseră niciunul...“1% 

Ştiinţa din zilele noastre ignoră aceste consemnări. Nu sunt 

considerate utile; sunt prea numeroase. Si în apocrife se 
vorbește despre „învățătorii cerești“, cu toate că, în acest caz, 
sunt numiţi „îngeri decäzuti“.'* În tradiţiile evreiești nu există 
un sfârșit al „celor aleși“ a căror sămânță nu a fost de origine 
pământeană. Este un fapt pe care majoritatea popoarelor l-ar 
trece sub tăcere; ar prefera să nu-și murdărească mâinile cu 
asemenea concepte. Si brusc, Erich von Däniken este asociat cu 
rasiștii nătângi, ca și cum „sămânţa cerească“ ar fi fost ideea 
mea și i-aș fi făcut eu însumi pe „cei aleși“. Să lămuresc 
lucrurile pentru cei care tot nu au înţeles: acest întreg mod de 
gândire nu este produsul imaginaţiei mele. Vine direct, exact 
din acele cărţi care pentru multi oameni sunt cele mai sfinte 
dintre toate scrierile. 


Noe, un copil al extratereștrilor 


În consecinţă, Noe, supravietuitorul Potopului, nu a fost un 
oarecare. Fapt bine cunoscut de altfel, îi este dat ca tată 
pământesc „Lamech“, însă Lamech nu a fost tatăl biologic al 
fiului său. Poţi citi acest lucru în Sulul lui Lamech - unul dintre 
celebrele Manuscrise de la Marea Moartă.'* În el se povestește 
cum Lamech s-a întors acasă într-o zi dintr-o călătorie 
îndelungată, care durase șapte luni. Când a intrat în cort, a 
văzut un băiat mic, care nu părea să fie din familia lui. Avea alţi 
ochi, părul îi era de altă culoare și avea și pielea de o culoare 
diferită. Furios, Lamech a înfruntat-o pe soţia lui, dar ea i-a jurat 
pe tot ce avea sfânt că nu-i fusese necredincioasă, nici cu vreun 
soldat și nici cu vreunul dintre fiii lui Dumnezeu. Îngrijorat, 
Lamech s-a dus la tatăl său să-i ceară sfatul. Acest înţelept nu 
era altul decât însuși Matusalem. Nici el nu l-a putut ajuta și a 
recurs la ajutorul tatălui său, și anume al bunicului lui Lamech. 
Acesta era Enoch - al șaptelea profet antediluvian. Enoch i-a 
spus fiului său, Matusalem, că trebuia să-i spună lui Lamech să-l 
accepte pe copilul străin ca si cum ar fi fost al lui. „Fiintele 
cerești“ își puseseră sămânţa în soţia lui fără să abuzeze de ea 
sexual. Băiatul din flori era destinat să devină părintele unei noi 
rase după Potop. Lamech trebuia să-i pună băiatului numele 
Noe. Și așa a făcut. 


144 Riessler, Altjüdisches. 
145 Burrows, Mehr Klarheit. 


Ce legătură are această încântătoare poveste cu întoarcerea 
zeilor? Acest episod ne arată că Enoch - bunicul lui Lamech! — 
știa deja despre viitoarea catastrofă a Potopului. Cu alte cuvinte, 
Potopul nu a fost o catastrofă naturală, a fost plănuită. Și „Prea 
înaltul“ (căpitanul navei spaţiale) care îl „răpise“ pe Enoch, îi 
spusese acest lucru personal.!* Cine a aranjat inseminarea 
artificială a soţiei lui Lamech? Aceiași călători spatiali care l-au 
instruit și pe Enoch în mai multe domenii ale științelor și l-au 
ridicat de pe Pământ într-un „car în flăcări“. Enoch este un alt 
personaj care, după o lungă absenţă, este așteptat să se 
„reîntoarcă pe Pământ“. 1” 


Gesar a venit și el din ceruri 


În cartea sa documentată exhaustiv despre Tibetul antic, Willi 
Grömlin dovedește că regii tibetani de la începuturi au avut 
origini extraterestre.'”® Gesar este unul dintre ei: avea o mașină 
zburătoare cu care și-a impresionat foarte puternic poporul și 
chiar a adus cu el pe Pământ un obiect străin: un „dorje“. Era un 
fel de armă cu roluri multiple. Modele ale ei pot fi văzute în 
templele tibetane. Acești extratereștri au mai adus cu ei din 
ceruri și scrieri indescifrabile. Unele dintre ele rămân ascunse 
într-o peșteră „pentru generaţiile viitoare care vor fi capabile să 
le înţeleagă“.!* Primii regi ai Tibetului au venit din spaţiul 
extraterestru. Unii dintre ei s-au întors apoi mai târziu - cu 
promisiunea că vor reveni cândva, într-un viitor foarte 
îndepărtat. Doar atât? 

Ne-am abătut întru câtva de la subiect. Vorbeam de fapt 
despre întoarcerea zeilor din lumea mayașă. Însă mayasii nu au 
fost singurii care au nutrit asemenea credinţe, indiferent dacă 

4.7. Modelul unei dorje în fața unui templu tibetan. Imagine 
din colecţia autorului. 


o știau sau nu. Așteptările legate de întoarcerea zeilor rămân un 
fapt irevocabil. În întreaga lume. Creștinii și evreii îl așteaptă pe 
Mesia, iar musulmanii îl așteaptă pe Mahdi, care nu este altceva 
decât un alt nume pentru un personaj mesianic. O persoană 


normală care devine ulterior rege nu poate să fie un Mesia, 
pentru simplul motiv că acest cuvânt - „om“ sau persoană - 
este complet nepotrivit pentru a-l explica pe Mesia. Profesorul 
Hugo Gressmann, un cunoscut și recunoscut exeget al Vechiului 
Testament, analizează această situaţie după cum urmează: „Ca 
ambii să fie unul și același lucru pare să fie foarte puţin probabil, 
deoarece Mesia pare să fie o fiinţă cerească. Mai mult decât 
atât, este considerat de asemenea ca fiind preexistent. A existat 
dinainte să fi existat oamenii“.150 

În mod evident, nu toate religiile au dreptate. Unele dintre ele 
trebuie să mai nimerească și pe alături, nu? Dar dacă toate 
greșesc? Motivul reîntoarcerii zeilor nu le aparține mayasilor 
într-o măsură mai mare decât le aparţine incașilor, egiptenilor, 
budiștilor, creștinilor, musulmanilor, evreilor și oricui altcuiva de 
pe acest Pământ. Așteptările la o revenire sub o formă oarecare 
sunt globale și sunt întemeiate pe o promisiune făcută de 
extratereștri străbunilor noștri, cu mii de ani în urmă. „Ne vom 
întoarce!“ le-au spus ei unora dintre studenții lor. Mayasii au 
păstrat literal această promisiune și au dat și o dată pentru 
împlinirea ei: 23 decembrie 2012. În cazul în care calendarul 
nostru este corect, este o dată pe care putem să ne bazăm 
destul de mult. 


Se întorc! 


Poţi să fii absolut sigur că acei extratereștri - sau 
descendenţii lor - ne vor mai vizita planeta. Se poate dovedi. 
Prin urmare, este cu atât mai inexplicabil pentru mine de ce 
acest adevăr simplu generează o asemenea reacţie zgomotoasă 
în societatea noastră - de ce etnologii o resping cu o asemenea 
indignare. Negarea manifestată de religiile organizate nu 
reprezintă o mare surpriză. Interpretările exegetice de până 
acum au reușit numai să producă o și mai mare confuzie. 
Interpretările exegetice pur și simplu nu au condus la nimic - iar 
acest fapt nu îmi diminuează cu nimic marele respect pe care Il 
port muncii laborioase a traducătorilor textelor vechi. Mai mult 
decât atât chiar, pletora de controverse va continua să existe 
deoarece premisele sunt false. Sarpele Quetzal nu este altceva 
decât un termen dintr-o listă cu alți mii care sunt și vor rămâne 

complet lipsiti de semnificatii atäta vreme cät psihologia insistä 
să descompună în bucätele până si cel mai banal dintre lucruri. 
Cred că în cartea mea Der Götterschock /Socul zeilor am creat o 
imagine cât se poate de clară și, mai important de-atât, bine 
întemeiată, a modului în care străbunii noștri au ajuns să vadă 
„divinul“ în obiectele tehnice. Reacţiile pe care le-am primit de 
la cititorii mei din lumea întreagă dovedesc că în mod cert ei au 
înţeles. Singura problemă este că oamenii de știință responsabili 
insistă să nu înţeleagă nimic. Prejudecätile și ideile lor 
preconcepute le întunecă judecata într-atât, încât niciunul dintre 
ei nu ar îndrăzni vreodată să îmi sprijine public teoriile. 

Insă nu numai așa-zișii zei se vor întoarce: ca să se sprijine pe 
ei înșiși, aceste fiinţe din spaţiul extraterestru vor reactiva multe 
obiecte și texte care au fost depozitate pe Pământ - au fost 
depozitate cu mii de ani în urmă exact în acest scop. Acești 
învăţători legendari nu și-au împachetat pur și simplu lucrurile 
după care au decolat dincolo de capătul lumii; gândind înainte 
în viitorul îndepărtat, au lăsat în urmă multe lucruri în depozite 
indestructibile. Dar de ce să facă ceva atât de banal, aparent - 
ceva atât de „uman“? Ca să aibă dovezi în viitor: că ei (sau 
străbunii lor) au mai fost aici cu mii de ani în urmă. Si că au 
lăsat în urma lor asemenea obiecte. Unde? Într-o peșteră din 
Tibet, exact acești zei au depozitat texte și obiecte pe care să le 
folosească în viitor. Aceste texte și obiecte sunt descrise de Willi 
Gr&mlin în cartea sa, începând de la pagina 263.'°! În Egipt, în 
camerele ascunse de sub Marea Piramidă și Sfinx, precum și sub 
„Osirion“, în Abydos. Si, în sfârșit, în Ecuador, în America de 
Sud, într-un punct cu coordonatele 77*47'34” vest si 1*56'00” 
sud. Aceasta este poziţia unei biblioteci de plăci metalice 
depozitate special pentru viitor. De către cine? Exact de către 
acei extratereștri care au fost menţionaţi în Cartea lui Mormon. 
După cum este cunoscut de toată lumea, Cartea lui Mormon 
este o lucrare religioasă, exact ca Biblia, atât doar că această 
Carte a lui Mormon începe cu descrierea evenimentelor din 
vremuri străvechi. Exact ca Biblia. lată câteva pasaje din 
capitolul 8, începând de la versetul 16. (Numerele din paranteze 
corespund numerotării din Cartea lui Mormon.) 


Si binecuvântat fie acela care va aduce acest lucru la lumină; 

pentru că va fi adus de la întuneric la lumină, potrivit cuvântului 
lui Dumnezeu; da, va fi scos din pământ și va străluci din 
întuneric și va ajunge la cunoștința oamenilor... (26)... și nimic 
nu poate să o împiedice; și ele [textele] vor apărea într-o zi în 
care se va spune că miracolele s-au sfârșit; și va apărea chiar 
dacă cineva va trebui să vorbească de dincolo de moarte... (29) 
... Da, va apărea într-o zi când se va auzi de focuri și furtuni si 
nori de fum în ţări străine... (30)... Si când se va auzi și despre 
războaie, zvonuri de războaie și cutremure în diferite locuri.152 


Si în cazul în care cineva își spune: „Aha! Däniken este 
mormon!“ ei bine, ar trebui să se mai gândească. Sunt Intr- 
adevăr un om spiritual și religios, pe deplin convins de creaţia 
mâinilor „Marelui spirit al creaţiei“, cum îl consider pe cel 
imposibil de sondat, însă cu siguranţă nu aparţin niciunei 
biserici sau grupări religioase. 

Mostenirile 

Ceva e In neregulă cu trecutul nostru. Este o concluzie sută la 
sută sigură și chiar demonstrabilă. Există texte străvechi, cum 
ar fi cartea „profetului“ Enoch, care a învăţat limba 
extratereștrilor, le citează numele și în cele din urmă dispare de 
pe firmament într-un car în flăcări cu promisiunea vagă că seva 
reîntoarce, într-o bună zi, pe bunul și bătrânul Pământ. (Am scris 
pe larg pe acest subiect în ultima mea carte, History Is Wrong - 
Istoria se înșală.) Mai este și Manetho, cronicarul sârguincios al 
Egiptului antic, ale cărui liste cuprind 380 de regi cu nume și 
date cu care egiptologia modernă nu vrea să aibă de-a face.'?? 
Sau mai este părintele bisericii, Eusebiu!°*, care, exact ca și 
Herodot!" și confratele său istoric, Diodor'”, a enumerat datele 
conducătorilor trecuţi, care îi fac pe arheologii contemporani să 
dea înapoi. Cu certitudine nu ne aflăm pe calea cea bună în 
ceea ce privește istoria veche a omenirii. Ar trebui să fim 
mândri de faptul că „zeii“ extratereștri i-au instruit pe străbunii 
noștri. 

Dar în loc de asta, arheologii si alţi „-ologi“ sunt prea ocupati 
să se certe în legătură cu interpretările corecte ale mentiunilor 
scrise străvechi. (Există vreo temă pe care să nu se certe 
oamenii?) Herodot și compania sunt acuzaţi că greșesc și chiar 
că mint pentru ca - să recunoaştem - cunoașterea 
contemporană este culmea întregii noastre experienţe din 
trecut până în prezent. Însă cum ar putea să fie așa, când 
ignorăm tocmai înţelepciunea primilor istorici? Cunostintele 
noastre actuale sunt culmea a ceea ce poate fi și sfârșitul a tot 
ce poate fi? Prostii! Nu-i nesocotim doar pe observatorii 
străvechi, ci si dovezile vizibile, tangibile, care pot fi 
fotografiate, solide ca piatra, din fața ochilor noștri. Sub templul 
lui Sethos I din Abydos (Egipt) se află un mozaic megalitic 
impresionant - un lucru pe care orice turist îl poate vedea și 
ceva în mod sigur mai vechi decât însuși templul lui Sethos. li 
pasă cuiva? Daniel Ruzo, fost avocat și savant iezuit din Peru, a 
prezentat o serie de monumente în piatră care își au toate 
originile, în mod evident, într-o epocă istorică necunoscută.!! 
Nicio ramură a științei nu a considerat că ar fi avut vreo legătură 
cu ele. Practic, niciodată nu sunt disponibili bani pentru 
finanţarea cercetărilor. La fel stau lucrurile si în cazul 
inexplicabilului platou înalt „El Enladrillado“ din Chile. Acest 
platou se află în provincia Talca, la aproximativ șaizeci de 
kilometri est de orașul Talca și nu departe de „Altos de Vilches“ 
(aproximativ 35*37' sud, 71°05’ vest). La o altitudine de 
aproximativ 1 981 metri se află sute de blocuri de piatră, toate 
perfect tăiate și brăzdate - în mod evident o construcţie 
artificială. Dar cine este autorul? Indiferent cine ar fi, autorul a 
trăit într-o perioadă anterioară oricărei culturi cunoscute din 
Chile. Prin urmare, nu corespunde tiparului nostru evoluționist - 
la fel ca Puma Punku de pe înălțimile din Bolivia. Homberto 
Sarnataro Bounaud, conducătorul unei mici expediţii cu 
destinaţia El Enladrillado, din toamna anului 1968, nota: „Nu e 
nicio îndoială că aici a trăit o cultură străveche anterioară. 
Populaţia băștinașă din această regiune nu putea fi capabilă să 
construiască ceva la o asemenea scară“.158 

În 2008, tânărul profesor chilian Rafael Eissmann a vizitat 
misteriosul platou. El a alcătuit o lucrare extrem de bine 

documentată si fundamentată pe subiectul EI Enladrillado'°? si 
mi-a spus personal: „Cu siguranţă, aici este ceva în neregulă. 
Niciun trib nu a locuit pe acest platou timp de mii de ani. Dacă 
ar fi fost așa, arheologii chilieni ar fi știut. Așadar, înseamnă că 
aceste blocuri cioplite trebuie să fi fost puse aici de o altă 
cultură, cu adevărat veche“. 

Imaginea alăturată dovedește spusele sale. Care știință sau 
care fundaţie de cercetări va ridica mănușa și va răspunde 
provocării? 


4.8. Plăcile din piatră de la El Enladrillado, din Chile. Imagine 
de domeniul public. 


În capitolul 1 ţi-am povestit despre platformele masive din 
Puma Punku, Bolivia. Ti-am arătat imagini ale blocurilor perfect 
cioplite, cu șanțuri cu lăţimea de câţiva milimetri, care cu 
siguranţă nu puteau fi realizate cu unelte aparţinând Epocii de 
Piatră și nici nu puteau fi rezultatul talentelor de proiectare ale 
Epocii de Piatră - cu siguranţă nu pentru vreo cultură cunoscută. 
Ti-am arătat calculele calendaristice precise realizate de dr. 
Edmund Kiss. Poţi să dai înapoi și să te mai uiţi încă o dată, dacă 

vrei; de fapt, îţi recomand să o faci. Anul lui Kiss avea 12 luni a 
câte 24 de zile, ziua având 30 de ore a câte 22 de minute. Acest 
calendar se corelează perfect cu calendarul mayaș și, mai mult 
decât atât, ajunge în trecut până în urmă cu 10.000 de ani. Se 
simte cineva, de vreundeva, incitat de aceste lucruri? Sare 
cineva în sus de emoție din cauza acestor calcule cu precizie 
milimetrică? Există vreun redactor-şef care să strige 
„Dumnezeule, este incredibil!“ înainte să înceapă să adune bani 
pentru proiecte de cercetare? 

Societatea a devenit inertă și leneșă, suprasaturată de 
internet și zdrobită de un zeitgeist care înăbușă pe loc orice 
entuziasm - prea leneșă să observe ceva atât de important sau 
de cutremurător. 

Atitudinea noastră faţă de aceste adevăruri vechi nu va avea 
nicio influenţă asupra întoarcerii „zeilor“. Ei se vor întoarce și 
simpla lor prezenţă ne va zdruncina din rärunchi sufletele 
plafonate. Decembrie, ziua 23, 2012: aceasta este data din 
calendarul mayas. Chiar dacă această dată nu este cea bună, 
șocul zeilor tot va veni. Poţi să pariezi pe ce ai mai scump. 


Capitolul 5 
Inteligența eternă 


Cu două sute cincizeci de ani în urmă, filosoful Immanuel Kant 
scria în lucrarea sa, Critica rațiunii pure: „Nu ar trebui să ezit să 
pariez tot ce am pe adevărul acestei afirmaţii... cel puţin una 
dintre planetele pe care le vedem este locuită“.150 

În afara observaţiilor OZN ocazionale și a presupuselor 
contacte cu echipajele OZN-urilor - care, deocamdată, nu au 
fost verificate științific - în epoca noastră modernă nu a existat 
niciun contact cu „locuitori“ ai altor planete. Si atunci, chiar 
există? Încă din 1950, celebrul specialist în fizică atomică, 
Enrico Fermi, întreba: „Dacă există o multitudine de civilizaţii 
extraterestre, unde sunt?“!% Bună întrebare: unde sunt? In 
curând, această întrebare a devenit celebră în întreaga lume; 
actualmente este cunoscută drept „paradoxul Fermi“. 

În lumea anglofonă, e o abundență de publicaţii de un înalt 


160 Kant, Kritik. 
161 Crawford, „Where“. 


nivel stiintific, care sunt ori pro, ori contra pe subiectul 
extraterestrilor. Cu o obiectivitate rece ca gheaţa, se ocupă de 
întrebări care îi fac pe oamenii din alte părţi ale lumii să dea din 
cap a nedumerire. Nu te poţi alătura decât dacă vorbești bine 
engleza. Pentru mine nu e nicio surpriză că, în părţile Europei în 
care nu se vorbește limba engleză, cercetările legate de 
extratereștri nu beneficiază de niciun fel de finanţare. Poate că 
vorbitorii de limbă engleză sunt mai bine informaţi sau poate că 
pur și simplu sunt mai deschiși la asemenea subiecte. 


Paradoxul Fermi 


Omul de știință William Hosek și-a formulat opinia cu privire la 
paradoxul Fermi în revista de specialitate /B/S (Journal of the 
British Interplanetary Society - Revista Societăţii Interplanetare 
Britanice). Si care a fost concluzia sa fundamentată științific? „In 
consecință, oamenii nu au fost și nu vor fi vizitaţi de ei și 
oamenii nu vor vizita alte civilizatii.“!% Ce-l determină să fie atât 
de sigur? 

Hosek abordează paradoxul Fermi dintr-un punct de vedere 
pur economic. El presupune - și aproape cu siguranţă are 
dreptate - că pe orice planetă materiile prime se vor epuiza în 
cele din urmă. Pe de altă parte, oamenii nu sunt făcuţi să fie 
planificatori pe lungă durată. Respectiv, nu gândesc cu adevărat 
dincolo de durata lor de viaţă - respectiv în termeni de secole. 
Indiferent dacă vorbim de sectorul public sau privat, indiferent 
dacă este vorba de state sau de companii multinaționale, 
investițiile nu se fac cu gândul la secolele viitoare, deoarece 
oamenii se așteaptă să obţină un anumit profit (pentru 
acţionari, la timp pentru următoarele alegeri și așa mai 
departe). Dacă omul ar trimite vreodată o navă spaţială 
interstelară care să caute materii prime, cei rămași pe Pământ 
nu vor ști niciodată dacă echipajul va avea succes sau se va 
întoarce acasă cu mâinile goale. Îţi poţi imagina vreo instituţie 
care să investească poate chiar miliarde de dolari într-un proiect 
care să nu garanteze niciun fel de profit? Oamenii nu trăiesc 
prea mult și vor să vadă rezultate. Și nu doar atât: construirea 
unei nave spaţiale gigantice, multigeneratie (o navă spaţială 
concepută pentru călătorii mai lungi decât durata de viaţă a 

echipajului sau) nu numai că ar costa niște sume uriașe de bani, 
ci ar și necesita niște cantități mari de materii prime preţioase - 
exact acele materii prime de care, de fapt, planeta-mamă 
începe să ducă lipsă. In mod logic, asemenea materii prime nu 
pot fi riscate în cadrul unei aventuri spaţiale incredibil de 
costisitoare care s-ar fructifica de-abia sute de ani mai târziu - și 
aceasta în cel mai bun caz. 

Hosek aplică această logică „pământeană“ și civilizaţiilor 
extrasolare. lar rezultatul analizei sale are calitatea de a te 
aduce cu picioarele pe pământ: în primul rând, înainte să 
primim vreun ajutor din partea unei civilizaţii extraterestre, ar 
trebui să-i cunoaștem pe „străini“ și cel puţin să ne aflăm în 
contact radio regulat cu ei. În al doilea rând, ar trebui ca 
civilizația extraterestră să fie mai avansată decât a noastră. In 
al treilea rând, orice civilizaţie ar trebui să se afle în situația de 
a putea primi mesajele noastre, de a le traduce și, în final, de a 
le înţelege. În al patrulea rând, ar trebui ca această civilizaţie să 
fie în măsură să ne pună la dispoziţie materiile prime pe care le 
căutăm. În al cincilea rând, ar trebui să fie dispuse să își împartă 
cu noi tehnologia și materiile prime. În al șaselea rând, ar trebui 
ca noi să fim capabili să profităm de instrumentele și de 
instrucţiunile lor. Și, în sfârșit, extratereștrii aflați undeva în 
spaţiu ar fi și ei conștienți că, în mod inevitabil, și materiile lor 
prime vor începe să fie pe sfârșite într-o bună zi. Prin urmare, 
pare puţin probabil ca vreo civilizație extraterestră să-i pună la 
dispoziţie unei alte civilizaţii materiile sale prime preţioase. 

Toate acestea par cât se poate de plauzibile - dintr-un punct 
de vedere economic. Doctorul William R. Hosek, autorul acestui 
articol științific, afirmă cât se poate de limpede că observaţiile 
sale sunt exclusiv niște ipoteze economice. Prin urmare, putem 
să uităm de călătoriile spaţiale viitoare, pentru că oamenii vor 
să vadă rezultate pe termen scurt și nu au pur și simplu 
resursele pentru construirea acestei nave spaţiale gigantice. 
(Voi reveni asupra acestei teme mai târziu.) 


SETI 
Dar cum rămâne cu contactul radio? Nu am tot citit materiale 


referitoare la un anume proiect SETI? SETI înseamnă Search for 
Extraterrestrial Intelligence - cäutarea inteligentelor 


extraterestre. Oare nu se cheltuie milioane de dolari in fiecare 
an pentru radiotelescoape uriase, pentru a putea primi si 
transmite semnale? Oare nu am transmis deja semnale In spatiu 
încă din 1960, în cadrul Proiectului Ozma? Ar fi posibil să fi sosit 
de multă vreme vreun răspuns extraterestru, care este ţinut 
secret pentru evitarea panicii în masă în rândurile popoarelor 
lumii? 

Ei bine, răspunsurile la toate aceste întrebări sunt cu mult mai 
complexe decât ar putea părea la prima vedere. Nu știm cu 
precizie care sunt lungimile de undă pe care se operează 
comunicațiile interstelare. Proiectul Ozma din anul 1960 a fost 
realizat de un grup de cercetători de primă mărime din Green 
Bank, West Virginia. La vremea respectivă, ei au optat pentru o 
lungime de undă de 21 de centimetri, care corespunde 
elementului neutru hidrogen. Constatând că hidrogenul este 
prezent in întregul univers, ei au crezut că civilizațiile 
extraterestre ar fi folosit această lungime de undă pentru a 
continua comunicarea. Astăzi suntem ceva mai inteligenţi decât 
atunci. Lungimea de undă de 21 de centimetri este extrem de 
susceptibilă la interferenţe. În spaţiu - pe care cândva îl 
presupuneam ca fiind absolut vid - suierä, bolboroseste, 
trosnește și pocnește tot timpul. Există o adevărată supă de 
zgomote care trebuie să fie filtrate înainte să poți auzi ceva. 
Chiar și înainte să se întâmple asta, ar trebui să cântărești dacă 
măcar semnalul a fost transmis de o sursă „inteligentă“ sau nu 
este decât o interferență ca multe altele. În ciuda tuturor 
acestor eforturi, până în zilele noastre nu ne-a parvenit nici 
măcar un singur semnal radio din partea vreunei specii 
inteligente. În aceste condiţii, întrebarea pe care trebuie să ne-o 
punem trebuie să fie: ar trebui ca noi să trimitem semnale? Ar 
trebui ca noi să facem primul pas și să strigăm în spaţiu: Hei! 
Noi suntem! Dar măcar ar fi posibil? Si de cât de multă energie 
am avea nevoie pentru a avea măcar o șansă de a fi auziti de 
cineva aflat cine știe unde? 

Profesorul George Swenson de la Universitatea din Illinois s-a 
dedicat acestei probleme. Swenson este fost astronom și 
inginer. Specialitatea sa erau oscilaţiile electrice și construcţia 
de antene. Într-un articol publicat în revista științifică Scientific 
American, Swenson analiza imensele dificultăţi asociate 


radioastronomiei.'® Ar trebui să ne indreptäm semnalele spre 
anumite ţinte din spaţiu? Să vizăm o anumită planetă? Pentru a 
fi capabili să facem așa ceva, ar trebui să știm unde este 
localizată precis o planetă care este căminul unei specii 
inteligente. Pe urmă ar trebui ca extratereștrii care trăiesc acolo 
să fie gata să receptioneze semnalele, să aibă antene de 
recepţie instalate și să folosească o tehnologie care să fie cel 
puţin similară cu a noastră. În plus față de toate acestea, 
planetele nu execută doar o mișcare de rotaţie în jurul propriilor 
axe, ci și pe o orbită eliptică, în jurul soarelui lor. Cum ar fi 
posibil să ochim un punct anume din spaţiu de aici, de pe 
Pământ? Să nu uităm că vorbim despre un punct aflat la mai 
multi ani-lumină de Pământ și, ca să fim sinceri, nici măcar nu 
putem fi siguri că există! 

Prin urmare, am eliminat alegerea unei destinaţii precise și 
am decis să trimitem un semnal extins. La urma urmelor, o 
antenă normală de aici de pe Pământ nu-și transmite semnalul 
direct la receptor, ci îl transmite în toate direcţiile. Este accesibil 
pentru toţi receptorii, în același timp. In radioastronomie, acest 
efect se numește „omnidirectional“ (cu alte cuvinte, prezent în 
întregul sector de emisie). Însă nu există niciun mijloc prin care 
se poate transmite un semnal în toată Calea Lactee; energia 
care ar fi necesară n-ar putea fi găsită nicăieri - poate cu 
excepţia unei stele neutronice apropiate. In această situaţie, 
înseamnă că ar trebui să ne concentrăm asupra unui sector ales 
din Calea Lactee. Există numai două stele la o distanţă de cinci 
ani-lumină de sistemul nostru solar; la distanţă de zece ani- 
lumină, numărul lor crește la douăsprezece. Dacă mărim raza la 
cincisprezece ani-lumină, vom avea treizeci și nouă de stele și 
sub o rază de cincizeci de ani-lumină vom avea chiar o sută. Sub 
o rază de o sută de ani-lumină, numărul stelelor se mărește de o 
mie de ori. Actualmente, știm că multe dintre aceste stele au 
propriile planete. Ce nu știm este dacă vreuna dintre aceste 
planete are condiţii asemănătoare celor de pe Pământ sau dacă 
pot să întreţină vreo formă de viaţă inteligentă. Cât de puternic 
ar trebui să fie emițătorul nostru terestru pentru a transmite un 
semnal omnidirectional pe o distanţă de o sută de ani-lumină? 

Profesorul Swenson și-a dat osteneala să elucideze acest 
lucru. Cu alte cuvinte, transmitätorul ar trebui să beneficieze de 

„O capacitate de generare de energie electrică de șapte mii de 
ori mai mare decât cea a Statelor Unite“.1% Chiar și folosind 
energia nucleară, pur și simplu nu ar fi posibil. Ceea ce ne 
rămâne este abordarea pe care am folosit-o întotdeauna: să 
facem semne cu lanterna în întuneric și să sperăm că ne vede 
cineva - sau că una din staţiile noastre de recepţie (care sunt 
deosebit de perfecționate din punct de vedere tehnic și extrem 
de sensibile) va avea într-o bună zi norocul să receptioneze un 
semnal räzlet de la o sursă extraterestră. 


Există răspunsuri 


Aceste concluzii pun capăt oricărei discuţii pe tema 
călătoriilor interstelare sau a contactului radio cu extratereștrii? 
Cu siguranţă ca nu, slavă creatorului! Opiniile unui grup - 
indiferent cât de obiective și de raţionale ar fi ele - se vor afla 
întotdeauna în conflict cu cele ale unui alt grup, ale cărui opinii 
sunt la fel de raţionale și de obiective. Și nu ar trebui să uităm 
că, potrivit profesorului Robert Haviland de la Daytona Beach, 
Florida: „Programul spaţial este împins înainte actualmente de 
amatori care deja au descris fiecare aspect al călătoriilor 
interstelare si al cercetărilor spaţiale. Până si teoria 
relativităţii... a fost dezvoltată de un amator, un secretar de la 
un birou de patente din Elveţia, fără niciun sprijin din partea 
statului sau a vreunei universități “.16 

Einstein (însuși funcţionarul de la biroul de patente) s-a 
călăuzit după maxima potrivit căreia „dacă există o soluţie 
pentru o problemă, atunci o voi găsi“.1* Problemele au existat 
dintotdeauna; le poţi găsi pretutindeni și - în funcţie de stadiul 
actual al cunoașterii - mulţi dintre cei care se consideră 
„raţionali“ declamă fericiți: „Imposibil!“ Alţii, pe de altă parte, 
încep să caute soluţii. Nu este vorba despre niciun fel de 
coincidenţă. În profunzimile constientului nostru - spune-i suflet, 
dacă vrei - ne dăm seama că undeva există o soluție pentru 
toate „imposibilitätile“. Totul ţine de „meme“ sau „conștiința 
universală“ pe care am mentionat-o în treacăt în capitolul 1. 
(Ceva mai târziu voi dezvolta acest subiect.) 

Propulsoare warp? 


In noiembrie 2007, British Interplanetary Society - Societatea 
Interplanetară Britanică - a organizat un simpozion la Londra pe 
tema propulsiei warp. Este vorba despre un propulsor teoretic, 
care ar permite călătorii cu viteze mai mari decât viteza luminii. 
Cadrul matematic fundamental al propulsorului warp a fost pus 
la punct încă din 1994. Viteza warp este atinsă prin curbarea 
(sau „warping“-ul) continuumului spatiu-timp. Aceste „curburi 
spatiale“ au fost prezise de Einstein; acum, existenta lor a fost 
dovedită. (De exemplu, corpurile cerești imense curbează 
lumina.) În cadrul simpozionului de la Londra, mai multi 
matematicieni si astrofizicieni „raţionaliști“ au discutat despre 
expansiunea universului, despre câmpurile gravitaționale în 
vidul spaţial și despre posibilitatea de a „sări“ dintr-o „bulă“ în 
alta, fără a pierde timpul.“ Oamenii de știință au fost de acord 
că propulsorul warp ar exploata cunoștințele noastre legate de 
masă, spatiu-timp și fizica cuantică, fără sa contravină vreunei 
legi fundamentale a fizicii."°® 
_ Profanii pot să se scarpine în crestet și să strige: „Imposibil!“ 
Insă la faptul că nimic nu este imposibil face aluzie chiar și 
Dumnezeu în Vechiul Testament: „Acesta este doar începutul a 
ceea ce pot să facă; acum nimic nu se va mai putea face care 
să-i împiedice să-și atingă scopul“ (Geneza 11:6). 

Incă din 1984, profesorul Michael Papagiannis, astronom de la 
Universitatea Boston, a postulat că proliferarea unei specii în 
Calea Lactee ar putea fi posibilă. Și toate acestea fără vreun 
„propulsor warp,“ care nici măcar nu era un subiect de discuţie 
la vremea respectivă. Potrivit lui Papagiannis, „la o viteză de doi 
la sută din viteza luminii, care este posibilă cu ajutorul fuziunii 
nucleare, o navă spaţială ar putea să străbată o distanţă de 
zece ani-lumină în aproximativ cinci sute de ani.“169 

După aceasta, coloniștii spatiali ar avea nevoie de încă cinci 
sute de ani pentru a industrializa planeta. Este cât se poate de 
plauzibil. La urma urmelor, am avut nevoie de numai două sute 
de ani pentru a progresa de la căruţa trasă de cai la rachetele 

care au ajuns pe Lună si de la abac la supercomputere - si a 
trebuit sa inventam totul pornind de la zero. Colonistii nostri 
interstelari teoretici nu ar trebui sa pornească de la „zero“, 
deoarece toate planurile si metodele de fabricatie le-ar sta la 
dispoziţie de-a gata. Călătorii spatiali nu ar trebui să descopere 
cum să extragă materia primă din pământ, cum să topească 
oţelul, cum să producă mase plastice sau să genereze 
electricitate. După o oprire de cinci sute de ani, ar putea să 
pornească mai departe - fie folosind vechea nava-mama, fie una 
nouă, de construcţie proprie. Și din nou s-ar afla pe drum timp 
de cinci sute de ani și așa mai departe. Papagiannis sublinia: 
„Aceasta înseamnă că fiecare val de colonizare va avea nevoie 
de o mie de ani pentru a străbate o distanţă de aproximativ 
zece ani-lumină (cinci sute de ani călătoria și cinci sute de ani 
de stabilitate și creștere). Aceasta înseamnă o viteză de un an- 
lumină pe secol“.170 


Colonii în spaţiu 


Cu alte cuvinte, am putea să colonizăm întreaga Cale Lactee 
în zece milioane de ani și singura „cheltuială“ ar fi nava spaţială 
iniţială. Şi toate acestea fără niciun fel de propulsor warp. 

De când Papagiannis a făcut aceste afirmaţii în 1983, 
calculele sale au fost actualizate de mai multe ori. Astronomul 
lan Crawford de la University College din Londra sugerează o 
rată de proliferare de zece la sută din viteza luminii și o 
perioadă de patru sute de ani între întemeierea unei colonii și 
următoarea fază: „In acest fel, valul colonizărilor s-ar deplasa cu 
o rată de 0,02 ani-lumină pe an. Luând în considerare un 
diametru de aproximativ 100.000 ani-lumină pentru Calea 
Lactee, am avea nevoie de aproximativ cinci milioane de ani ca 
să o colonizăm complet" 177 

Cinci milioane de ani înseamnă numai 0,05 la sută din vârsta 
Căii Lactee. Oare chiar și noi, oamenii, suntem urmașii unei 
colonii extraterestre fără să ne dăm seama de acest lucru? 
„Imposibil!“ strigă evolutionistii. (De câte ori s-a strigat 
„Imposibil!“ până acum?) Se poate demonstra concludent că am 
evoluat pe Pământ. Nu e nicio contradicţie, răspund rezolvitorii 

de probleme. Este posibil ca rasa omenească să fi apărut pe 
Pământ pe căile evoluționiste obișnuite - absolut posibil. Insă la 
un moment dat, pe parcursul ultimelor câteva mii de ani, a 
intervenit o mutație artificială ţintită, realizată tocmai de acei 
extratereștri care sunt venerati drept „zei“ - după cum se 
consemnează în textele străvechi. Aceasta nu contrazice 
evoluţia - dimpotrivă, o completează cu crearea unui Adam 
(simbolic) și a Evei. Însă există și alte moduri de a privi lucrurile. 

Imaginează-ţi că te afli într-un avion care zboară în jurul 
Pământului. Avionul este încărcat cu seminţe de stejar. La 
fiecare oră deschizi fereastra și arunci un pumn de seminţe. 
Desigur, îți dai seama că o bună parte din seminţe se vor pierde 
în oceane. (La urma urmelor, două treimi din suprafaţa 
Pământului este acoperită de apă.) O parte din ele vor ajunge 
pe nisip - în deșerturi cum ar fi Sahara, Nevada, Gobi, 
Baluchistan. Si mai multe vor ateriza pe piatră, iar altele vor 
ateriza pe undeva prin Arctica sau Antarctica. Doar o mică parte 
din aceste seminţele împrăștiate au șansa de a ateriza pe un 
teren potrivit, după care nici să nu fie mâncate de vreun 
rozător. Această mică parte începe cât de curând să încolţească 
și în cele din urmă te alegi cu un stejar în toată puterea 
cuvântului. Poate că va prezenta câteva mutații, însă va fi în 
continuare, în mod evident, un stejar, deoarece informaţia 
genetică importantă este deja conținută în sămânță. 


Panspermia explică totul! 


Și-acum, hai să transferăm acest model pentru întregul 
univers. Ideea vine de la un laureat suedez al Premiului Nobel, 
Savante Arrhenius (1859-1927). Arrhenius a fost profesor de 
fizică în cadrul Universităţii din Stockholm și a fost un spirit care 
și-a depășit cu mult vremea. Undeva, departe, foarte departe în 
univers - după cum teoretiza Arrhenius - cele dintâi inteligente 
au început să se dezvolte cu mult, foarte mult timp în urmă. 
(Este la fel de imposibil să răspunzi la întrebarea cum a apărut 
această formă de viaţă, pe cât este și răspunsul la întrebarea 
cât de lungă este o bucată de sfoară.) Această primă rasă 
inteligentă - hai să-i spunem Numărul 1 - a fost interesată de 
proliferarea propriei specii in întregul univers. Există 
nenumărate motive pentru aceasta. Exact ca un virus, Numărul 


1 trimite miliarde si miliarde de seminţe de germeni în cosmos - 
la fel de aleatoriu ca seminţele noastre aruncate din avion. 
Numărul 1 știe că majoritatea acestor cărămizi ale vieții vor 
sfârși arzând într-un soare sau revărsându-se pe o planetă 
potrivnică, ori nu vor ajunge nicăieri, cine știe din ce motiv. 
Unele dintre aceste cărămizi vor cădea și pe planete care sunt 
similare planetei Numărului 1. Și astfel înmugurește sămânţa 
vieţii și curând după aceasta începe procesul evoluției. 

În știință, această teorie este cunoscută sub numele de 
panspermie și este o explicaţie logică pentru modul în care 
inteligenţa se poate răspândi în întregul univers - fără niciun 
propulsor warp, fără viteze mai mari decât viteza luminii și fără 
colonii trimise cu nave spaţiale multigeneraţie. 


Cărămizile din „spaţiul extraterestru“ 


Originea vieţii pe Pământ este într-adevăr un mozaic și nu 
poate să fie explicată simplist prin existenţa unei „supe 
primordiale“ sau a unei „ipoteze a nișei“. Mi-am petrecut ultimii 
treizeci de ani scriind pe acest subiect.'”? În această perioadă au 
fost scoase peste șase sute de publicaţii științifice pe tema 
originii vieţii și sensul general a fost de fiecare dată același. 
Ceea ce ar trebui să ne amintim este că „evoluția“ și „originea 
vieţii“ ar trebui într-adevăr să fie tratate separat. Evoluţia este 
transformarea biologică a speciilor (Darwin). Originea vieţii, pe 
de altă parte, este situată înaintea evoluției. Originea vieţii Une 
de cărămizile biologice și de procesele fizice care stau la baza 
ei. 

Profesorul Bruno Vollmert, macrobiolog și fost director al 
Institutului  Polimerilor de la Universitatea din Karlsruhe, 
Germania, nota: „În condiţiile in care preconditiile 
macromoleculare nu sunt indeplinite, neodarwinismul prevalent 
astăzi este nesustenabil ca ipoteză stiintifica“.!”? 

Sir Fred Hoyle, care a fost timp de multi ani profesor de 
astronomie si astrofizica la Universitatea Cambridge, este de 
aceeași părere: 


În perioada precopernicană, Pământul era considerat în mod 


172 Däniken, Beweise, capitolul 5. 
173 Vollmert, Das Molekül. 


greșit ca fiind situat în centrul geometric si fizic al universului. În 
zilele noastre, până și oamenii de știință respectabili consideră 
în continuare că Pământul este centrul biologic al universului. O 
repetare aproape incredibilă a aceleiași greșeli anterioare... 
Singura explicaţie posibilă pentru evoluţie ar exista dacă 
materialul genetic (necesar pentru originile vieţii) ar veni de 
undeva din exteriorul sistemului nostru, cu alte cuvinte dintr-un 
loc cu totul diferit.17* 


Împreună CU genialul matematician, profesorul 
Wickramasinghe de la Universitatea Cardiff, Tara Galilor, Sir 
Fred Hoyle a publicat o carte intitulatä Lifecloud: The Origin of 
Life in the Universe (Välul vietii - originile vietii in univers). 
Descoperirile celor două personalități științifice pot fi rezumate 
în următoarea afirmaţie: „Nu a existat niciodată un stadiu de 
dezvoltare găzduit aici, pe Pământ. Viaţa se dezvoltase deja 
până la un conţinut informaţional relativ ridicat înainte ca 
Pământul să fi existat. Când am primit viaţă, toate întrebările 
biologice fundamentale primiseră deja räspuns“.!’° 

Și continuă în același spirit; cunosc tratatele. Până și 
suporterii cei mai inversunati ai nașterii vieţii pe Pământ, cum ar 
fi dr. David Horn, profesor de antropologie la Universitatea 
Colorado, admit astăzi că au găsit motive serioase de reflecţie 
în cărțile mele. Chiar și profesorul Horn este de acord acum: 
„Viaţa a sosit din spaţiul extraterestru“.176 

De ce continuăm să ne dăm peste cap în încercarea de a 
respinge acest punct de vedere de bun simţ și care poate fi 
dovedit din punct de vedere științific? Ideea că nu suntem 
„apoteoza creaţiei“ sau „culmea evoluţiei“ chiar este imposibil 
de conceput pentru unii oameni? Ne place să ne considerăm cei 
mai buni din galaxie - pur egocentrism, tin să completez. 
Pământul nu a fost niciodată un sistem închis. Am fost și suntem 
în continuare legaţi fără echivoc de univers - fapt care, apropo, 
reprezintă o parte intrinsecă a multora dintre cărţile noastre 
sfinte: „Si Dumnezeu a făcut omul după chipul și asemănarea 
Lui“. (Geneza 27). Dar ce ne pasă nouă de cărțile sfinte? 

Biserica si extraterestrii 


In anul 1600, cälugärul dominican Giordano Bruno a fost ars 
pe rug din cauză ca a emis „monstruoasa idee că viaţă 
inteligentă poate să mai existe și altundeva în univers. Patru 
sute de ani mai târziu, comisia de cultură pontificală a declarat 
execuţia lui ca fiind injustä“.'77 

Biserica romano-catolică și-a schimbat fundamental poziţia și 
aceasta în primul rând din cauza a doi iezuiţi: Pierre Teilhard de 
Chardin (1881-1955) și Jose Gabriel Funes (1963-). Acesta din 
urmă este argentinian și a fost director al Observatorului 
Vaticanului „Specolo Vaticana“ începând din 2006. In total, 
doisprezece iezuiţi - eu îi numesc „garda papală de inteligență“ 
- se ocupă de telescoapele și de astrografele Zeiss de pe 
acoperișul castelului Gandolfo. lezuitii au fost dintotdeauna 
gânditorii progresiști ai bisericii romano-catolice. Ei au fost cei 
care s-au asigurat că Curia Romană nu rămâne închistată în 
Evul Mediu și, de asemenea, își îndeplinesc rolul de a se asigura 
că faima iezuiţilor merge până dincolo de limitele Pământului. 
Ca urmare, treizeci de cratere selenare poartă numele unor 
astronomi iezuiți. 

Cel mai important dintre acești gânditori progresiști a fost 
filosoful și preotul iezuit Pierre Teilhard de Chardin. El a 
recunoscut că există o legătură clară între om și cosmos. Piatra 
de temelie fundamentală a materiei este atomul și aceasta se 
aplică în întregul univers. Atomii înșiși constau dintr-un nucleu și 
particule subatomice și nu doar „există și atât“; sunt supuși 
vibratiilor. Particulele elementare - am menţionat acest fapt în 
capitolul 1 - nu și-au căpătat caracteristicile ciudate și derutante 
de nicăieri, ci tocmai din interacţiunea cu alte particule. Însăși 
definiția spune că o particulă este o „parte“ din altceva, iar 
întregul se reflectă în fiecare particulă constituentă a sa. 
Teilhard de Chardin discuta deja despre aceste lucruri în 1949. 
Termenul său a/ef acoperă totul, de la alfa la omega, și aceasta 
include și cauza, și efectul.!' Până și confrații săi iezuiţi l-au 
considerat pe Teilhard de Chardin ca fiind puţin cam ciudat. În 
1962, la șapte ani de la moartea lui, Biserica Romano-Catolică a 
decis - după ani îndelungaţi de aprinse dispute teologice - că 

punctele de vedere ale lui Teilhard veneau in contradictie cu 
învățăturile creștine. Însă după cum astrofizicienii din zilele 
noastre știu prea bine, Teilhard de Chardin a avut perfectă 
dreptate, ca și Giordano Bruno, cu atâtea secole în urmă. 

Jose Gabriel Fuentes, director al Observatorului Vaticanului, 
nu mai trebuie să lupte împotriva unor asemenea opinii antice și 
depășite. Într-un interviu acordat jurnalului Vaticanului, 
L'Osservatore Romano, el a fost întrebat care este opinia sa cu 
privire la posibilitatea existenţei vieţii extraterestre. Răspunsul 
lui a fost: 


Exact cum există un mare număr de creaturi pe Pământ, pot 
să mai existe și alte forme de viaţă - chiar și unele inteligente - 
care sunt tot creaţia lui Dumnezeu. Acest fapt nu vine în 
contradicţie cu credinţa noastră, deoarece nu putem pune limite 
libertăţii de creaţie a lui Dumnezeu. După cum ar spune Sfântul 
Francisc: Câtă vreme considerăm celelalte creaţii pământești ca 
fiindu-ne „fraţi“ și „surori“, de ce nu am putea să vorbim și 
despre un „frate extraterestru“? Ar putea fi și el, la urma 
urmelor, parte a creatiei.!”? 


Forme impuse 


Evoluţia este cu adevărat cuvântul de ordine al vremurilor 
noastre. Aici, pe Pământ - cu puţine excepţii - este cel puțin 
demonstrabil. Însă evoluţia este și universală. Nu suntem 
altceva decât o microscopică reprezentaţie colaterală în cadrul 
evoluției cosmice. Această evoluţie are forme impuse - 
indiferent dacă are loc aici, pe Pământ, sau oriunde altundeva, 
indiferent dacă se produce la o scară microscopică sau pe o 
scară uriașă. Formele impuse, pe o scară redusă, ar putea fi 
diferite aspecte, ca de exemplu acela că la orice specie 
inteligentă creierul se află întotdeauna în apropierea ochilor. 
Trebuie să fie așa, pentru că aceasta este cea mai scurtă cale 
pentru neuroni. De îndată ce ochii văd ceva, creierul 
reacţionează. Sau orice nas, trompă sau orice alt organ olfactiv 
este localizat în apropierea gurii - trebuie să miroși un aliment 
înainte să-l mănânci. Dintre instrumentele de apucare - braţe, 
mâini, tentacule și așa mai departe - cel puţin unul trebuie să 

fie aliniat cu partea frontală. La urma urmelor, trebuie să vezi 
obiectele pe care le atingi. Noi, oamenii, credem cu toţii că 
dispunem de un lucru căruia îi spunem liberă voinţă. Este 
adevărat, când este vorba de lucruri banale, cotidiene - dar nu 
și când este vorba despre lucruri importante. Încearcă doar să 
faci ceva să oprești curiozitatea! 

Sa spunem, de dragul discuţiei, că delfinii sunt forme de viaţă 
extrem de inteligente. Noaptea, când sar din apă, observă 
luminile slabe cu grade variate de strălucire și culori diferite, 
strălucind pe firmament. Consiliul delfinilor se adună înotând la 
un loc și discută chestiunea: există oare ceva acolo? Mai există, 
poate, si alte feluri de delfini? Mai curând sau mai târziu - în 
termeni de evoluţie nu este atât de important când anume - 
delfinii decid să încerce o călătorie interstelară pentru a afla 
răspunsul la această întrebare arzătoare. Călătoria spaţială nu 
este posibilă pentru o cultură non-metalică. Pentru combinarea 
și turnarea metalelor, ai nevoie de foc. Pentru a face focul, 
trebuie ca mai înainte să ieși din apă! Forme impuse! 

Evoluţia, mutatia și selecţia sunt realităţi cotidiene în univers. 
Se formează sisteme solare și sisteme planetare. Unele dintre 
ele sunt foarte adecvate pentru transportul panspermiei; altele 
nu sunt ideale în aceeași măsură (selecția). Astrofizicienii se 
întreabă: ce s-a întâmplat înainte de Big Bang? Practic, toţi 
folosesc conceptul unei „singularităţi“ - care a fost starea de 
dinainte să se producă Big Bangul, cu aproximativ paisprezece 
miliarde de ani în urmă. Însă de unde a venit această 
singularitate? Ceva care să apară din nimic - asta ar însemna cu 
siguranţă orice, numai știință nu. O soluţie a acestei dileme sunt 
„undele de gravitație cuantică“ - „loop quantum gravity“, ori 
LQV. Potrivit acestei teorii, spaţiul constă în „cuante de spaţiu“, 
care sunt comparabile cu acele mici denivelări pe care le 
întâlnești pe pârtia de schi. Schiorul nu trebuie să-și croiască 
drumul ocolindu-le; trebuie să se adapteze la ele. Exact ca și 
timpul. Teoria gravitaţiei cuantice face imposibilă existenţa așa- 
numitelor „găuri de vierme“ în spaţiu: „... spatiu-timpul nu 
constă în șiruri de atomi de spatiu-timp, ci într-o regiune de o 
plictiseală infinită: structura care se află imediat sub prag pur și 
simplu se repetă la toate scările inferioare, la infinit...“1%0 

Noi, novicii, nu ne putem imagina așa ceva. La urma urmelor, 

cuanta de spaţiu măsoară doar o „lungime Planck“. Aceasta e 
ceva de genul a miliarda parte din a mia miliarda parte dintr-un 
centimetru. 

Lucrul important pe care trebuie să-l înţelegem este că 
această undă de gravitație cuantică poate fi folosită pentru a 
„ocoli“ singularitatea (acel nimic dinainte de Big Bang). 
Rezultatul nu mai este un Big Bang, ci mai curând o „mare 
săritură“. Înaintea Big Bangului nostru a existat alt univers. Big 
Bangul nostru a fost, în realitate, dangătul de înmormântare al 
unui univers anterior. Și va fi tot așa pentru eternitate. 

Desigur, tot mai persistă întrebarea: când au început toate 
acestea? Este o întrebare la care nimeni nu o să poată răspunde 
pe fugă. Ne apropiem tot mai mult de vibrații - oscilaţiile care 
pot fi întâlnite în toată materia. Aș vrea să-mi iau libertatea să 
denumesc aceste vibrații fundamentale „Marele Spirit al 
Creaţiei“. Alţii ar putea să folosească cuvântul „Dumnezeu“. 


Memele omniprezente 


Se poate dovedi proliferarea vibratiilor și a materiei în întregul 
univers și odată cu această proliferare se poate dovedi și 
existența „memelor“. Două lucruri ne modelează: „gena“ este 
componenta biologică fundamentală. Ne-am avut originile și 
functionäm în continuare pe baze genetice. „Mema“, pe de altă 
parte, ne influenţează conștiința. Este prezentă pretutindeni si 
în orice moment cu putință - trecut, prezent și viitor - si 
acţionează de o manieră similară cu aceea a unui virus. (Virusul 
nu este o formă de viaţă reală, din cauza faptului că are nevoie 
de o altă formă de viaţă pentru a se reproduce.) Nici memele nu 
sunt forme de viaţă. Au nevoie de creierul nostru care să le 
propage. lar acest proces funcţionează, cât se poate de ciudat, 
potrivit aceluiași proces de selecţie ca și în cazul evoluţiei. Dă- 
mi voie să ilustrez aceste spuse cu un exemplu. 

Tu, dragul meu cititor, citești această carte. Este posibil ca 
ideile cuprinse în ea să te incite; poţi să fii de acord cu ele sau 
nu. Hai să spunem, de dragul demonstraţiei, că ești receptaculul 
entuziast al conţinutului acestei cărți și le-o mai recomanzi și 
altora. Acești „alții“ sunt „infectați“ de procesele tale de 
gândire, citesc și ei cartea și îi încurajează și pe alţii s-o 
citească. Se generează astfel un val de aprobare față de 


cuprinsul cărţii. Sau o luăm în sens opus si să facem o 
propagandă negativă cărţii. Această atitudine îi face pe oameni 
să nu cumpere cartea și micul nostru val se oprește locului. A 
luat naștere un fel de selecție naturală. 

Acest lucru se petrece zi de zi în societatea noastră. Zvonurile 
se nasc sau mor; același lucru este valabil și în cazul glumelor 
sau al informaţiilor. Fie capătă notorietate - cu alte cuvinte se 
consideră că este vorba despre ceva interesant, inteligent sau 
important - fie dispar ca și cum nu ar fi existat. Ceea ce este 
„interesant“ poate să constituie și semnalul pentru continuarea 
cercetărilor care, prin ele însele, pot să reprezinte punctul de 
început al unor investigaţii și mai susţinute. Exemplele cuprind 
cunoștințele de astronomie ale omului din Epoca de Piatră și 
până acum și cunoștințele de matematică de la număratul pe 
degete până la supercomputere. Memele se multiplică, însă 
numai când merită efortul (din nou, selecţia). Informaţia trebuie 
să fie interesantă sau importantă, fascinantă, incitantă. Abia 
atunci când toate minţile sunt infectate lumea cercetării 
științifice intră in acţiune. Motorul este reprezentat de 
curiozitate, această bestie care nu încetează să pună întrebări. 
Proliferarea memelor - multiplicarea gândurilor - aduce în mod 
inevitabil toate speciile inteligente într-un stadiu în care încep 
să cerceteze domeniul spaţiului. De ce? Pentru că la un moment 
dat majoritatea întrebărilor referitoare la subiecte terestre și-au 
primit răspunsurile. Pe urmă toţi ochii se abat de la Pământ 
către următoarea dimensiune. Este o pornire de nestăpânit! 

Cine susţine că proliferarea informaţiei în cadrul societăţii 
omenești reprezintă cel mai normal lucru din lume și că nu 
avem nevoie de niciun fel de „meme“ pentru aceasta, în mod 
sigur nu are nici cea mai vagă idee de ce sunt capabile aceste 
vibrații. Animalele care descoperă hrană într-un anumit loc își 
împărtășesc aceste cunoștințe cu fraţii lor printr-un proces de 
transfer al gândurilor. Să fie vorba despre meme? Faptul a fost 
demonstrat clar la diferite specii de păsări, cum ar fi ciorile și 
vulturii. 181 

Informația din celulele cenușii din cutia noastră craniană este 
inclusă într-o reţea și este transmisă prin intermediul 
impulsurilor electrice. Acestea sunt, prin natura lor, vibrații. Si 
conduc la ceea ce este „conștiința“. Constiinta este un fenomen 

la fel de incomensurabil ca și dragostea - însă există și vibrează. 
Oricine s-a îndrăgostit vreodată știe că sentimentul persistă și 
când partenerul sau partenera nu este prezentă. Prin urmare, 
nu este vorba doar despre niște răspunsuri chimice din 
organism; este vorba tocmai despre ceea ce provoacă de la bun 
început aceste reacţii chimice. Compușii chimici din organismul 
uman - lanţurile de molecule - nu încep să reacționeze spontan, 
fără niciun motiv. În lipsa informaţiilor de la ochi, organele 
gustului, de la emoţii și, la capătul lanţului răspunsului, de la 
creier, hormonii sexuali nici măcar nu sunt trimiși în călătoria lor 
prin întreg organismul omului. Electronii din noi (particule 
subatomice) vibrează cu o frecvenţă de zece la puterea 23 
(1023) vibrații pe secundă - valoare care a fost măsurată - și în 
cursul acestui proces emit informaţie.!*? Cum funcţionează acest 
mecanism? În același fel în care atomii își iau energia (respectiv 
prin vibraţiile minuscule provocate de energia electrică), 
electronul își părăsește „atomul-mamä“ într-o clipită și sare într- 
un atom alăturat. Însă din cauză că sarcina atomului trebuie să 
rămână tot timpul constantă, în aceeași fracțiune infimă de 
secundă, un electron din acest atom învecinat sare în locul lăsat 
liber de primul electron, în urma „evadării“ lui. Cei doi electroni 
se întrec între ei - fără să se atingă vreodată - și se despart, 
fiecare dintre ei ocupând poziţia vacantă eliberată de colegul 
lui, orbitând în jurul nucleului atomic. Aceasta se întâmplă din 
cauză că electronii se resping. Fiecare electron este „activat“ de 
o forţă care, în același timp, îl ţine la distanţă de toţi ceilalți 
electroni. Însă cât trec unul prin dreptul celuilalt, electronii 
schimbă informaţie! Cum se întâmplă acest lucru? „Fotonii 
negri“ (cuante de lumină fără masă cu lungimi de undă extrem 
de reduse) fac schimb de radiaţie cu fotonii negri ai altor 
electroni. Acest fapt poate să fie măsurat prin intermediul așa- 
numitei „radiaţii Schwarzschild“, care a primit numele 
astronomului Karl Schwarzschild (1873-1916). 

Fapt important în cursul acestor procese de gândire este că 
electronul e „nemuritor“ (spre deosebire de alte particule care 
dispar în neant după o scurtă perioadă de timp). Electronul a 
fost întotdeauna o particulă stabilă; există de la crearea 
universului. Electronii au penetrat (și mai penetrează încă) 
Pământul, orice piatră, orice plantă - și totul poartă o informaţie 

de un gen oarecare. Corpurile mor si se descompun, electronul 
trăiește și transportă cunoașterea fără sfârșit din trecut în viitor 
- și viceversa. Uau! Cum? La fel ca într-o gaură neagră, timpul 
electronului merge și înapoi. Electronul „cunoaște“ evenimente 
situate cândva în viitor sau în negura trecutului. 


Electronul a existat dintotdeauna 


Fizicianul francez specialist în fizică nucleară Jean Charon a 
spus următoarele despre proprietățile uimitoare ale 
electronului: 


Întreaga materie folosită la construirea structurilor vii sau 
gânditoare și care a posedat calitatea de conștiință a acestei 
structuri vii sau gânditoare pe parcursul duratei relativ scurte de 
viaţă a ei nu se poate întoarce pur și simplu la starea minimală 
originară, difuză, după ce structura respectivă a murit. 
Informaţia, odată colectată, nu se poate pierde niciodată; nicio 
putere din lume nu poate să producă regresia conștiinței unei 
particule elementare după moartea unei structuri cu organizare 
complexä.!# 


Big Bangul care a pus în mișcare universul nostru conţinea 
deja întreaga varietate a  vibraţiilor (informaţiilor) din 
precedentul univers (din Big Bangul final al acestuia). Materia, 
care este alcătuită exclusiv din atomi și particulele lor 
subatomice - rezultă din aceste vibrații. Aici sunt cuprinși 
electronii care sar neobositi de la un atom la altul, adunând 
informatie și avansând. Trăim într-o lume iridiscentă de vibrații. 
Intregul univers este plin de aceste vibrații - iar noi facem parte 
din toate acestea. Fiind ființe gânditoare și active, creăm vibrații 
la nivelul materiei. Credem că este posibil să construim o casă și 
construim o casă. Gândurile devin materie. Cäntärim 
fezabilitatea și raționalitatea zborului spaţial și apoi creăm 
planurile pentru o navă spaţială. Noi suntem „executanţii“; 
implementăm vibraţiile. 

Un copac sau o cäpätänä de salată nu se află cu nimic mai 
mult în poziţia de a implementa vibraţiile, comparativ cu un 
crocodil sau un urs furnicar. Si aceste animale, asemenea 

oricărei bucăţi de piatră, sunt făcute din exact aceeași materie 
originară - atomi și electronii lor. În schimb, vibraţiile sunt în 
măsură să creeze raţiunea, capacităţile deductive, precum și 
conștiința și capacitatea de a forma materie într-o manieră 
conștientă, directionatä (mâini, unelte, mașini și așa mai 
departe). La început vor face toate acestea din dorinţa de 
confort (locuinţe, îmbrăcăminte, mașini de spălat, vehicule) și 
apoi pentru cunoaștere. Cunoașterea vrea să se extindă; 
curiozitatea nu cunoaște odihnă; și orice inteligenţă vrea să 
ajungă în spaţiu. Cunoașterea vrea să se disperseze și să se 
înmulțească. (Biata salată, pe de altă parte, nu are organe de 
implementare cu ajutorul cărora să poată transmite cunoașterea 
inerentă a electronilor care o formează.) 

Memele acţionează ca niște viruși care ne infectează. Sunt un 
fel de mediu al informaţiei, care transmite instantaneu mesaje 
de la un creier la altul. Memele infectează creierul altor fiinţe și 
sunt depozitate pentru o utilizare ulterioară. Pot să fie extrase la 
nevoie sau pot să infecteze alte creiere - o metodă fascinantă 
de autopropagare. 

Nu sunt nici ezoterist, nici un admirator al acelor persoane 
sensibile cunoscute sub denumirea generică de „mediumi“ care 
ne tot spun că pot să intre în legătură cu un alt plan al 
existenţei. Poate ar trebui să le acord mai multă atenţie și să 
aflu mai multe despre lumea mediumilor. Intelectul meu raţional 
se opune însă, pentru simplul motiv că întotdeauna caut dovezi 
materiale și viaţa mea este prea scurtă ca să încep să străbat 
cărări cu totul noi. Pe de altă parte, subconștientul meu știe că 
nimic nu este imposibil - nici măcar acele lucruri pe care (cu 
onestitate și fără să le falsifice) mediumii vor să mi le spună. 
Doctorul Heinke Sudhoff este un asemenea medium care 
susţine că poate să acceseze „spiritul universului“. Rezultatul 
este o serie de intuitii cum ar fi: „La începuturi - înaintea 
conștiinței - nu a existat decât spirit... spiritul celui preamare.... 
Nu exista spaţiu și nu exista timp... doar neant... în care toate 
fiinţele existau ca posibilităţi, în care totul era creat ca vibrații și 
energie...“184 

Doctorul Sudhoff susţine că a primit acest mesaj de la 
vibraţiile universului. Heinke Sudhoff este fizician teoretician, 
având cunoștințe aprofundate în privinţa particulelor 

subatomice si a proprietätilor electronilor? Nici pe departe. A 
studiat arheologia si limba englezä si stie tot atät de multe 
lucruri din fizica teoretică pe cât știe orice novice. Există, scrie 
ea, ceva ca un fel de „stare holotropică de conștiință“ în care se 
poate trăi „unitatea cu universul ca întreg invizibil“.15 Si 
vorbește despre o „stare extatică“1%5 pe care și eu personal am 
trăit-o (da-mi voie să te asigur, dragul meu cititor, că nu am 
folosit niciodată droguri), dar nu aș putea-o transpune în 
cuvinte, și cu siguranţă nu în vreo formă științifică. (Dacă ești 
interesat, citește nuvela mea Tomy und der Planet der Lüge - 
Tomy și planeta minciunii). Cu alte cuvinte, poate că nu avem 
nevoie să recurgem la călătorii interstelare, să ne consumăm 
materia primă valoroasă sau să construim radiotelescoape 
costisitoare și cu certitudine nu trebuie neapărat să trimitem în 
spaţiu valuri de coloniști. Intreaga cunoaștere de care am putea 
avea nevoie vreodată se află în vârfurile degetelor noastre - 
ascunsă pe undeva prin fiecare electron. Pur și simplu, avem 
nevoie de o cale pe care să putem ajunge la ea. 


Călătoriile spaţiale, pentru a te afla în siguranţă 


Dacă am avea acces la întreaga cunoaștere a universului, am 
fi aproape divini. Dacă la nivel individual oamenii ajung 
vreodată la acest nivel de intuiție - poate călugării bătrâni, în 
chiliile lor -, atunci nu sunt în stare să se exprime în cuvinte. Nu 
există cuvinte pentru ceea ce este de negândit. Suntem cu toții 
fiinţe tranzitorii: intelectul si psihicul nostru cer confirmare 
materială. Mărturiile constau din a vedea și a atinge. Niciun 
mesaj de la un sfânt și niciun anunţ din partea unui medium nu 
pot să ne fie vreodată suficiente. Credinţa în ceea ce proclamă 
altcineva pur și simplu nu este științifică. Dacă ar fi să credem în 
loc să știm, am avea parte pur și simplu de haosul provocat de 
religiile din întreaga lume. Nu este niciun secret că orice religie 
din această casă de nebuni globală susţine că este singura care 
predică adevărul veritabil. Credinţa creează frică și nesiguranţă. 
Nimeni nu știe dacă ceea ce proclamă oamenii este sfânt sau 
doar pare așa. In secret, căutăm perfecțiunea - dar nu prin 
intermediul credinţei. Credinţa este o construcţie artificială - un 

element necesar care nu satisface curiozitatea. Cunoasterea 
impune fapte. 

Cu alte cuvinte, in ciuda constiintei cosmice, in ciuda 
memelor si în ciuda indiciilor referitoare la o infinitate 
grandioasă, noi vom continua să căutăm dovezile. Aceste dovezi 
trebuie să fie materiale, accesibile și vizibile pentru a-i satisface 
pe cei care sunt nesiguri. Orice îndoială are nevoie de realitate. 
Acest nivel de certitudine nu va apărea decât în momentul în 
care vom intra în contact cu o altă civilizație extraterestră. Ura! 
Lucrul acesta s-a întâmplat deja! 

Printre posibilităţile pe care le-am menţionat până acum, de 
producere a unor întâlniri interstelare, singurul lucru care 
lipsește este o „mașină von Neumann“. Ce înseamnă o mașină 
von Neumann? Înseamnă un dispozitiv tehnic capabil de 
autoreplicare. Omenirea trimite o mașină von Neumann în cel 
mai apropiat sistem solar. Odată ajunsă acolo, aceasta caută 
planete adecvate și începe să producă o altă mașină care este 
copia ei fidelă. Pe urmă, cele două mașini Neumann pornesc mai 
departe, apoi patru, apoi opt și așa mai departe. Se generează 
un fel de efect de avalanșă și într-un orizont de timp calculabil - 
în funcţie de vitezele utilizate - întreaga noastră galaxie ar fi 
„infectată“ de mașini von Neumann. Nu ar trebui să fie niște 
dispozitive uriaşe. Un dispozitiv de dimensiunile unei 
macromolecule, călătorind pe vârful unui fascicul laser ar fi 
suficient. 

Extratereștri? Să intrăm în contact cu ei? Unul dintre cei mai 
străluciți gânditori progresiști ai vremurilor noastre, în acest 
domeniu, este profesorul Michio Kaku, fizician la City University, 
în New York. În urma unei prelegeri susţinute în Elveţia, Kaku a 
fost intervievat de astronomul dr. Stefan Thiessen. Acesta dorea 
să știe cum trebuia să înțeleagă termenul de evoluţie cosmică. 
Potrivit lui Kaku: 


Când sosește vremea să pornim în spaţiu, vom avea la 
dispoziţie o nanotehnologie care să ne permită să facem faţă 
condiţiilor dure ale depărtărilor extreme ale spaţiului cosmic. 
Dacă întâlnim într-adevăr o altă civilizaţie în spaţiu, atunci 
aceste ființe ar putea să fie parţial organice și parţial 
computere. Insesi navele spaţiale ar putea fi organisme vii. 
Profesorul Freemann Dyson scria despre „Astrochickens“ 


(„astropui“), un gen de navă spaţială îmbogăţită genetic, care 
folosește „tehnologia puilor“ pentru a se replica [respectiv, 
depune „ouă“ - adăugarea/sublinierea autorului].1% 


Profesorul Kaku subimparte civilizațiile extraterestre in 
diverse tipuri sau categorii. Noi apartinem tipului O, care este 
cel mai primitiv dintre toate familiile galactice. Tipul | este deja 
suficient de avansat pentru a pune capăt războaielor și este 
capabil de distribuţia globală a resurselor. Tipul II este o 
civilizație care călătoreşte în spaţiu, folosește energii 
inimaginabile direct din inima stelelor și deja colonizează 
galaxia. Tipul III de civilizaţii este, din perspectiva omului, 
„asemenea lui Dumnezeu“. Pot face mare parte din ce vor, unde 
vor. Ca o aluzie la paradoxul lui Fermi, dr. Thiessen a întrebat 
dacă civilizațiile de tipul III ar fi interesate să comunice cu specii 
mai puţin dezvoltate. Opinia profesorului Kaku este că: „Ei bine, 
aș presupune că ar fi interesate și prin urmare ar vrea să 
stabilească contactul cu alte civilizaţii. In acest context, pentru o 
civilizaţie de tipul Ill, am fi ceva mai mult decât niște furnici, 
deci nivelul de contact ar fi mai curând limitat“."% 

In cursul discuţiei, profesorul Kaku a mai susţinut și că este 
posibil ca tipul III de civilizaţii să fi trimis deja spioni în univers - 
cu alte cuvinte, mici unităţi care să le trimită vorbă când 
descoperă alte civilizații. Folosindu-se de nanotehnologii, acești 
spioni ar putea să nu fie „mai mari decât un coș de pâine“ sau 
poate chiar mai mici. 

Este posibil chiar ca spionii extratereștri să ne urmărească de 
mii de ani - și noi pur și simplu nu-i recunoaștem. Un spion ar 
putea fi o piatră, un computer sau chiar o persoană. Cu toții 
purtăm în noi informaţii referitoare la trecut, chiar în noi înșine. 
Electronii au grijă ca mesajul să fie transmis mai departe, chiar 
și în univers. 


Ziua Judecăţii de Apoi 


Cunostintele noastre actuale referitoare la fizica spaţiului se 
află deocamdată în stadiul incipient. Astrofizicienii au măsurat 
cantitatea de „materie neagră“ din spaţiu și au descoperit că 

există de cinci ori mai multă materie neagră decât materie 
normală - însă nimeni nu știe ce este această materie neagră. 
Si au aceeași problemă cu „energia neagră“: pare să fie complet 
imaterială și cu toate acestea conţine de trei ori mai multă 
energie decât amenintätoarea materie neagră. Un procentaj 
important de 77 la sută din univers constă în materie neagră și 
prin urmare nu este nici pe departe o surpriză că, aflaţi în fața 
acestor dimensiuni invizibile, dar totuși măsurabile, 
astrofizicienii încep să se gândească la lumi paralele - lumi care 
există concomitent cu a noastră, dar a căror existenţă, în cel 
mai bun caz, aproape că ne scapă complet. Poate că un frate 
invizibil privește chiar în această clipă peste umărul meu și - din 
nou, poate - îmi furnizează informaţii. 

Un lucru este sigur: într-un anumit stadiu, vom avea contact 
cu o formă de viaţă extraterestră. Această întâlnire va fi „Ziua 
Judecăţii de Apoi“ pentru religiile lumii. Toate religiile sunt, în 
esenţă, intolerante, chiar și atunci când numeroșii lor susţinători 
pretind că lucrurile ar sta de fapt altfel. In ciuda tuturor 
discuţiilor referitoare la presupusa înţelegere faţă de cei de alte 
credinţe, după ce tragi linie, cel mai important lucru care 
rămâne este pretenţia fiecărei religii că este singura care 
proferează adevărul absolut. Dacă acest adevăr dispare ca un 
nor de fum, ce le mai rămâne religiilor? Creștinii nu pot să 
afirme brusc că spusele lui lisus din Evanghelii sunt false. La 
urma urmelor, toate ar fi trebuit să vină direct de la Fiul 
Domnului. Exact la fel, musulmanii nu pot să se răzgândească și 
să spună că textele Coranului nu l-au avut la origini pe 
fondatorul religiei lor. În plus față de toate acestea, adepţii 
religiei evreiești mondiale susţin că sunt „cei aleși“; iar pentru 
musulmani, oricine crede în altceva este un „necredincios“. În 
sfârșit, adepţii tuturor celor trei mari religii semitice - 
creștinismul, iudaismul și islamismul - consideră că sunt unicii 
posesori ai adevărului absolut. Trebuie că toate sunt absolut 
îngrozite de ziua în care se vor întâlni în cele din urmă cu 
extratereștrii. Probabil că este un motiv ascuns al unei anumite 
tendinţe, în rândul lor, de a manifesta un grad nu tocmai 
neglijabil de animozitate faţă de știință? O religie care ignoră 
descoperirile științifice și le ascunde dovezile științifice adepților 
ei este dogmatică. Cu alte cuvinte, conflictul cu extratereștrii 
este inevitabil. Atitudinea arțăgoasă a religiei si știința 


superioară a extratereștrilor nu reprezintă nici pe departe 
combinaţia ideală. 

„Si dacă ar fi exact pe dos?“ întreabă criticii bine intenţionaţi. 
Si dacă oamenii într-adevăr sunt Numărul 1 în univers? Si dacă 
suntem cu adevărat prima formă de viaţă inteligentă? Și dacă 
toate proiectele pe care le-am subliniat aici - de la mașinile von 
Neumann și propulsoarele warp la panspermie - și-au avut 
originile numai în noi? Asta s-o creadă ei! 

Acest gen de gândire ar fi în regulă, cu excepţia faptului că 
extratereștrii au vizitat deja Pământul, cel puţin o dată. Le 
cunosc numele și ocupațiile unora dintre extratereștri care au 
comunicat cu pământeni aleși, cu multe mii de ani în urmă. De 
unde știu asta? Am trecut printr-un fel de epifanie? Mi-a șoptit 
aceste lucruri vreun spirit sau am fost infectat de nu știu ce 
meme? 

Prostii! Oricine vrea să știe care au fost numele 
extratereștrilor pot să le citească în Cartea lui Enoch. (Am scris 
pe larg despre Enoch în ultima mea carte, History Is Wrong - 
Istoria se înșală.) Prin urmare, ce facem cu aceste cunoștințe? 
Nimic. 


Cunostinte la mintea cocoșului! 


Toată lumea cunoaște celebrul cerc de la Stonehenge, din 
sudul Angliei. Și ce legătură are asta cu extratereștrii? 

La porunca monarhului său, regele Carol I (1600-1649), 
arhitectul și topograful curţii regale, Inigo Jones (1573-1652), a 
efectuat un studiu amănunţit asupra sitului Stonehenge, 
consultând îndeaproape consemnările străvechi. El a descoperit 
că cercul de piatră a fost ridicat în cinstea zeului Coelus. În 
raportul său destinat regelui, Jones scria: 


Consider că nu este lipsit de pertinenţă pentru scopul nostru 
actual să mentionez ceea ce relatează anticii referitor la 
Coelus... cel care a domnit primul peste Atlantida a fost 
Coelus... el i-a chemat pe oamenii care trăiau împrăștiați pe 
câmpii să se adune și să locuiască în tovărășie împreună, 
îndemnându-i să construiască orașe și schimbându-le cursul 
vieţii de la sălbăticie și lipsă de civilizaţie la viaţa civilizată. ... l- 
a mai învăţat și să semene grâu și seminţe... A fost un 


observator särguincios al stelelor si a prezis pentru oameni 
diverse lucruri din viitor... potrivit cursului Soarelui [el a împărţit 
anul] în luni... Prin acestea mulţi neștiutori în mișcarea perpetuă 
a stelelor si uimiti de predicțiile lui din viitor au crezut într- 
adevăr că era de spiță divină... L-au crezut nemuritor și l-au 
venerat ca pe un zeu. Si, după cum li s-a arătat, i-au spus 
Coelus datorită îndemânării sale cu corpurile cerești... toate 
aceste pietre ridicate în Antichitate sunt asemenea unor flăcări 
simbolice cu care erau venerate cerurile... în această Antichitate 
multe pietre au fost așezate imitând o constelație de stele care 
ne apar pe cer în forma unui cerc numit coroana cerească... Nu 
este improbabil ca Stonehenge să fie întocmit astfel pentru că a 
fost dedicat acestui zeu Coelus...189 


A luat cineva în serios, vreodată, această informaţie? Cu 
numai o sută de ani în urmă, membrii mediului academic 
comparau acest aducător de cultură care a coborât din ceruri cu 
un gen de „element natural antropomorfizat“.1% Citesc că 
percepţia Soarelui și a Lunii a jucat un rol decisiv în minţile 
confuze ale străbunilor noștri. Fără îndoială (!), fiinţele care i-au 
învăţat pe oameni cum să-și facă recolte și unelte au avut o 
„natură lunară“ prin faptul că foarte repede „s-au prefăcut, au 
dispărut ori s-au fragmentat“, la fel ca fazele Lunii. Cu acest 
mod de a privi lucrurile, nu este de nicio mirare că bărbile și 
firele de păr devin „raze de soare“ si că învățătorii cerești devin 
stele, care trebuie să recunoaștem că de asemenea apar și apoi 
dispar. 

Aceste citate au o vechime de sute de ani, dar lucrurile nu s- 
au schimbat prea mult între timp. În continuare ne cramponăm 
de tiparele învechite ale psihologilor și în acest context ne 
considerăm preainvätati. Recunosc că am un oarecare grad de 
respect faţă de interpretările secolelor anterioare. Însă în zilele 
noastre chiar mai este necesar să continuăm să le mai 
transmitem studenţilor și credincioșilor diferitelor religii aceste 
prostii ca fiind „științifice“? Si, potrivit acestor ipoteze 
fundamentate psihologic, din care „guri divine“ se presupune că 
ne-ar fi parvenit informaţiile precise referitoare la calendare, la 
anii bisecți si la numele extratereștrilor? Toate acestea fiind 


189 Jones, The Most. 
190 Toate citatele din acest paragraf sunt din Ehrenreich, Die Mythen. 


scrise cu mii de ani în urmă. 

Puma Punku, despre care am vorbit în capitolul 1, este 
adevărul! Este verificabil! Fie și numai din acest motiv, ar trebui 
să încetăm să mai lăsăm establishmentul să ne ducă de nas. 
Poate că atunci ne vom afla într-o situaţie mai bună pentru a 
face faţă întoarcerii zeilor. 

